പ്രാദേശികനേതാക്കളെ രാഷ്ട്രീയ കൊലപാതകങ്ങളില് പ്രതികളാക്കുന്ന പ്രവണത തള്ളിക്കളയാനാകില്ല-സുപ്രീം കോടതി | Supreme Court| political murders in kerala\nJan 13, 2021, 07:15 PM IST\nകോടതിയുടെ നിരീക്ഷണം ലീഗ് പ്രവര്‍ത്തകന് റഫീഖ് കൊല്ലപ്പെട്ട കേസില്\nപ്രതി അഫസലിന്റെ ജാമ്യം റദ്ദാക്കണമെന്ന ആവശ്യം സുപ്രീം കോടതി തള്ളി\nന്യൂഡല്‍ഹി: കേരളത്തിലെ രാഷ്ട്രീയ കൊലപാതകങ്ങളില് പ്രാദേശിക നേതാക്കളെ പ്രതികളാക്കുന്ന പ്രവണത തള്ളിക്കളയാനകില്ലെന്ന് സുപ്രീം കോടതി. മലപ്പുറം താനൂരിലെ മുസ്ലിം ലീഗ് പ്രവര്‍ത്തകനായ റഫീഖ് കൊല്ലപ്പെട്ട കേസിലെ പ്രതിയുടെ ജാമ്യം റദ്ദാക്കണമെന്ന ആവശ്യം പരിഗണിക്കവെ ആണ് സുപ്രീം കോടതിയുടെ നിരീക്ഷണം. കേസിലെ ഒന്‍പതാം പ്രതിയായ സി.പി.എം. പ്രവര്‍ത്തകന് അഫസലിന്റെ ജാമ്യം റദ്ദാക്കണമെന്ന ആവശ്യം സുപ്രീം കോടതി തള്ളി.\n2019 ഒക്ടോബര് 24 ന് ആണ് മുസ്ലിം ലീഗ് പ്രവര്‍ത്തകനും മലപ്പുറം താനൂര് സ്വദേശിയുമായ റഫീഖിനെ കൊലപ്പെടുത്തിയത്. രാഷ്ട്രീയ വൈരാഗ്യമാണ് കൊലയ്ക്ക് പിന്നിലെന്നാണ് പ്രോസിക്യുഷന് കേസ്. കേസിലെ പ്രതികള് സി.പി.എം പ്രവര്‍ത്തകര് ആണ്. ഒന്‍മ്പതാം പ്രതിയും പ്രാദേശിക സി.പി.എം. നേതാവുമായ അഫ്‌സലിന് ഹൈക്കോടതി ജാമ്യം അനുവദിച്ചിരുന്നു. ജാമ്യം റദ്ദാക്കണമെന്ന് ആവശ്യപ്പെട്ട് റഫീഖിന്റെ മാതാവാണ് സുപ്രീം കോടതിയെ സമീപിച്ചത്.\nകൊലപാതകം നടന്ന് ആദ്യ മൂന്ന് ദിവസം അഫസലിന്റെ പേര് എഫ്.ഐ.ആറില് ഉണ്ടായിരുന്നില്ലെന്ന് ജസ്റ്റിസ് ഡി.വൈ.ചന്ദ്രചൂഡ് അധ്യക്ഷനായ ബെഞ്ച് ചൂണ്ടിക്കാട്ടി. രാഷ്ട്രീയ സംഘര്‍ഷകള് കൂടുതലായ മലബാര് മേഖലയില് നിരപരാധികളായ പ്രാദേശിക നേതാക്കളെ പ്രതിപട്ടികയില് ഉള്‍പെടുത്താറുണ്ടെന്ന് അഫസലിന്റെ അഭിഭാഷകന് കോടതിയില് ചൂണ്ടിക്കാട്ടി. ഈ പ്രവണത കേരളത്തില് തള്ളി കളയാന് കഴിയില്ലെന്ന് ജസ്റ്റിസ് ചന്ദ്രചൂഡ് ഹര്‍ജി തള്ളി കൊണ്ട് വ്യക്തമാക്കി.\nറഫീഖിന്റെ മാതാവ് കുഞ്ഞുമോള്‍ക്ക് വേണ്ടി അഭിഭാഷകരായ സന്തോഷ് കൃഷ്ണന്, സുള്‍ഫിക്കര് അലി എന്നിവര് ഹാജരായി. സംസ്ഥാന സര്‍ക്കാരിന് വേണ്ടി സ്റ്റാന്‍ഡിങ് കോണ്‍സല് നിഷേ രാജന് ഷൊങ്കറും അഫസലിന് വേണ്ടി അഭിഭാഷകരായ പി വി ദിനേശ്, ടി പി സിന്ധു എന്നിവരും ഹാജരായി.\nContent Highlights: Supreme Court on political murders in kerala\nലീഗ് പ്രവര്‍ത്തകന്റെ കൊലപാതകം:ജില്ലാ കളക്ടറുടെ സമാധാനയോഗം ഇന്ന്\nകണ്ണൂരിൽ തിരഞ്ഞെടുപ്പിനിടെയുണ്ടായ സംഘർഷത്തിൽ മുസ്ലീം ലീഗ് പ്രവർത്തകൻ കൊല്ലപ്പെട്ടു


ആ ഒരുകോടി സമാഹരിച്ചത് മുഹമ്മദിനായി; പക്ഷെ ഇനിയത് ഇമ്രാനും മറ്റു രണ്ടുകുഞ്ഞുങ്ങള്‍ക്കും | one crore rupees raised for SMA victim Muhammed's treatment will be given to other3kids\nആ ഒരുകോടി സമാഹരിച്ചത് മുഹമ്മദിനായി; പക്ഷെ ഇനിയത് ഇമ്രാനും മറ്റു രണ്ടുകുഞ്ഞുങ്ങള്‍ക്കും\nJul 6, 2021, 08:25 PM IST\nമുഹമ്മദ്, മഠത്തില് ഷാജി | Photo: Mathrubhumi News, Facebook/Mohammed Shaji\nതിരുവനന്തപുരം: അപൂര്‍വ രോഗം ബാധിച്ച മുഹമ്മദിന്റെ ചികിത്സയ്ക്കായി ദിവസങ്ങള് കൊണ്ട് പതിനെട്ട് കോടി സമാഹരിച്ച കേരളത്തിന്റെ കാരുണ്യം ദേശീയതലത്തില്‍പോലും ശ്രദ്ധ നേടിയിരിക്കുകയാണ്. ഒന്നര വയസ്സുകാരന് മുഹമ്മദിന് വേണ്ടി കേരളം ഒന്നാകെ കൈകോര്‍ത്തപ്പോള് അതില് മുന്നില് നിന്ന ഒരാളുണ്ട്, നിലമ്പൂര് സ്വദേശിയും പ്രവാസി വ്യവസായിയുമായ മഠത്തില് ഷാജി.\nഒരു കോടി രൂപയാണ് ഷാജിയും സുഹൃത്തുക്കളും ചേര്‍ന്ന് മുഹമ്മദിനായി സമാഹരിച്ചത്. എന്നാല് പണം അയക്കാന് ഒരുങ്ങുമ്പോഴേക്കും മുഹമ്മദിനുള്ള പതിനെട്ട് കോടി ലഭിച്ചതായി വിവരം വന്നു. മുഹമ്മദിന് വേണ്ടി സമാഹരിച്ച ആ ഒരു കോടി രൂപ ഇനി എന്തുചെയ്യും? ദുബായിയിലെ ABRECO ഗ്രൂപ്പ് ഓഫ് കമ്പനീസിന്റെ എം.ഡിയായ ഷാജി ഇതിന് ഉത്തരം നല്‍കുകയാണ്. മാതൃഭൂമി ന്യൂസിന്റെ 'ഞങ്ങള്‍ക്കും പറയാനുണ്ട്' എന്ന പരിപാടിയിലാണ് ഷാജി എത്തിയത്.\nസ്വന്തം കമ്പനിയിലെ ജീവനക്കാര് അടങ്ങുന്ന വാട്സാപ്പ് ഗ്രൂപ്പിലാണ് ചികിത്സാ സഹായം ചോദിച്ചുള്ള വീഡിയോ പങ്കുവെച്ചത്. 750 ഓളം പേരാണ് വിവിധ ഗ്രൂപ്പുകളിലായുള്ളത്. ഇത്രയും ആളുകള് ചേര്‍ന്നാല് ഒരു കോടിയെങ്കിലും നല്‍കാനാവുമെന്ന മെസേജാണ് ഞാന് വീഡിയോയില് പറഞ്ഞത്. ഞാന് പ്രതീക്ഷിക്കാത്ത രീതിയില് എല്ലാവരും സഹകരിച്ചു. കണക്കുകള് പരിശോധിച്ചപ്പോള് കണ്ടത് മുഹമ്മദിനായി 1 കോടി 12 ലക്ഷം രൂപ ഞങ്ങള് സമാഹരിച്ചുവെന്നാണ്. എന്നാല് ഇത് അയക്കാനായി നോക്കുമ്പോഴാണ് കേരളത്തില്‍നിന്നുള്ള ആ വാര്‍ത്ത വന്നത്, ചികിത്സയ്ക്കുള്ള 18 കോടി തികഞ്ഞിരിക്കുന്നു. അപ്പോള് പിന്നെ സംശയമായി, സമാഹരിച്ച പണം എന്തുചെയ്യും?\nആശങ്കയിലിരിക്കുമ്പോഴാണ് സമാനമായ മൂന്ന് കേസുകള് കൂടി ശ്രദ്ധയില്‍പ്പെട്ടത്. പെരിന്തല്‍മണ്ണയിലുള്ള ഇമ്രാന്, ലക്ഷദ്വീപിലുള്ള നാസര്, ഈറോഡുള്ള മൈത്ര..മൂന്ന് കുട്ടികള്‍ക്കും ഇതേ അപൂര്‍വരോഗമാണ്. അതുകൊണ്ട് ഞങ്ങള് ശേഖരിച്ച ഈ മുഴുവന് തുകയും ഇവര്‍ക്ക് മൂന്നുപേര്‍ക്കും കൂടി വീതിച്ച് നല്‍കാനാണ് തീരുമാനം. സാങ്കേതിക പ്രശ്നങ്ങള് ഒന്നും ഇല്ലെങ്കില് ഇന്നോ നാളെയോ ആയി പണം അയക്കാനാണ് തീരുമാനം.- ഷാജി പറഞ്ഞു.\ncontent highlights: one crore rupees raised for SMA victim Muhammed's treatment will be given to other3kids\nഅപൂര്‍വ രോഗം ബാധിച്ച ഖാസിമിന്റെ ചികിത്സയ്ക്കായ് ലഭിച്ചത് 17.32 കോടി\nഎസ്.എം.എ. മരുന്നുകള് കോഴിക്കോട്ടെ ആശുപത്രി മുഖേന 36 കൂട്ടികള്‍ക്ക് സൗജന്യം\nഅപൂർവരോഗം: സർക്കാർ നിയന്ത്രണത്തിൽ ക്രൗഡ് ഫണ്ടിങ് സാധ്യതയാരാഞ്ഞ് ഹൈക്കോടതി\nSpinal Mascular Atrophy


ഇവ വീട്ടിൽ ഉണ്ടായാൽ ഒരിക്കലും ദുഃഖം ഒഴിയില്ല\nചില വസ്തുക്കൾ നമ്മൾ വീട്ടിൽ നിന്നും ഒഴിവാക്കിയാൽ തന്നെ നമുക്ക് ജീവിതത്തിൽ ഒരു ഐശ്വര്യം ഉണ്ടാവുന്നതാണ്. കള്ളി പാല അതുപോലെ മുൾച്ചെടി എന്നിവ ഒക്കെ വീട്ടിൽ വയ്ക്കുന്നത് ഇപ്പോൾ ഒരു ഫാഷനായി മാറിയിട്ടുണ്ട്. എന്നാൽ ഇതൊക്കെ നിങ്ങൾക്ക് ദുഃഖത്തെയും മനോ വിഷമത്തെയും കൊണ്ടു വരുന്നതാണ്. അതുകൊണ്ട് ഇങ്ങനെയുള്ള മുൾച്ചെടികൾ വീട്ടിൽ വയ്ക്കുന്നത് ഒഴിവാക്കിയാൽ തന്നെ നിങ്ങൾക്ക് ജീവിതത്തിൽ ഒരു നല്ല ഐശ്വര്യവും സമാധാനവും ഉണ്ടാകുന്നതായിരിക്കും. ഇങ്ങനെ ഏതെങ്കിലും തരത്തിലുള്ള മുൾച്ചെടികൾ നിങ്ങളുടെ വീട്ടിൽ ഉണ്ടെങ്കിൽ അത് ഇന്ന് തന്നെ ഒഴിവാക്കാൻ പരിശ്രമിക്കുക.\nഎന്നാൽ റോസ് ചെടിക്ക് ഇത് ബാധകമല്ല. അതുപോലെ തന്നെ നമ്മൾ വീട്ടിലൊക്കെ അലങ്കാരത്തിനു വേണ്ടി കടലാസുകൊണ്ട് പ്ലാസ്റ്റിക് കൊണ്ടുള്ള പൂക്കൾ ചെടികൾ ഒക്കെ വെക്കാറുണ്ട്. എന്നാൽ ഇനി അങ്ങനെയുള്ള ചെടികൾ മുഴുവൻ വീട്ടിൽ നിന്നും നിങ്ങൾ ഒഴിവാക്കേണ്ടതാണ്. കാരണം അങ്ങനെയുള്ള ചെടികൾ നിങ്ങളുടെ വീട്ടിൽ ഉണ്ടെങ്കിൽ വീട്ടിലുള്ള ആളുകൾക്ക് മനോവിഷമം ഉണ്ടാകും എന്ന് പറയുന്നുണ്ട്. അത് പോലെ തന്നെ നമ്മുടെ വീട്ടിൽ പൊട്ടിയതും കേടു വന്നതുമായ സാധനങ്ങൾ ഉണ്ടെങ്കിൽ അത് ഒന്നെങ്കിൽ റിപ്പയർ ചെയ്യുക അല്ലെങ്കിൽ അത് വീട്ടിൽനിന്നും ഒഴിവാക്കേണ്ടതാണ്.


നടിയെ ആക്രമിച്ച സംഭവത്തില് അറസ്റ്റ് ഉടന്? - Oneindia Malayalam\nPublished : July 03, 2017, 12:10\nനടിയെ ആക്രമിച്ച സംഭവത്തില് അറസ്റ്റ് ഉടന്?\nപ്രമുഖ യുവ നടിയെ തട്ടിക്കൊണ്ടുപോയി ആക്രമിച്ച കേസില് അറസ്റ്റ് ഉടന്. അന്വേഷണം എത്രയും വേഗം പൂര്‍ത്തിയാക്കണമെന്ന് ഡിജിപി ലോക്‌നാഥ് ബെഹ്‌റ നിര്‍ദേശം നല്‍കിയതിന് പിന്നാലെയാണ് അന്വേഷണ സംഘം ലഭ്യമായ തെളിവുകള് കോര്‍ത്തിണക്കി അറസ്റ്റിലേക്ക് കടക്കുന്നത്. അന്വേഷണത്തിന് ചുക്കാന് പിടിക്കുന്ന ഐജി ദിനേന്ദ്ര കശ്യപിനോട് കൊച്ചിയിൽ തന്നെ തങ്ങാന് ഡിജിപി നിര്‍ദേശം നല്‍കി.\npolice dileep arrest malayala cinema nadirsha


50000 രൂപ കൊടുത്താലും കിട്ടാത്ത ഒരു ഐഡിയ പഴയ ഷർട്ട് കൈ ഇങ്ങനെ ചെയ്തു നോക്കൂ |\nHome പുതിയ അറിവുകൾ 50000 രൂപ കൊടുത്താലും കിട്ടാത്ത ഒരു ഐഡിയ പഴയ ഷർട്ട് കൈ ഇങ്ങനെ ചെയ്തു നോക്കൂ\n50000 രൂപ കൊടുത്താലും കിട്ടാത്ത ഒരു ഐഡിയ പഴയ ഷർട്ട് കൈ ഇങ്ങനെ ചെയ്തു നോക്കൂ\nപഴയ തുണികൾ കൊണ്ട് പല ഉപയോഗങ്ങളും ഉണ്ട് എന്ന് മിക്ക ആളുകൾക്കും അറിയില്ല. ആണുങ്ങളുടെ ഷർട്ട് ഇട്ടു പഴയത് ആകുമ്പോൾ മിക്കവരും എടുത്തു കളായറുണ്ട്. എല്ലാം കൂടി അലമാരയിൽ ഒതുക്കി വെക്കാനുള്ള സ്ഥലം ഇല്ലാത്തത് കൊണ്ട് ആണ് മിക്കവാറും എല്ലാവരും തുണികൾ കളയുന്നത്. എന്നാൽ പഴയ ഷർട്ട് കോണ്ട് ഉള്ള ഈ ഉപയോഗം അറിഞ്ഞാൽ പിന്നെ ആരും ഒരു ഷർട്ട് പോലും കളയില്ല.\nസാദാരണ എല്ലാ വീട്ടിലും പഴയതൊക്കെ എടുത്തു കളയുന്നത് പതിവണല്ലോ. എല്ലാ സദനസങ്ങളും ചെറിയ ചില മിനുക്ക് പണി ഒക്കെ ചെയ്തെടുത്താൽ നമ്മൾ സ്വപ്നത്തിൽ പോലും വിചാരിക്കാത്ത ഉപയോഗങ്ങൾ ഉണ്ടെന്നു 99% ആളുകൾക്കും അറിയില്ല എന്നതാണ് സത്യം. വെറുതെ വീട്ടിൽ ഇരിക്കുന്ന സമയത്തു ഇതൊക്കെ ഒന്നു പഠിച്ചു വെക്കു.\nഷർട്ട് പഴയതാകുമ്പോൾ മിക്ക ആളുകളും അത് വെട്ടി വേറെ കുട്ടികൾക്ക് ഓകെ ഉടുപ്പുകൾ തയ്ക്കാറുണ്ട്. ചിലപ്പോൾ ലേഡീസ് ടോപ്പ് ഉണ്ടാക്കാറുണ്ട്. എന്നാൽ അതൊക്കെ തയ്യൽ അറിയുന്നവർക്ക് മാത്രം അല്ലേ ചെയ്യാൻ പറ്റുള്ളു. എന്നാൽ ഈ ഒരു സിംപിൾ ടിപ്പ് ചെയ്യാൻ തയ്യൽ ഒന്നും അറിയണ്ട. പത്തു പൈസ ചിലവും ഇല്ല. ഈ ഒരു ഷർട്ടിന്റെ കൈ കൊണ്ട് ഒന്നല്ല കേട്ടോ മൂന്നു ഉപയോഗങ്ങൾ വിഡിയോയിൽ കാണിച്ചു തരുന്നുണ്ട്. ഒരു അറിവും ചെറുത് അല്ലല്ലോ. ഈ ഒരു സൂത്രം കണ്ടു ഇഷ്ടമായാൽ നിങ്ങളുടെ സുഹൃത്തുക്കൾക്ക് കൂടി ചെയ്ത കൊടുക്കാൻ ഒട്ടും മടി കാണിക്കേണ്ട കേട്ടോ.


Published on : 15 Apr, 2021 , 12:55 pm\nകോവിഡ് പ്രോട്ടോക്കോള് പാലിച്ചില്ലെന്ന വിവാദത്തില് മുഖ്യമന്ത്രി പിണറായി വിജയനെതിരേ കേന്ദ്ര വിദേശകാര്യ സഹമന്ത്രി വി. മുരളീധരന്റെ പരിഹാസം. കേരള മുഖ്യമന്ത്രി പിണറായി വിജയന് ഒരു 'കോവിഡിയറ്റ്' ആണെന്ന് അദ്ദേഹം ട്വീറ്റ് ചെയ്തു. തുടര്‍ച്ചയായി കോവിഡ് പ്രോട്ടോക്കോള് ലംഘിക്കുന്ന മുഖ്യമന്ത്രിയെ വിവരിക്കാന് മറ്റൊരു വാക്കില്ലെന്നും വി.മുരളീധരന് ട്വിറ്ററില് കുറിച്ചു.\nദില്ലിയിൽ നേരത്തെ നടത്തിയ വാര്‍ത്താസമ്മേളനത്തിലും അദ്ദേഹം മുഖ്യമന്ത്രിക്കെതിരേ രൂക്ഷവിമര്‍ശനമുന്നയിച്ചിരുന്നു. കാരണവര്‍ക്ക് എവിടെയും ആകാമോ എന്നായിരുന്നു മുഖ്യമന്ത്രിയോട് അദ്ദേഹത്തിന്റെ ചോദ്യം. മുഖ്യമന്ത്രി കോവിഡ് പ്രോട്ടോക്കോള് പാലിക്കാന് പോലും മര്യാദ കാണിച്ചില്ലെന്നും വി. മുരളീധരന് കുറ്റപ്പെടുത്തിയിരുന്നു.\nഅതെ സമയം മുഖ്യമന്ത്രി പിണറായി വിജയന് കൊവിഡ് പ്രോട്ടോക്കോള് ലംഘിച്ചിട്ടില്ലെന്ന് ആരോഗ്യമന്ത്രി കെ.കെ ശൈലജ പറഞ്ഞു. ചിലർ അനാവശ്യമായി വിവാദങ്ങള് ഉണ്ടാക്കുകയാണെന്നും കോവിഡ് നെഗറ്റീവായി ആശുപത്രിയില് നിന്ന് ഡിസ്ചാര്‍ജ് ചെയ്ത ശേഷം മുഖ്യമന്ത്രി വീട്ടിൽ തുടരുകയായിരുന്നുവെന്നും പൊതുപരിപാടികളിൽ പങ്കെടുക്കാനല്ല മുഖ്യമന്ത്രി പോയതെന്നും കെ കെ ശൈലജ പറഞ്ഞു.


സ്വന്തം അസ്തിത്വത്തെ പോലും ചോദ്യം ചെയ്യുന്ന ഫാഷിസ്റ്റുകളെയാണ് മാര്‍ക്സിസ്റ്റ് വിരോധം കാരണം നന്മമരം വെള്ളപൂശിയിരിക്കുന്നത് | Boolokam\nസ്വന്തം അസ്തിത്വത്തെ പോലും ചോദ്യം ചെയ്യുന്ന ഫാഷിസ്റ്റുകളെയാണ് മാര്‍ക്സിസ്റ്റ് വിരോധം കാരണം നന്മമരം വെള്ളപൂശിയിരിക്കുന്നത്\nകുതിരാൻ - നിങ്ങളെ സമ്മതിക്കണം !!\nമൃഗശാല ജീവനക്കാരൻ ഹര്‍ഷാദ് മനഃപൂർവ്വം പാമ്പിനെ കൊണ്ട് കടിപ്പിച്ചു ആത്മഹത്യ ചെയ്തതോ ?\nബി.ജെ.പി.യും സംഘ്പരിവാറുമൊന്നും എന്നെ ആക്രമിച്ചിട്ടില്ല. അവരൊക്കെ നല്ല സപ്പോര്‍ട്ടാണ് തന്നത്. കാരണം മതവിശ്വാസികള്‍ക്ക് എന്നെ തള്ളിപ്പറയാനാകില്ല.\nസുഡാപ്പി: ‘ഫിറോസ് കുന്നംപറമ്പിലിനെ ഏറ്റവും കൂടുതല് ആക്രമിക്കുന്നത് യുക്തിവാദികളും സംഘ്പരിവാറുമല്ലേ?’\nനെന്മമെരം : ‘ബി.ജെ.പി.യും സംഘ്പരിവാറുമൊന്നും എന്നെ ആക്രമിച്ചിട്ടില്ല. അവരൊക്കെ നല്ല സപ്പോര്‍ട്ടാണ് തന്നത്. കാരണം മതവിശ്വാസികള്‍ക്ക് എന്നെ തള്ളിപ്പറയാനാകില്ല. മതവിശ്വാസികളല്ലാത്തവരും അവരെ സപ്പോര്‍ട്ട് ചെയ്യുന്ന പാര്‍ട്ടിക്കാരുമാണ് എന്നെ ആക്രമിക്കുന്നത്. ഞാന് അസ്ലാമു അലൈക്കും എന്നു പറയുന്നതാണ് ഇവര്‍ക്കൊക്കെ പ്രശ്നം.’\nഇന്‍റര്‍വ്യൂ എടുത്തത് സുഡാപ്പി. മറുപടി പറയുന്നത് ലീഗുകാരനായ നന്മമരം. ഇരുവരും ചേര്‍ന്ന് പറഞ്ഞുവെക്കുന്നത് മതവിശ്വാസമുള്ള സംഘ്പരിവാര് നന്മയുടെ വിളനിലവും മതവിശ്വാസമില്ലാത്ത പാര്‍ട്ടിക്കാര് (സി.പി.ഐ-എം) തിന്മയുടെ പ്രതിനിധികളും ആണെന്നാണ്. ബെസ്റ്റ് കണ്ണാ ബെസ്റ്റ്..!\nമുസ്ലിങ്ങള് മുഴുവനും കള്ളക്കടത്തുകാരും കുഴല്‍പ്പണക്കാരും അക്രമികളും തീവ്രവാദികളുമാണെന്ന് പ്രചരിപ്പിക്കുന്നവരാണ് സംഘികള്. ഉത്തരേന്ത്യയില് ഈ പ്രചരണം കൂടുതല് വ്യാപകമാണ്. കേരളത്തിലെ മുസ്ലിങ്ങള് അങ്ങേയറ്റം മ്ലേച്ഛരും കള്ളക്കടത്ത് നടത്തി പണം ഉണ്ടാക്കുന്നവരുമാണെന്നാണ് സംഘികള് ഉത്തേരേന്ത്യയില് സൃഷ്ടിച്ചെടുത്ത നറേറ്റീവ്. കഴിഞ്ഞ പ്രളയ സമയത്തടക്കം (അതിനു മുന്‍പത്തെ പ്രളയ സമയത്തും) ഈ പ്രചരണം സംഘികള് വ്യാപകമായി നടത്തിയിരുന്നു. മുസ്ലിങ്ങള് പന്നികളെ പോലെ പെറുന്നവരും കള്ളക്കടത്തുകാരുമാണെന്ന് പറഞ്ഞത് സംഘി സൈദ്ധാന്തികര് ഗോപാലകൃഷ്ണന് ആയിരുന്നു. അങ്ങനെ എത്രയെത്ര ഉദാഹരണങ്ങള്? സ്വന്തം അസ്തിത്വത്തെ പോലും ചോദ്യം ചെയ്യുന്ന ഫാഷിസ്റ്റുകളെയാണ് മാര്‍ക്സിസ്റ്റ് വിരോധം കാരണം നന്മമരം വെള്ളപൂശിയിരിക്കുന്നത്. കോലീബി എന്നാല് സുമ്മാവാ? ഇതൊന്നും എന്.ഐ.എ.യെ പേടിച്ചിട്ടല്ലെന്ന് പറയാന് പറഞ്ഞു.\nRelated Topics:charity fraudsfiros kunnamparambilGooglemuslim league\nമാധ്യമങ്ങൾ പറയാത്ത നല്ല വാർത്തകൾ\nന്യൂനപക്ഷ മതവിഭാഗങ്ങളിലുള്ള വിദ്യാര്‍ത്ഥികള്‍ക്കായുള്ള സ്‌കോളര്‍ഷിപ്പ് വിതരണം, 80:20 എന്നത് അനീതിതന്നെ\nഖദറിട്ടവൻ കഞ്ഞിക്കുഴിയും ചുവന്ന കൊടിപിടിച്ചൻ സുകുവും – മലയാള സിനിമയുടെ രാഷ്ട്രീയ ബോധങ്ങൾ\nഇനിയാ പന്തൽ പൊളിക്കരുത്\nജനപതിനിധികൾക്കുള്ള പെൻഷൻ, നുണപ്രചാരണവും സത്യാവസ്ഥയും


കൃഷിയുടെ നല്ലപാഠവുമായി റവ. ഫാ.കെ.എം. സഖറിയ\nYou Are Here: Home → കൃഷിയുടെ നല്ലപാഠവുമായി റവ. ഫാ.കെ.എം. സഖറിയ\ncontentadmin Jul. 12, 20160Comment\nമീനടം സെന്റ്. ജോർജ് ഓർത്തോഡോക്സ് പള്ളിയെ ജൈവകൃഷിയിലൂടെ ഹരിതാഭമാക്കി മാറ്റിയിരിക്കുകയാണ് വികാരി റവ. ഫാ.കെ.എം. സഖറിയ. മൂന്നുവർഷത്തെ സേവനത്തിനുശേഷം പള്ളിയിൽനിന്നു മാറുമ്പോൾ ഇടവകജനങ്ങളിൽ ഈ വൈദീകൻ എത്തിച്ചത് കൃഷിയുടെ നല്ലപാഠം കൂടിയാണ്.\nറവ. ഫാ.കെ.എം. സഖറിയായുടെ ശ്രമഫലമായി ദേവാലയ പുനർനിർമ്മാണത്തിന് ദശാംശ സമർപ്പണമുൾപ്പെടെ ശേഖരിച്ച് ഒരേക്കർ സ്ഥലം വാങ്ങിച്ചിരുന്നു. ദേവാലയ നിർമ്മാണം ആരംഭിക്കുന്നവരെ വാങ്ങിയ സ്ഥലത്തു കർഷക കൂട്ടായ്മയിലൂടെ കൃഷി ചെയ്യാൻ റവ. ഫാ.കെ.എം. സഖറിയ നേതൃത്വം നൽകുകയായിരുന്നു. ഏത്തവാഴ, ചേന, കാച്ചിൽ തുടങ്ങിയ ഒട്ടേറെ ഇനങ്ങൾ ഇവിടെ വിളയിച്ചെടുത്തു. കൃഷിവകുപ്പിന്റെ സഹകരണത്തിൽ കരനെൽകൃഷിയും നടക്കുന്നു. വിളവെടുക്കുന്ന സാധനങ്ങൾ എല്ലാ ഞായറാഴ്ച്ചയും പള്ളിയിൽ ലേലത്തിലൂടെ വിൽപന നടത്തുകയാണ്. ഇടവകയിലെ യുവജനപ്രസ്ഥാന അംഗങ്ങളും പദ്ധതികൾക്ക് നേതൃത്വം നൽകുന്നു.\nകോലഞ്ചേരി പള്ളിത്തര്‍ക്കത്തില് ഇടപെടില്ല: ഹൈക്കോടതി\nടി.വി. സഖറിയായ്ക്ക് ഡോക്ടറേറ്റ് ലഭിച്ചു.\nപാര്‍ശ്വവത്ക്കരിക്കപ്പെട്ടവരോട് ഏകീഭവിക്കുക – പരിശുദ്ധ കാതോലിക്കാ ബാവാ


Emalayalee.com - ഇടതുപക്ഷം രാഷ്ട്രീയ പരിശോധന നടത്തണം: സി ദിവാകരന്\nതിരു: ജനങ്ങള്‍ക്ക് ഇടതുപക്ഷത്തോടുള്ള വിശ്വാസം കുറയുന്നുവെന്ന് തിരുവനന്തപുരത്തെ എല്.ഡി.എഫ് സ്ഥാനാര്‍ത്ഥി സി. ദിവാകരന്. ഇടതുപക്ഷത്തിന് ജനങ്ങളെ വിശ്വാസത്തിലെടുക്കാന് കഴിയുന്നില്ലെന്നും സി. ദിവാകരന് കുറ്റപ്പെടുത്തി.കേരളത്തില് ഇത്രയും വലിയ തിരിച്ചടി നേരിട്ട സാഹചര്യത്തില് ഇടതുപക്ഷം രാഷ്ട്രീയ പരിശോധന നടത്തണമെന്നും അദ്ദേഹം ആവശ്യപ്പെട്ടു. കേരളത്തില് കനത്ത തിരിച്ചടിയാണ് എല്.ഡി.എഫ് നേരിട്ടത്.\n20 മണ്ഡലങ്ങളില് ഒരു മണ്ഡലത്തില് മാത്രമാണ് എല്.ഡി.എഫിന് വിജയിക്കാനായത്. അതും സംസ്ഥാനത്തെ ഏറ്റവും കുറഞ്ഞ ഭൂരിപക്ഷത്തിലുമാണ്.സംസ്ഥാനത്തെ ഇടതുപക്ഷത്തിന്റെ പരാജയത്തില് പ്രതികരണവുമായി സി എന് ജയദേവനും രംഗത്തെത്തി. തൃശൂരിലുണ്ടായത് അപ്രതീക്ഷിത തോല്‍വിയാണെന്നും എന്നാല്, സ്ഥാനാര്‍ത്ഥി നിര്‍ണയത്തില് പാളിച്ചയുണ്ടായിട്ടില്ലെന്നും ജയദേവന് പറഞ്ഞു.


4malayalees - അമിത വേഗത്തിലെത്തിയ ട്രക്കിനടിയില്‍പ്പെട്ട് വിദ്യാര്‍ഥിനിക്ക് ദാരുണാന്ത്യം ; സ്‌കൂട്ടര് നല്‍കിയ സുഹൃത്തിനെതിരെ മനപൂര്‍വമല്ലാത്ത നരഹത്യയ്ക്ക് കേസെടുത്തു\nഅമിത വേഗത്തിലെത്തിയ ട്രക്കിനടിയില്‍പ്പെട്ട് വിദ്യാര്‍ഥിനിക്ക് ദാരുണാന്ത്യം. ആന്ധ്രാപ്രദേശ് കടപ്പ ബട്വേല് സ്വദേശി എം ആദി രേഷ്മ (20) ആണ് മരിച്ചത്. സൈബറബാദ് മേഖലയില് ഞായറാഴ്ച അര്‍ദ്ധരാത്രിയോടെയായിരുന്നു അപകടം. സംഭവത്തില് ട്രക്ക് ഡ്രൈവര്‍ക്ക് പുറമെ രേഷ്മയ്ക്ക് സ്‌കൂട്ടര് നല്‍കിയ സുഹൃത്തിനെതിരെയും പൊലീസ് കേസ് രജിസ്റ്റര് ചെയ്തിട്ടുണ്ട്.\nകര്‍ണാടക ഗുല്‍ബര്‍ഗയില് ഡെന്റല് വിദ്യാര്‍ഥിനിയാണ് ആദി രേഷ്മ. അവധി ദിനം ആഘോഷിക്കുന്നതിനായാണ് ഹൈദരാബാദിലെത്തിയത്. അപകടം നടന്ന ദിവസം സുഹൃത്തുക്കളായ ശ്രീജ, മമത, അജയ് സിംഗ്, ശ്രവണ് കുമാര് എന്നിവര്‍ക്കൊപ്പം മദീനഗുഡയിലെ മാളില് സിനിമ കാണാനെത്തിയതായിരുന്നു യുവതി. ഇത് കഴിഞ്ഞ് മടങ്ങുന്ന വഴിയായിരുന്നു അപകടം.\nമടക്കയാത്രയ്ക്കിടെ അമിത വേഗത്തിലെത്തിയ ഒരു വാട്ടര് ടാങ്കര് സ്‌കൂട്ടറിനെ മറികടന്നതോടെ വാഹനത്തിന്റെ നിയന്ത്രണം നഷ്ടമായി രേഷ്മ റോഡിലേക്ക് വീണു. ഇതിനിടെ പുറകിലൂടെ അമിത വേഗതയില് പാഞ്ഞെത്തിയ ട്രക്ക് യുവതിയുടെ ശരീരത്തിലൂടെ കയറിയിറങ്ങുകയായിരുന്നു. അപകടം നടന്നതിന് പിന്നാലെ ട്രക്ക് ഉപേക്ഷിച്ച് ഡ്രൈവര് കടന്നു കളഞ്ഞുവെന്നാണ് പൊലീസ് പറയുന്നത്.\nഅപകടമരണവുമായി ബന്ധപ്പെട്ട് പൊലീസ് നടത്തിയ അന്വേഷണത്തില് രേഷ്മയക്ക് ഡ്രൈവിംഗ് ലൈസന്‍സ് ഉണ്ടായിരുന്നില്ലെന്ന് വ്യക്തമായി. ഇതിനെ തുടര്‍ന്നാണ് ലൈസന്‍സ് ഇല്ലെന്നറിഞ്ഞിട്ടും യുവതിക്ക് സ്‌കൂട്ടര് നല്‍കിയ കുറ്റത്തിന് സുഹൃത്തിനെതിരെ കേസെടുത്തത്. മനപൂര്‍വമല്ലാത്ത നരഹത്യയ്ക്കാണ് രേഷ്മയുടെ സുഹൃത്ത് അജയ് കുമാറിനെതിരെ കേസ്. അപകടസമയത്ത് രേഷ്മ ഹെല്‍മറ്റും ധരിച്ചിട്ടുണ്ടായിരുന്നില്ലെന്നും പൊലീസ് വ്യക്തമാക്കി.


2000ത്തിന്റെ കറന്‍സി നിരോധിക്കുമെന്ന പ്രചരണം തെറ്റന്ന് ധനമന്ത്രാലയം സെക്രട്ടറി\nBaburaj Bhagavathy| Updated On:5Jan 2019 6:10 AM GMT | Location :\n2000 നോട്ട് നിരോധിക്കുമെന്ന അഭ്യൂഹത്തിന്റെ യാഥാര്‍ത്ഥ്യമെന്ത്? ധനമന്ത്രാലയം സെക്രട്ടറിയുടെ വിശദീകരണം\n— Subhash Chandra Garg (@SecretaryDEA)4January 2019\nനോട്ടുനിരോധനത്തിനു ശേഷം ഇന്ത്യക്കാരുടെ ഏറ്റവും വലിയ പേടി സ്വപ്‌നങ്ങളിലൊന്ന് വീണ്ടുമൊരു നോട്ടുനിരോധനം സംഭവിക്കുമോ എന്നതാണ്. നിരോധനത്തിനുശേഷം ആദ്യം പുറത്തിറക്കിയ 2000 ഏതു സമയത്തും നിരോധിച്ചേക്കുമെന്ന അഭ്യൂഹം അന്നേ നിലവിലുണ്ട്. ഇത്തരമൊരു ഗതികേടുള്ള ഒരു നോട്ടും ആര്‍ബിഐ ഇതുവരെയും പുറത്തിറക്കിയിട്ടില്ല. അതുകൊണ്ടുതന്നെ ആദ്യ ഘട്ടത്തില് 2000ത്തിന്റെ കറന്‍സി കൈവശം വയ്ക്കുന്നതില് പലര്‍ക്കും വൈമുഖ്യമുണ്ടായിരുന്നു.\nആ മനോഭാവം പതുക്കെ ഇല്ലാതായിത്തുടങ്ങിയപ്പോഴാണ് വീണ്ടും നിരോധനത്തിന്റെ മേഘം സാമ്പത്തികമേഖലയെ ആവേശിക്കാന് തുടങ്ങിയത്. ഇത്തവണ 2000ത്തിന്റെ കറന്‍സിയുടെ അച്ചടി കുറക്കാന് തീരുമാനിച്ചുവെന്ന കണക്കുകളുദ്ധരിച്ചാണ് മാദ്ധ്യമങ്ങള് ഈ നോട്ടും പിന്‍വലിക്കാന് തീരുമാനിച്ചുവെന്ന അഭ്യൂഹം പ്രചരിപ്പിച്ചത്. ഉയര്‍ന്ന മൂല്യമുളള കറന്‍സി പൂഴ്ത്തിവെപ്പിനും കളളപ്പണത്തിനും കാരണമാവുമെന്ന പേരിലായിരുന്നു നോട്ടുനിരോധനം കൊണ്ടുവന്നത്.\nകാര്യങ്ങള് കൈവിട്ടുപോകുമെന്ന തോന്നലുണ്ടായപ്പോള് അതില്ലാതാക്കാന് കേന്ദ്രസര്‍ക്കാരിന്റെ ധനമന്ത്രാലയത്തിന്റെ സെക്രട്ടറിയ്ക്കു തന്നെ രംഗത്തിറങ്ങേണ്ടിവന്നു. സെക്രട്ടറി സുഭാഷ് ചന്ത്ര ഗാര്‍ഗ് തന്റെ ട്വിറ്റര് അക്കൗണ്ടിലൂടെയാണ് വിശദവിവരങ്ങള് വെളിപ്പെടുത്തിയത്. 2000 രൂപയുടെ കറന്‍സിയുടെ അച്ചടി നിയന്ത്രിക്കാന് തീരുമാനിച്ചിട്ടില്ലെന്നും ഇന്ത്യയുടെ മൊത്തം കറന്‍സി മൂല്യത്തിന്റെ 35 ശതമാനത്തോളം 2000 രൂപയുടെ കറന്‍സിയാണെന്നുമാണ് അദ്ദേഹത്തിന്റെ വിശദീകരണം. മൊത്തം കറന്‍സിയുടെ ആവശ്യത്തിനനുസരിച്ചാണ് ഇത്തരം തീരുമാനങ്ങളെടുക്കാറുള്ളതെന്നും അദ്ദേഹം ട്വിറ്ററില് കുറിച്ചു. അതേസമയം കറന്‍സിയുടെ അച്ചടി നിയന്ത്രിക്കുന്നത് അസാധാരണമല്ലെന്ന് മുന്നനുഭവങ്ങള് സൂചിപ്പിക്കുന്നു.\nആര്‍ബിഐ നല്‍കുന്ന കണക്കനുസരിച്ച് മാര്‍ച്ച് 2017 വരെ സമ്പദ്ഘടനയില് 32850 ലക്ഷം, 2000 രൂപ കറന്‍സിയാണ് ഉണ്ടായിരുന്നത്. 2018 മാര്‍ച്ചില് അത് 33630 ലക്ഷമായി. ആ സമയത്തെ മൊത്തം കറന്‍സി 180370 ലക്ഷമായിരുന്നു. മാര്‍ച്ച് 2018 ല് 2000ത്തിന്റെ കറന്‍സി മൊത്തം കറന്‍സിയുടെ 37.3 ശതമാനം വരുമായിരുന്നു. 2017 മാര്‍ച്ചില് അത് 50.2 ശതമാനമായിരുന്നു.


- Peruva Online\nAvengement  ഇടി ഇടിയോടിടി.... ഈ സിനിമയിലെ കഥാപാത്രങ്ങളെ പരിചയപ്പെടുത്തിക്കൊണ്ടുള്ള വീഡിയോ റിവ്യൂ : ഡൌൺലോഡ് ചെയ്യാൻ താഴെ കൊടുത്തിട്ടുള...\nHome » action , English »\nഈ സിനിമയിലെ കഥാപാത്രങ്ങളെ പരിചയപ്പെടുത്തിക്കൊണ്ടുള്ള വീഡിയോ റിവ്യൂ :\nഡൌൺലോഡ് ചെയ്യാൻ താഴെ കൊടുത്തിട്ടുള്ള ലിങ്കുകളിൽ ഏതെങ്കിലും കോപ്പി എടുത്തു ടെലെഗ്രാമിൽ സെർച്ച് ചെയ്യുക\nലിങ്ക്2: https://t.me/favaios/16192\nഇന്നത്തെക്കാലത്തു സ്വന്തക്കാർക്ക് പോലും ഒരുപകാരം ചെയ്തു കൊടുക്കാൻ പാടില്ലെന്ന് പറയുന്നത് ദേ ഇതൊക്കെ കൊണ്ടാണ്.....\nഅങ്ങനെ ചെറിയൊരു ഉപകാരം ചെയ്യാൻ പോയ കെയിൻ ഒരു സീരിയൽ കില്ലർ ആയി മാറിയതിന്റെ കഥയാണിത്....\nഒരു ഒന്നൊന്നര ആക്ഷൻ ചിത്രം.....\nചതിയിലകപ്പെട്ടു പോലീസ് പിടിയിലായ കെയിനിനെ എടുത്തിട്ട് പൂശിയിട്ട് രണ്ടുമൂന്നു കേസ് കൂടി അവന്റെ മേൽ ചാർത്തിയിട്ട് അവരവനെ ജയിലിലേക്ക് അയക്കുന്നു....\nചെന്ന് പെട്ടതോ ആ രാജ്യത്തെ കുപ്രസിദ്ധമായ ഒരു ജയിലിലും. ക്രൂരന്മാരായ ജയിൽപുളളികൾ നോക്കി ഇരിക്കുകയായിരുന്നു പുതിയതായി എത്തുന്നവരെ എടുത്തിട്ട് പെരുമാറാനായി. അവിടെ ഇടിക്കിടയിൽ ചത്താൽ പോലും പോലീസ് നോക്കി നിൽക്കത്തെ ഉണ്ടായിരുന്നുള്ളു.....\nഅത്യാവശ്യം അടിതടകൾ എല്ലാം അറിയാമായിരുന്നെങ്കിലും എന്നും കെയിനിനെ കൊല്ലാൻ വേണ്ടി ആരേലുമൊക്കെ വരുമായിരുന്നു. എന്നും മരണത്തിന്റെ വക്കിൽ വരെ എത്തുന്ന പോരാട്ടങ്ങൾ ആയിരുന്നു അവനു ജയിലിൽ നേരിടേണ്ടി വന്നത്...\nഅങ്ങനെ ഇരിക്കെ ഇടിക്കാൻ വന്ന ഒരുവൻ പറഞ്ഞാണ് അവനു ആ സത്യം മനസിലാവുന്നത്. തന്നെ ചതിച്ചു ജയിലിൽ ആക്കിയവർ ഈ ജയിൽപ്പുള്ളികൾക്ക് കാശ് കൊടുത്തിട്ടുണ്ട് തന്നെ തീർക്കാൻ വേണ്ടിയിട്ട്.....\nപിന്നെ അവന്റെ മനസ്സിൽ ഒരൊറ്റ ചിന്തയെ ഉണ്ടായിരുന്നുള്ളൂ.... പ്രതികാരം....\nകിട്ടിയ ഒരവസരം വിനിയോഗിക്കുന്ന അവൻ ജയില് ചാടി പുറത്തുവരുന്നു....\nതന്റെ ജീവിതം ഇല്ലാതാക്കിയവരെയെല്ലാം ഒന്ന് കാണാൻ......\nആ കൂടിക്കാഴ്ച നിങ്ങൾ കണ്ടറിയുക....\nവാ പൊളിപ്പിച്ചു തറയിൽ വെപ്പിച്ച ശേഷം തലക്കിട്ടു ചവിട്ടി പല്ലുകൾ ഓടിക്കുന്നതും വെടി വെച്ച് തല ചിതറിക്കുന്നതും ഒക്കെ പച്ചയായി കാണിക്കുന്നുണ്ട്, അതുകൊണ്ട് ഇതുപോലെത്തെ ആക്ഷൻ ഒക്കെ ഇഷ്ടപ്പെടുന്നവർ മാത്രം ഈ വഴി സഞ്ചരിക്കുക.....\nEnglish Sub Only\nസ്കോട്ട് അഡ്കിൻസ് നായകനായി അഭിനയിച്ച, പ്രതികാരത്തിന്റെ കഥ പറയുന്ന ഒരു ആക്ഷൻ ത്രില്ലെർ ചിത്രമാണിത്....\nഒരു ബാറിലാണ് കഥ നടക്കുന്നത്. ബാറിലെ ഒരു സൈഡിൽ നാട്ടുകാരായ അഞ്ചാറു പേര് കൂടി ഇരിപ്പുണ്ട്. കൂട്ടത്തിലൊരുവൻ തലേദിവസം നാട്ടിൽ നടന്ന ഒരു അടിപിടി യുടെ കഥ പറയുകയാണ്.\nതലേദിവസം നാട്ടിലെ ഒരു ഗുണ്ടയെ ഒരുവൻ വന്നു അടിച്ചുവീഴ്ത്തി കൈവെട്ടി മാറ്റിയത്രേ....\nപറയുന്നതിനിടെ അവൻ കുറച്ചൊക്കെ കയ്യിൽ നിന്നും ഇട്ടു പറയാൻ തുടങ്ങി. നമ്മുടെ നാട്ടിൽ തള്ള് എന്ന് പറയും.\nതള്ള് കുറച്ചു കൂടിയപ്പോൾ തൊട്ടപ്പുറത്ത് ഇരുന്ന ഒരുവൻ പൊട്ടിച്ചിരിക്കാൻ തുടങ്ങി. അവര് നോക്കിയപ്പോ ചിരിക്കുന്നവനെ അവർ ഇതിനുമുമ്പ് കണ്ടിട്ടുണ്ടായിരുന്നില്ല.\nതങ്ങൾ കഥപറയുമ്പോൾ അന്യ നാട്ടുകാരൻ ഒരുവൻ വന്ന തങ്ങളെ കളിയാക്കി ചിരിച്ചത് അവർക്ക് ഇഷ്ടപ്പെട്ടില്ല.\nഎന്നാ പിന്നെ അവനിട്ടു രണ്ടെണ്ണം കൊടുത്തേക്കാം എന്ന് അവർ വിചാരിക്കുന്നു. എന്നാൽ അവനുമായി മുട്ടാൻ പോയപ്പോഴാണ് ആള് ചില്ലറക്കാരനല്ലന്ന് അവർക്ക് മനസ്സിലാകുന്നത്.\nഅവന്റെ കയ്യിൽ നിന്ന് മേടിക്കാനുള്ളതു എല്ലാം അവര് മേടിച്ചു കൂട്ടി. അവൻ വെട്ടിമാറ്റിയ ഒരു കൈ കാണിച്ചപ്പോൾ ആണ് അവർക്ക് ആ സത്യം മനസ്സിലായത് തലേദിവസം നാട്ടിലെ ഗുണ്ടയെ ചവിട്ടികൂട്ടിയവൻ തന്നെയായിരുന്നു ഇത്.\nഇടി എല്ലാം കഴിഞ്ഞപ്പോൾ അയാൾ തന്നെ കഥ പറയാൻ തുടങ്ങി. നാലഞ്ചു വർഷം മുമ്പ് കൂട്ടുകാരുടെ ചതി മൂലം ജയിലിൽ പോയ ഒരുവനായിരുന്നു അവൻ.\nഅവൻ ചെന്ന് പെട്ടത് ആ നാട്ടിലെ ഏറ്റവും കുപ്രസിദ്ധമായ ജയിലിലും ആയിരുന്നു. പുതിയതായി വരുന്നവരെ ഒരു ദയാദാക്ഷിണ്യവും ഇല്ലാതെ പെരുമാറുന്ന കുറ്റവാളികൾ ആയിരുന്നു അവിടെ ഉണ്ടായിരുന്നത്. ഏറ്റുമുട്ടലിനിടെ ആരെങ്കിലും മരിച്ചാൽ പോലും പോലീസുകാർ നോക്കിനിൽക്കുകയെ ഉണ്ടായിരുന്നുള്ളൂ...\nചെന്ന നാൾ മുതൽ അവന് എല്ലാ ദിവസവും പോരാട്ടത്തിന്റെ ദിനങ്ങളായിരുന്നു.\nഅത്യാവശ്യം കൈക്കരുത്തും അടിതടകൾ ഒക്കെ അറിയാമായിരുന്നെങ്കിലും എന്നും അവൻ മരണത്തിന്റെ വക്കിൽ വരെ എത്താറുണ്ടായിരുന്നു.\nഎന്നും ഉള്ള ആക്രമണങ്ങളിൽ നിന്ന് ഒരുവിധം രക്ഷപ്പെട്ട് അവൻ ജീവിച്ചുപോന്നു. ഒരിക്കൽ ഇടിച്ച ഒരുവനെ തിരിച്ചു ഇടിച്ചു ചോര തുപ്പിച്ചപ്പോൾ ആണ് അവന് ആ സത്യം മനസ്സിലായത്. തന്നെ ജയിലിലേക്ക് അയച്ച കൂട്ടുകാർ അവിടെയുള്ള ജയിൽ പുള്ളികൾക്ക് കാശ് കൊടുത്തിട്ടുണ്ട് തന്നെ ജയിലിനുള്ളിലിട്ട് തീർക്കുവാൻ വേണ്ടിയിട്ട്.\nഎന്നാ പിന്നെ തോറ്റു കൊടുക്കാൻ വേണ്ടി അവന്റെ മനസ്സ് സമ്മതിച്ചില്ല. പിന്നീടുള്ള ദിനങ്ങൾ അവൻ തന്റെ മുറിക്കുള്ളിൽ പരിശീലനത്തിൽ ഏർപ്പെട്ടു.\nപിന്നെ പിന്നെ ഇവനോട് മുട്ടിയ എല്ലാവരെയും തന്നെ ഇവൻ അടിച്ചൊതുക്കി.\nഅതിന്റെ പേരിൽ അഞ്ച് വർഷത്തെ ശിക്ഷ കൂടിക്കൊണ്ടേയിരുന്നു. ഇനി ഇതിൽ നിന്നു ഒരു തിരിച്ചു പോക്ക് ഉണ്ടാവില്ല എന്ന് തന്നെ അവൻ കരുതി.\nഅങ്ങനെയിരിക്കെ അവന്റെ അമ്മ കാൻസർ മൂലം മരണപ്പെടുന്നു . അമ്മയെ കാണാൻ വേണ്ടി ജയിലധികൃതർ അവനു രണ്ടുമൂന്നു മണിക്കൂർ സമയം കൊടുത്തു.\nമൂന്നാല് പൊലീസുകാരുടെ അകമ്പടിയോടുകൂടി അമ്മയെ കണ്ടിട്ട് തിരിച്ചു വരുന്ന വഴി പോലീസുകാരെ ഇടിച്ചുവീഴ്ത്തി അവൻ രക്ഷപ്പെട്ടു പോന്ന വഴിയാണിത്.\nഈ ബാറിൽ വച്ച് അവനു കുറച്ചുപേരോട് പ്രതികാരം ചെയ്യാൻ ഉണ്ട്...\nആ പ്രതികാരം നിങ്ങൾ കണ്ടറിയുക....\nആക്ഷൻ രംഗങ്ങൾ ഇഷ്ടപ്പെടുന്നവർക്ക് വേണ്ടതെല്ലാം ഉള്ള സിനിമയാണിത്. സംഭാഷണത്തേക്കാൾ കൂടുതൽ ആക്ഷൻ രംഗങ്ങൾ ഉള്ള ചിത്രമാണിത്....\nപല്ല് ഒക്കെ ചവിട്ടി ഓടിക്കുന്നതും വെടിവെച്ച് തല ചിതറിക്കുന്നതും ഒക്കെ പച്ചയായി കാണിച്ചിരിക്കുന്നത് കൊണ്ട് അങ്ങനെയുള്ള ചിത്രങ്ങൾ ഇഷ്ടപ്പെടുന്നവർ തല വയ്ക്കുന്നതാവും നല്ലത്..


പ്രവാസി മലയാളിക്ക് ദുബായില് നിന്നും രണ്ടാമതും ഭാഗ്യം – NavaKerala News\nHome/Gulf/പ്രവാസി മലയാളിക്ക് ദുബായില് നിന്നും രണ്ടാമതും ഭാഗ്യം\nദുബായ്: വീണ്ടും ദുബായില് നിന്നും ഭാഗ്യം ലഭിച്ച് ദുബായ് പ്രവാസി മലയാളി. ദുബായ് ഡ്യൂട്ടി ഫ്രീ മില്ലേനിയം മില്യണയര് നറുക്കെടുപ്പിലാണ് മലയാളിയായ സുനില് ശ്രീധരനാണ് സമ്മാനം ലഭിച്ചത്. ദുബായ് വിമാനത്താവളത്തില് ബുധനാഴ്ച നടന്ന് തെരഞ്ഞെടുപ്പിലാണ്7കോടി 70 ലക്ഷം രൂപ സമ്മാനമായി ലഭിച്ചത്. 2019 ല് നടന്ന നറുക്കെടുപ്പിലും സുനിലിന് ഒരു ദശലക്ഷം യുഎസ് ഡോളര് സമ്മാനം ലഭിച്ചിരുന്നു. പിന്നിട് 2020 ഫെബ്രുവരിയില് നടന്ന നറുക്കെടുപ്പില് സുനിലിന് റേഞ്ച് റോവര് കാറും സമ്മാനമായി ലഭിച്ചു.\nദുബായ് ഡ്യൂട്ടി ഫ്രീ ചരിത്രത്തിലാദ്യമായിട്ടാണ് എട്ടാം തവണയാണ് ഒരു വ്യക്തിക്ക് തന്നെ രണ്ട് തവണ ഒന്നാം സമ്മാനം ലഭിക്കുന്നത്. എപ്രില് 10 നാണ് 1938 എന്ന നമ്പറിലൂള്ള ടിക്കറ്റ് സുനില് ഓണ്‍ലൈന് വഴി വാങ്ങുന്നത്. 2019 ല് 4638 എന്ന നമ്പര് ടിക്കറ്റിനും, 2020ല് 1293 എന്ന നമ്പര് ടിക്കറ്റിനുമാണ് സമ്മാനം ലഭിച്ചത്. ആദ്യം അബുദാബിയിലെ ഒരു കമ്പനിയില് എസ്റ്റിമേഷന് മാനേജരായിരുന്നു സുനില് ഇപ്പോള് ദുബായില് സ്വന്തമായി ഓണ്‍ലൈന് ട്രേഡിങ് കമ്പനി നടത്തുകയാണ് സുനില്.\nകഴിഞ്ഞ ഇരുപത് വര്‍ഷമായി സുനില് മത്സരത്തില് പങ്കെടുക്കുന്നുണ്ട്. ‘രണ്ടാം തവണയും ഒരു ദശലക്ഷം യുഎസ് ഡോളര് നേടി വിജയി ആകാന് സാധിച്ചതിന്, ദുബായ് ഡ്യൂട്ടി ഫ്രീയോട് നന്ദി പറയുന്നു. ക്ഷമയോടെ എല്ലാവരും ഇതില് പങ്കെടുക്കണമെന്നാണ് എനിക്ക് പറയാനുള്ളത്. അതിന്റെ തെളിവാണ് ഞാന്’, ശ്രീ സുനില് ശ്രീധരന് വ്യക്തമാക്കി.\nപതിനൊന്നുകാരനെ 22 തെരുവ് നായ്ക്കള്‍ക്കൊപ്പം പൂട്ടിയിട്ട് മാതാപിതാക്കള്


പ്രിയങ്ക ചോപ്ര ഉണ്ടാക്കിയ ഭക്ഷണത്തിന് ഷെഫിന്റെ വിലയിരുത്താല് കേട്ടാല് ഇനി നടി ആ പണിക്ക് പോവില്ല!! | Celebrity Chef Gordon Ramsay Calls Priyanka Chopra’s Dish Dog’s Dinner - Malayalam Filmibeat\n» പ്രിയങ്ക ചോപ്ര ഉണ്ടാക്കിയ ഭക്ഷണത്തിന് ഷെഫിന്റെ വിലയിരുത്താല് കേട്ടാല് ഇനി നടി ആ പണിക്ക് പോവില്ല!!\nPublished: Monday, May 22, 2017, 10:15 [IST]\nസിനിമയും മോഡലിങും മറ്റ് തിരക്കുകളുമായി പോവുന്ന നടിമാര്‍ക്ക് ഭക്ഷണം പാചകം ചെയ്യാന് അറിയില്ലെന്നുള്ളത് ശരിയാണ്. എന്നാല് മറ്റുള്ളവര് അവരെ വിലയിരുത്തുന്നതാണ് സഹിക്കാന് കഴിയാത്ത കാര്യം.\nബോളിവുഡിന്റെ പ്രിയനടിയും ഹോളിവുഡില് തരംഗമായി മാറികൊണ്ടിരിക്കുന്ന പ്രിയങ്ക ചോപ്രക്കാണ് ഇപ്പോള് ഈ അവസ്ഥ ഉണ്ടായിരിക്കുന്നത്. പ്രശസ്ത ഷെഫ് ഗോര്‍ഡണ് റാംസെ നടിയെ കണക്കിന് പരിഹസിച്ചിരിക്കുകയാണ്. അതും നടിയുണ്ടാക്കിയ ചിക്കന് സൂപ്പിന്റെ പേരിലാണ്.\nപ്രിയങ്കയുടെ കിച്ചിടി ചിക്കന് സൂപ്പ്\nപ്രിയങ്ക ചോപ്ര ചിക്കന് ഉപയോഗിച്ച് 'കിച്ചിടി ചിക്കന് സൂപ്പ്' എന്ന വിഭവമായിരുന്നു ഉണ്ടാക്കിയിരുന്നത്. എന്നാല് തന്റെ നിലവാരത്തിനൊത്ത് ഡിഷ് വന്നില്ല എന്നു പറഞ്ഞു കൊണ്ടാണ് ഗോര്‍ഡണ് റാംസെ നടിയുടെ വിഭവത്തെ കളിയാക്കിയത്.\nതാരങ്ങളുടെ വിഭവങ്ങളുടെ വിലയിരുത്തല്\nപ്രശസ്ത താരങ്ങളുണ്ടാക്കിയ വിഭവങ്ങളുടെ വിലയിരുത്തലിനാണ് രാംസെയെ ചുമതലപ്പെടുത്തിയിരുന്നത്. അതിനിടിയിലാണ് പ്രിയങ്ക ഉണ്ടാക്കിയ വിഭവം അദ്ദേഹം കണ്ടത്.\nപട്ടികള്‍ക്ക കൊടുക്കുന്ന അത്താഴം\nനടിയുടെ ഡിഷ് കണ്ട ഉടനെ പൊട്ടിച്ചിരിച്ചുകൊണ്ട് റാംസെ പറഞ്ഞത് പട്ടികള്‍ക്ക് കൊടുക്കുന്ന അത്താഴമാണിതെന്നാണ്. അതോടെ പ്രിയങ്കയുടെ വിഭവം പട്ടികള്‍ക്ക് കൊടുക്കുന്ന നിലവാരമുള്ളു എന്ന വിലയിരുത്തല് ഉണ്ടാവുകയും ചെയ്തു.\nതാനുണ്ടാക്കിയ വിഭവത്തെക്കുറിച്ച് റാംസെയുടെ മോശം അഭിപ്രായത്തിന്് ശേഷം പ്രിയങ്ക എന്താണ് പറയുന്നതെന്നുള്ള ആകാംഷയിലാണ് എല്ലാവരും.\nപ്രശസ്ത ഷെഫായ ഗോര്‍ഡന് റാംസെ നന്നായി ഭക്ഷണം ഉണ്ടാക്കുന്ന ആളാണ്. അതിനാല് തന്നെ അദ്ദേഹത്തിന്റെ നിലവാരത്തില് ഭക്ഷണം ഉണ്ടാക്കുന്നയാളെ കണ്ടെത്തിയിട്ടില്ല.\nനടിയുണ്ടാക്കിയ ഭക്ഷണത്തെക്കുറിച്ച് ഷെഫ് നടത്തിയ അഭിപ്രായം തമാശക്കായിരുന്നു എന്നതാണ് വസ്തുത.\nRead more about: bollywood cinema film actress priyanka chopra bollywood cinema ഹോളിവുഡ് സിനിമ ബോളിവുഡ് നടി പ്രിയങ്ക ചോപ്ര ഭക്ഷണം\nStory first published: Monday, May 22, 2017, 10:15 [IST]


ഗ്രൂപ്പ് പോര് കെ.സുരേന്ദ്രന് വെല്ലുവിളിയാകും\nപുതിയ പ്രസിഡന്റിന്റെ നിയമനം മാസങ്ങളോളം വൈകിപ്പിച്ചതും ആഭ്യന്തര തര്‍ക്കമാണ്\n15 Feb, 2020 at 08:15 AM\nഗ്രൂപ്പ് തര്‍ക്കത്തില്‍പെട്ട് പലവട്ടം കൈവിട്ട പദവിയാണ് ഇപ്പോള് സുരേന്ദ്രനെ തേടിയെത്തിയിരിക്കുന്നത്. പുതിയ പ്രസിഡന്റിന്റെ നിയമനം മാസങ്ങളോളം വൈകിപ്പിച്ചതും ആഭ്യന്തര തര്‍ക്കമാണ്. അധ്യക്ഷപദവി ഏറ്റെടുക്കുന്ന സുരേന്ദ്രന്റെ മുന്നിലെ ഏറ്റവും വലിയ വെല്ലുവിളിയും ഗ്രൂപ്പ് പോര് തന്നെയാകും. പാർട്ടിയിലെ ഒരു വിഭാഗത്തിന്റെ വക്താവായി അറിയപ്പെടുന്നയാളാണ് സുരേന്ദ്രന്.\nകെ സുരേന്ദ്രൻ ബി.ജെ.പി സംസ്ഥാന അധ്യക്ഷൻ\nസംസ്ഥാന അധ്യക്ഷ പദവിയെക്കുറിച്ച് ചർച്ചകൾ നടക്കുമ്പോഴെല്ലാം ഉയർന്നു വരുന്ന പേരാണ് കെ. സുരേന്ദ്രന്റേത്.എന്നാൽ ഒടുവിൽ പാർട്ടിയിലെ ഗ്രൂപ്പ് പോരിൽ ഉടക്കി സ്ഥാനം നഷ്ടപ്പെടും. ഇക്കുറി ഡൽഹി കേന്ദ്രീകരിച്ച് നടത്തിയ നീക്കം ഒടുവിൽ ഫലം കാണുകയായിരുന്നു. കേന്ദ്ര മന്ത്രി വി.മുരളീധരന്റെ സ്വാധീനവും സുരേന്ദ്രൻ അധ്യക്ഷനായതിന്റെ പിന്നിലുണ്ട്. കൃഷ്ണദാസ് പക്ഷത്തു നിന്ന് എം.ടി രമേശിന്റെയും എ.എൻ രാധാകൃഷ്ണന്റെയും പേരുകൾ ഉയർന്നു വന്നെങ്കിലും ദേശീയ നേതൃത്വം ചെവിക്കൊണ്ടില്ല. ശബരിമല യുവതീ പ്രവേശന സമയത്ത് സമരരംഗത്ത് സജീവമായതോടെ സുരേന്ദ്രനെ കേന്ദ്രീകരിച്ച് ചരടുവലികൾ നടന്നിരുന്നു. നാളുകളുടെ കാത്തിരിപ്പിന് ശേഷം ബി.ജെ.പിക്ക് സംസ്ഥാന അധ്യക്ഷനെ ലഭിച്ചെങ്കിലും വിഭാഗീയത കുറക്കാനാകില്ലെന്നാണ് കണക്കുകൂട്ടൽ.\nജില്ലാ അധ്യക്ഷൻമാരെ നിശ്ചയിച്ചപ്പോഴും ഗ്രൂപ്പ് തിരിഞ്ഞുള്ള പ്രവർത്തനമായിരുന്നു നടന്നത്. ഗ്രൂപ്പ് തർക്കം കാരണം നാലു ജില്ലകളി അധ്യക്ഷൻമാരെ ഇപ്പോഴും നിശ്ചയിക്കാനായിട്ടില്ല. കേന്ദ്ര നേതൃത്വം പലപ്പോഴും താക്കീത് ചെയ്ത വിഭാഗീയതയെ നേരിടുക സുരേന്ദ്രന് വലിയ വെല്ലുവിളിയാകും. മറ്റ് സംസ്ഥാന ഭാരവാഹികളെ തീരുമാനിക്കുകയെന്ന കടമ്പ കടക്കാൻ ഏറെ പണിപ്പെടേണ്ടിയും വരും. വാരാനിരിക്കുന്ന തദ്ദേശ,നിയമസഭാ തെരഞ്ഞെടുപ്പുകൾ കൂടി മുന്നിൽ കണ്ട് സംസ്ഥാന ബി.ജെ.പിയെ ശക്തിപ്പെടുത്തുക എന്ന ദൗത്യമാണ് സുരേന്ദ്രനെ കാത്തിരിക്കുന്നത്.\nK SurendranBJP President\nകോഹ്‌ലിയും രഹാനെയും പുറത്ത്; രണ്ടാം ടെസ്റ്റിലും ഇന്ത്യ പതറുന്നു\nഗോകുലം ഇന്ന് കരുത്തരായ മിനര്‍വയെ നേരിടും\nഡല്‍ഹി കലാപം; ഫ്രറ്റേണിറ്റി മൂവ്മെന്റ് പ്രവർത്തകർ അമൃത എക്സ്പ്രസ് തടഞ്ഞു\nസപ്ലിമെന്ററി പരീക്ഷയെഴുതാമെന്ന പ്രതീക്ഷയിൽ അരൂജ സ്കൂളിലെ വിദ്യാർത്ഥികൾ


തൃശൂര് വിശേഷങ്ങള്: December 2011\nഇരുൾ വീണ് തുടങ്ങിയിരിക്കുന്നു. വീട് പണി നടക്കുന്നയിടത്ത് നിന്ന് തറവാട്ടിലേക്കെത്താൻ കാൽ മണിക്കൂറെങ്കിലും നടക്കണം. വർഷങ്ങൾക്ക് മുമ്പ് എത്രയോ വട്ടം നടന്നും സൈക്കിളിൽ പാഞ്ഞും പോയ ചരൽ നിറഞ്ഞ മൺപാത ഇന്നില്ല... ടാറിട്ട റോഡിന്റെ ഇരുവശങ്ങളിലും ധാരാളം വീടുകൾ ഉയർന്നിരിക്കുന്നു.\nഅത്ര പരിചിതമല്ലാത്ത പുത്തൻ വീടുകളുടെ മുറ്റത്ത് നിന്നും ഞങ്ങളുടെ നേർക്ക് നോട്ടങ്ങൾ കടന്ന് വരുന്നത് ശ്രദ്ധിക്കാതിരുന്നില്ല്ല. ഓരോ വീടിന്റെയും മുന്നിലെത്തുമ്പോൾ അതാരുടെ വീടാണെന്ന് അമ്മ പരിചയപ്പെടുത്തിക്കൊണ്ടിരുന്നു.\n“ഇത് നമ്മുടെ ഔസേപ്പുണ്ണിയേട്ടന്റെ മൂത്ത മോൻ പോളിന്റെ വീടാ... നീയറിയില്ലേ അവനെ? ...”\n“ഈ സ്ഥലം ഏതാന്നറിയുമോ? നമ്മുടെ ശ്രീധരേട്ടന് മനയ്ക്കലെ നമ്പൂതിരി സമ്മാനമായി കൊടുത്തതാ... ഇരുപത് സെന്റുണ്ട്...”\n“ഇരുപത് സെന്റ് വെറുതെ കൊടുക്കുകയോ...?” ഭാര്യയുടെയും മകന്റെയും മുഖത്ത് അവിശ്വസനീയത പടർന്നു.\nനടന്ന് നടന്ന് സുനിയുടെ വീടിന് മുന്നിലെത്തിയിരിക്കുന്നു.\n“മോനേ, സുനി ഇല്ലെന്ന് തോന്നുന്നു... വണ്ടി കാണാനില്ലല്ലോ...” അമ്മ മുറ്റത്തേക്ക് സൂക്ഷിച്ച് നോക്കി.\nശരിയാണ്. മുറ്റത്തെ കാർ ഷെഡ് ഒഴിഞ്ഞ് കിടക്കുന്നു. വരാന്തയിൽ ഇട്ടിരിക്കുന്ന പ്ലാസ്റ്റിക്ക് കസേരയിൽ സുനിയുടെ അമ്മ വഴിയിലേക്ക് കണ്ണ് നട്ട് ഇരിക്കുന്നു. കഴിഞ്ഞ തവണ കണ്ടതിലും ക്ഷീണിതയായിരിക്കുന്നു. എൺപതിന് മുകളിലുണ്ടാകും പ്രായം. ടാക്സി ഓടിക്കുന്ന മകനും പട്ടണത്തിൽ ജോലിയുള്ള മരുമകളും എത്തിയിട്ടില്ല. യു.കെ.ജിയിലും രണ്ടാം ക്ലാസിലും പഠിക്കുന്ന പേരക്കുട്ടികൾ കുസൃതിത്തരങ്ങളിൽ ഒന്നിനൊന്ന് മെച്ചം. ഞങ്ങളെ കണ്ടതും ആ അമ്മ കണ്ണിന് മുകളിൽ കൈപ്പടം വച്ച് സൂക്ഷിച്ച് നോക്കി. ചെറിയ പടി കടന്ന് ഞങ്ങൾ മുറ്റത്തേക്കിറങ്ങി.\n“വിരുന്ന്കാരുണ്ട്... അമ്മയ്ക്ക് ഞങ്ങളെ മനസ്സിലായോ...?” ഞാൻ ചോദിച്ചു.\nകാഴ്ച്ച ശക്തി കുറഞ്ഞ കണ്ണുകൾ ഞങ്ങളെ എല്ലാവരെയും ഒന്നു കൂടി ഉഴിഞ്ഞു. എന്റെ അമ്മയെ കണ്ടതും അവരുടെ സംശയം തീർന്നു.\n“പിന്നേ... മനസ്സിലായോന്നാ...? അണ്ണനല്ലേ...? എന്നാ വന്നേ...?”\nനർമ്മബോധത്തിൽ സുനിയും അമ്മയും ഒന്നിനൊന്ന് മെച്ചം. അനുജത്തിയും അനുജനും എന്നെ ‘അണ്ണൻ’ എന്നാണ് വിളിക്കുന്നത്. തൃശൂർ ഭാഗത്ത് നിലവിൽ ഇല്ലാത്ത ഈ സംബോധന എടുത്തിട്ട് ആ അമ്മ അടിച്ച ഗോൾ കണ്ട് ഞങ്ങൾ പൊട്ടിച്ചിരിച്ചു പോയി.\nഅത്താഴ സമയത്താണ് രസകരമായ നാട്ട് വിശേഷങ്ങൾ അനുജൻ നിരത്തുന്നത്. തൃശൂർ നഗരം വളർന്ന് വളർന്ന് ഞങ്ങളുടെ ഗ്രാമത്തെ ഗ്രാമമല്ലാതാക്കി മാറ്റി തുടങ്ങിയിട്ടുണ്ടെങ്കിലും രസികരായ കഥാപാത്രങ്ങൾക്ക് ഇനിയും കുറവ് വന്നിട്ടില്ല.\n“ഡാ, നമ്മുടെ കൃഷ്ണേട്ടന്റെ പുതിയ വിശേഷങ്ങളൊന്നുമില്ലേ…?” എന്തെങ്കിലും ഒരു ചിരിവള്ളി ലഭിക്കുമോ എന്നറിയാനായി ഞാൻ ഒരു ചൂണ്ട കൊളുത്തിയിട്ടു.\n“ങ്ഹാ… അതറിഞ്ഞില്ലേ…? കൃഷ്ണേട്ടനെ തേടി ഏഷ്യാനെറ്റ് കേബിൾ വിഷൻ‌കാര് വന്നിരുന്നുവത്രേ…”\n“ങ്ഹേ… അങ്ങനെയും ഒരു സംഭവമുണ്ടായോ…? അതെന്തിനായിരുന്നു…?” എനിക്ക് ആകാംക്ഷയായി.\n“കൃഷ്ണേട്ടനുമായി ഒരു ഇന്റർവ്യൂവിനായിരുന്നുവത്രേ … പക്ഷേ, അവർ വന്ന സമയത്ത് കക്ഷി ബാർബർഷോപ്പിൽ ഇല്ലായിരുന്നു… ഷാപ്പിലായിരുന്നു…”\n“കൃഷ്ണേട്ടനുമായി ഇന്റർവ്യൂവോ…? എന്താ പറയുന്നേ…?”\n“അതേ അണ്ണാ… കൃഷ്ണേട്ടന്റെ സാഹസിക ചരിത്രങ്ങൾ ബ്ലോഗിൽ വായിച്ച് അന്വേഷിച്ച് പിടിച്ച് എത്തിയതാത്രേ...”\nങ്ഹേ… !!! അങ്ങനെയൊക്കെ നടന്നിരിക്കുമോ…? അതോ ഇവൻ ഇനി എനിക്കിട്ട് ഒന്ന് താങ്ങിയതാണോ…? ഹേയ്… അങ്ങനെയാവാൻ വഴിയില്ല.\n“എന്താവാൻ… അവർ കൃഷ്ണേട്ടനെ കാണാതെ മടങ്ങി… പക്ഷേ, പിന്നീട് വിവരമറിഞ്ഞപ്പോൾ കൃഷ്ണേട്ടൻ നിലത്തൊന്നുമല്ല നിന്നത്… ആ തേജന്റെ ചേട്ടൻ കാരണം ഏഷ്യാനെറ്റ്‌കാര് എന്നെ കാണാൻ വന്നു എന്നും പറഞ്ഞ്…”\nഛേ… ഈ കൃഷ്ണേട്ടൻ എന്ത് പണിയാ കാണിച്ചത്… നട്ടുച്ചനേരത്ത് കള്ള് ഷാപ്പിൽ പോകാതെ ബാർബർഷോപ്പിൽ ഇരുന്നിരുന്നെങ്കിൽ ചുളുവിൽ നമ്മുടെ ബ്ലോഗിന് ഒരു പ്രശസ്തിയുമായേനെ…\n“ങ്ഹാ… അണ്ണാ, വേറൊരു സംഭവമുണ്ടായി… കുറച്ച് നാൾ മുമ്പ് കൃഷ്ണേട്ടൻ വീണ്ടും വീണു ബൈക്കിന്റെ മുകളീന്ന്… നല്ല എണ്ണം പറഞ്ഞ വീഴ്ച്ച…”\nകഥ കേൾക്കാൻ തയ്യാറായി സദസ്സ് മേശയ്ക്ക് ചുറ്റും ആകാംക്ഷയോടെ ഇരുന്നു. കൃഷ്ണേട്ടന്റെ പഴയ വീഴ്ച്ച ഒരു പോസ്റ്റ് ആയി കുറേ നാൾ മുമ്പ് ബൂലോകത്ത് എത്തിച്ചതാണ്.\n“പണ്ടത്തെ പോലെയല്ല ഇപ്പോൾ… മുതുവറ – അടാട്ട് റോഡിൽ ഇപ്പോൾ മിക്കവാറും എന്നും പോലീസിന്റെ റോന്ത് ചുറ്റലുണ്ട്… ഹെൽമറ്റ് ഇല്ലാത്തവരെയും മറ്റും ഒക്കെ പിടിക്കാനായിട്ട്… അത് കൊണ്ട് അത്യാ‍വശ്യം മിനുങ്ങിയിട്ട് ബൈക്കിൽ പോകുന്നവരൊക്കെ പുത്തുശേരിയിൽ നിന്ന് തിരിഞ്ഞ് വിലങ്ങൻ കുന്നിന്റെ സൈഡിൽക്കൂടിയുള്ള ചരൽ റോഡിലൂടെയാണ് യാത്ര പതിവ്...”\nനീലത്താമര ചിരിക്കാൻ തയ്യാറെടുത്തു കഴിഞ്ഞു. അമ്മയുടെ മുഖത്ത് ഇപ്പോഴേ ചിരി കാണാനുണ്ട്.\n“ആറ് മണി കഴിഞ്ഞിട്ടുണ്ടാവും… ഇരുവശവും തെങ്ങും ഫലവൃക്ഷങ്ങളും നിറഞ്ഞ ചരൽപ്പാതയിൽ വെളിച്ചം കമ്മി… നന്നായൊന്നു മിനുങ്ങിയതിന്റെ ലഹരിയിൽ വച്ച് കാച്ചി പോകുകയാണ് കൃഷ്ണേട്ടൻ…”\nസത്യം പറഞ്ഞാൽ എനിക്കും ചിരി വന്ന് തുടങ്ങിയിരുന്നു. കൃഷ്ണേട്ടൻ ഇനിയും വീണിട്ടില്ല. എങ്കിൽ കൂടി അടുത്തത് എന്താണെന്നറിയാനുള്ള ആകാംക്ഷ...\n“വളവ് തിരിഞ്ഞതും അപ്രതീക്ഷിതമായി മുന്നിൽ കണ്ട കാഴ്ച്ച കണ്ട് കൃഷ്ണേട്ടന്റെ ഉള്ളീന്ന് കിളി പറന്നു… റോഡരികിൽ നിലയുറപ്പിച്ചിരിക്കുന്നത് നിസ്സാര കക്ഷിയല്ല… ഒത്ത ഒരു ആന. ബ്രെയ്ക്ക് ചവിട്ടിയില്ലെങ്കിൽ ആനയുടെ പിൻ‌കാലുകൾക്കിടയിലൂടെ വണ്ടി കടന്ന് പോകും… പക്ഷേ വയറ്റിൽ കിടക്കുന്ന സാധനം തലയുടെ കൺ‌ട്രോൾ ഏറ്റെടുത്തതിനാൽ ആ ഗ്യാപ്പിലൂടെ കൃത്യമായി പോകാൻ കഴിയുമോന്ന് ഒരു സംശയം… മറ്റൊന്നുമാലോചിച്ചില്ല… ചവിട്ടി സഡൻ ബ്രെയ്ക്ക്…”\n“പാവം...” ചിരിക്കാൻ തയ്യാറായി ഇരുന്ന വാമഭാഗം വിഷമത്തോടെ പറഞ്ഞു.\n“ബൈക്കിൽ നിന്ന് തെറിച്ച് ചരലിലൂടെ ഡൈവ് ചെയ്ത് ആനയുടെ കാൽക്കീഴിൽ ചെന്ന് വീണ കൃഷ്ണേട്ടന്റെ ലഹരി എവിടെപ്പോയീന്നറിയില്ല… മരണവെപ്രാളത്തിൽ ചാടിയെഴുന്നേറ്റ് അലറിവിളിച്ച് ദൂരേയ്ക്ക് ഓടുന്നതിനിടയിൽ മുഖമടിച്ച് ഒരു വീഴ്ച്ചേം കൂടി വീണു…”\n“എന്നിട്ട് ആനയൊന്നും ചെയ്തില്ലേ…? പാവം ആനയും പേടിച്ചിട്ടുണ്ടാവും‌ല്ലേ… ?”\n“ആനയോ… അതല്ലേ രസം… മുഖം മൊത്തം ചോരയുമായി കൃഷ്ണേട്ടൻ ചാലിൽ ഇരുന്ന് നോക്കുമ്പോൾ ആനയ്ക്ക് ഒരു കൂസലുമില്ല… പാപ്പാനേം കാണാനില്ല… ഒരനക്കവുമില്ലാതെ നിന്നിടത്ത് തന്നെ നിൽക്കുന്ന ആനയെ ഒന്നു കൂടി സൂക്ഷിച്ച് നോക്കി ആള്… പിന്നെ കൃഷ്ണേട്ടന്റെ വായിൽ നിന്ന് വന്നത് നല്ല പുളിച്ച തെറിയായിരുന്നു… ഡാഷ് മക്കള്… ഓരോന്ന് ഉണ്ടാക്കി വച്ചോളും മനുഷ്യനെ പേടിപ്പിക്കാനായിട്ട്… രാവിലെ വരുമ്പോ ഈ കുരിപ്പ് ഇവിടെയുണ്ടായിരുന്നില്ലല്ലോ… കാശ് കൊടുത്ത് രണ്ടെണ്ണം വീശിയതിന് ഗുണം‌ല്യാണ്ടായി…”\nവിളക്കുംകാൽ അമ്പലത്തിലെ ഉത്സവം പ്രമാണിച്ചുള്ള ഘോഷയാത്രാ പ്ലോട്ടിൽ കൊണ്ടുപോകാനായി ഉണ്ടാക്കി നിർത്തിയ ആനയായിരുന്നു അത്.\nഇത്തവണ വെക്കേഷൻ പോയിട്ട് കൃഷ്ണേട്ടനെ കാണാൻ സാധിച്ചില്ലെങ്കിലും ബൂലോകത്ത് ഒരിക്കൽക്കൂടി കൃഷ്ണേട്ടനെ താരമാക്കാൻ പറ്റി.\nകൃഷ്ണേട്ടാ ലേലു അല്ലൂ… ലേലു അല്ലൂ… ലേലു അല്ലൂ…\nPosted by വിനുവേട്ടന് at 10:33 PM 51 comments: Links to this post\nഈഗ്ൾ ഹാസ് ഫ്ലോൺ - 42


പിന്തുണ തേടി നെതന്യാഹു ബ്രസല്‍സില്; നിലപാടില് മാറ്റമില്ലെന്ന് യൂറോപ്യന് യൂണിയന് – Chandrika Daily\nBy chandrika Tuesday December 12, 2017 12:34 pm\nപിന്തുണ തേടി നെതന്യാഹു ബ്രസല്‍സില്; നിലപാടില് മാറ്റമില്ലെന്ന് യൂറോപ്യന് യൂണിയന്\nബ്രസല്‍സ്: ജറൂസലമിനെ ഇസ്രാഈല് തലസ്ഥാനമായി അംഗീകരിച്ച അമേരിക്കന് നടപടിയെത്തുടര്‍ന്ന് അന്താരാഷ്ട്രതലത്തില് ഒറ്റപ്പെട്ടതോടെ ഇസ്രാഈല് പ്രധാനമന്ത്രി ബെഞ്ചമിന് നെതന്യാഹു പിന്തുണ അഭ്യര്‍ത്ഥിച്ച് യൂറോപ്പിലെത്തി. യു.എസ് പ്രസിഡന്റ് ഡൊണാള്‍ഡ് ട്രംപിന്റെ…\nബ്രസല്‍സ്: ജറൂസലമിനെ ഇസ്രാഈല് തലസ്ഥാനമായി അംഗീകരിച്ച അമേരിക്കന് നടപടിയെത്തുടര്‍ന്ന് അന്താരാഷ്ട്രതലത്തില് ഒറ്റപ്പെട്ടതോടെ ഇസ്രാഈല് പ്രധാനമന്ത്രി ബെഞ്ചമിന് നെതന്യാഹു പിന്തുണ അഭ്യര്‍ത്ഥിച്ച് യൂറോപ്പിലെത്തി. യു.എസ് പ്രസിഡന്റ് ഡൊണാള്‍ഡ് ട്രംപിന്റെ തീരുമാനത്തെ ശക്തമായി എതിര്‍ത്ത യൂറോപ്യന് യൂണിയന് നെതന്യാഹുവിന്റെ ആവശ്യം തള്ളാനാണ് സാധ്യത. തങ്ങളുടെ നിലപാടില് മാറ്റമില്ലെന്ന് യൂറോപ്യന് യൂണിയന് വിദേശകാര്യ മേധാവി ഫെഡറിക്ക മൊഗെറിനി വ്യക്തമാക്കി. ബെല്‍ജിയം തലസ്ഥാനമായ ബ്രസല്‍സില് വിമാനമിറങ്ങിയ നെതന്യാഹു യു.എസ് പ്രഖ്യാപനത്തെ ആവര്‍ത്തിച്ച് സ്വാഗതം ചെയ്തു. അമേരിക്കന് പാത പിന്തുടര്‍ന്ന് യൂറോപ്യന് രാജ്യങ്ങളും തങ്ങളുടെ എംബസികള് ജറൂസലമിലേക്ക് മാറ്റുമെന്നും തലസ്ഥാനമായി അംഗീകരിക്കുമെന്നും പ്രതീക്ഷിക്കുന്നതായി അദ്ദേഹം പറഞ്ഞു.\nഎന്നാല് ജറൂസലമിന്റെ കാര്യത്തില് അന്താരാഷ്ട്ര നിലപാട് അംഗീകരിച്ചുകൊണ്ട് മാത്രമേ യൂറോപ്യന് യൂണിയന് മുന്നോട്ടുപോകൂ എന്ന് മൊഗെറിനി അറിയിച്ചു. ദ്വിരാഷ്ട്ര ഫോര്‍മുല മാത്രമാണ് ഇസ്രാഈല്-ഫലസ്തീന് സംഘര്‍ഷത്തിനുള്ള ഏക പരിഹാരമെന്ന് അവര് അഭിപ്രായപ്പെട്ടു. ബ്രസല്‍സിലേക്ക് പോകുന്നതിനുമുമ്പ് പാരിസില് ഫ്രഞ്ച് പ്രസിഡന്റ് ഇമ്മാനുവല് മക്രോണുമായി നെതന്യാഹു കൂടിക്കാഴ്ച നടത്തി. ഫലസ്തീന് മണ്ണിലെ നിര്‍മാണ പ്രവര്‍ത്തനങ്ങള് അവസാനിപ്പിക്കാന് നെതന്യാഹുവിനോട് മക്രോണ് ആവശ്യപ്പെട്ടു. അതേസമയം ബെര്‍ലിനില് പ്രക്ഷോഭകര് ഇസ്രാഈല് പതാക കത്തിച്ചതിനെ ജര്‍മന് ചാന്‍സലര് അംഗല മെര്‍ക്കല് അപലപിച്ചു. ഒരു വിധത്തിലുള്ള സെമിറ്റിക് വിരുദ്ധ നീക്കവും അംഗീകരിക്കില്ലെന്ന് അവര് വ്യക്തമാക്കി. ഗോഥെന്‍ബര്‍ഗ് നഗരത്തില് ഒരു സിനഗോഗിനുനേരെ കത്തുന്ന വസ്തു എറിഞ്ഞ മൂന്നുപേരെ സ്വീഡിഷ് പൊലീസ് അറസ്റ്റ് ചെയ്തു.\nഅതേ സമയം ഇസ്രാഈല് തലസ്ഥാനമായി ജറൂസലമിനെ അംഗീകരിച്ച യു.എസ് പ്രസിഡന്റ് ഡൊണാള്‍ഡ് ട്രംപിന്റെ നടപടിക്കെതിരെ ആഗോളരോഷം അലയടിക്കുന്നു. ഏഷ്യയിലും യൂറോപ്പിലും ആഫ്രിക്കയിലും ലക്ഷക്കണക്കിന് ആളുകള് കഴിഞ്ഞ ദിവസവും പ്രതിഷേധവുമായി തെരുവിലിറങ്ങി. ലോകത്തെ പ്രധാന നഗരങ്ങളും ചത്വരങ്ങളുമെല്ലാം യുദ്ധ വിരുദ്ധ പ്രതിഷേധക്കാരെക്കൊണ്ട് നിറഞ്ഞിരുന്നു.\nജറൂസലമിനെ ഇസ്രാഈലിന്റെ തലസ്ഥാനമായി പ്രഖ്യാപിച്ച ട്രംപിനോടുള്ള അരിശം അമേരിക്കന് വിരുദ്ധ റാലികളില് പതഞ്ഞുപൊങ്ങി. ഫലസ്തീന് പതാകയുമായെത്തിയ പ്രതിഷേധക്കാര് ഫലസ്തീനികള്‍ക്ക് ഐക്യദാര്‍ഢ്യം പ്രഖ്യാപിച്ചു. അധിനിവിഷ്ട വെസ്റ്റ്ബാങ്കിലും ജറൂസലമിലും ഗസ്സയിലും ഇസ്രാഈല് സേനയും ഫലസ്തീനികളും ഏറ്റുമുട്ടി. സംഘര്‍ഷത്തില് 157 പേര്‍ക്ക് പരിക്കേറ്റതായി ഫലസ്തീന് റെഡ് ക്രസന്റ് പറയുന്നു.\nയു.എസ് പ്രഖ്യാപനത്തിനുശേഷം ഗസ്സയില് നാലു ഫലസ്തീനികള് കൊല്ലപ്പെട്ടു. അറബ് ലോകത്തിന്റെയും യൂറോപ്പിന്റെയും പ്രതിഷേധത്തിനു മുന്നില് അമേരിക്ക പ്രതിരോധത്തിലായിരിക്കുകയാണ്. ഇന്തോനേഷ്യന് തലസ്ഥാനമായ ജക്കാര്‍ത്തയില് തുടര്‍ച്ചയായി രണ്ടാം ദിവസവും യു.എസ് എംബസിക്കുമുന്നില് പ്രതിഷേധ റാലി നടന്നു. ട്രംപിന്റെ ധിക്കാരത്തിന് കനത്ത മറുപടി നല്‍കണമെന്ന് പ്രതിഷേധക്കാര് ആവശ്യപ്പെട്ടു.\nഇന്തോനേഷ്യന് പ്രസിഡന്റ് ജോകോ വിഡോഡോ യു.എസ് നടപടിയെ അപലപിച്ചിട്ടുണ്ട്. ജക്കാര്‍ത്തയിലെ യു.എസ് അംബാസഡറോട് അദ്ദേഹം വിശദീകരണം തേടിയിരുന്നു. ഇസ്തംബൂളിലെ യെനികാപ്പി ചത്വരം തുര്‍ക്കി, ഫലസ്തീന് പതാകകളുടെ കടലായി മാറി. പ്രശ്‌നം ചര്‍ച്ച ചെയ്യുന്നതിന് ഇസ്്‌ലാമിക് രാജ്യങ്ങളുടെ അടിയന്തര ഉച്ചകോടി ചേരണമെന്ന് തുര്‍ക്കി പ്രസിഡന്റ് റജബ് ത്വയ്യിബ് ഉര്‍ദുഗാന് ആവശ്യപ്പെട്ടു. മൊറോക്കന് തലസ്ഥാനമായ റബാത്തില് ട്രംപിനെതിരെ ഇന്നലെയും പ്രതിഷേധ റാലി തുടര്‍ന്നു.\nജീവിതത്തിന്റെ വിവിധ തുറകളില് പെട്ട പതിനായിരങ്ങള് റാലിയില് അണിനിരന്നു. ഈജിപ്തിലെ വിവിധ നഗരങ്ങളില് നടന്ന പ്രതിഷേധ റാലികളില് അല്‍അസ്ഹര് സര്‍വകലാശാല വിദ്യാര്‍ത്ഥികളും പ്രൊഫസര്‍മാരും പങ്കെടുത്തു. പാകിസ്താനിലെ കറാച്ചിയില് യു.എസ് കോണ്‍സുലേറ്റിലേക്ക് നടന്ന മാര്‍ച്ച് പൊലീസ് തടഞ്ഞു.


09:39, 15 ഫെബ്രുവരി 2016-നു നിലവിലുണ്ടായിരുന്ന രൂപം (മൂലരൂപം കാണുക)\n(പുതിയ താള്: ==ജലവൈദ്യുത പദ്ധതികള്== ഒഴുകിവരുന്ന ജലസ്രോതസ്സിന്റെ ശക്തിയി...)\n15:49, 20 ഫെബ്രുവരി 2016-നു നിലവിലുണ്ടായിരുന്ന രൂപം (മൂലരൂപം കാണുക)\nഉത്പാദനശേഷി [[ചിത്രം:Jala Elec 1.png]]\nമൊത്തത്തിലുള്ള ഉത്പാദന കാര്യക്ഷമത 81.5 ശ.മാ. ആയി കരുതുകയാണെങ്കില്, മേല്‍ക്കാണിച്ച സൂത്രവാക്യം [[ചിത്രം:Jala Ele 2.png|100px]] എന്നതായി മാറും.\n'''വിശദാന്വേഷണം.''' ഉപരിതലത്തിനു താഴെയുള്ള മണ്ണ്, പാറ തുടങ്ങിയവയെ സംബന്ധിച്ച കൂടുതല് അന്വേഷണത്തിനും നിര്‍മാണസാധനങ്ങളെ സംബന്ധിച്ച പരീക്ഷണപഠനങ്ങള്‍ക്കും മറ്റുംവേണ്ടി ഈ ഘട്ടം വിനിയോഗിക്കപ്പെടുന്നു. വിശദാന്വേഷണത്തിന്റെ ഉദ്ദേശ്യങ്ങള് ഇവയാണ്:\nവരി 52: വരി 52:\n'''സമഗ്ര പദ്ധതി റിപ്പോര്‍ട്ട്''' (Detailed Project Report - ഡി.പി.ആര്.). വിശദാന്വേഷണം വഴി ലഭിച്ച വിവരങ്ങളാണ് സമഗ്ര പദ്ധതി റിപ്പോര്‍ട്ട് തയ്യാറാക്കുന്നതിനുപയോഗപ്പെടുത്തുക. വേണ്ടത്ര സാങ്കേതിക-സാമ്പത്തിക വിശദാംശങ്ങള് ഉള്‍പ്പെടുത്തിയാണ് ഡി.പി.ആര് തയ്യാറാക്കുന്നത്. പദ്ധതിയുടെ ഗുണദോഷ വിചിന്തനം നടത്തുന്നതിനും നടത്തിപ്പിനെ സംബന്ധിച്ച അന്തിമ തീരുമാനമെടുക്കുന്നതിനും ഉന്നതാധികാരികളെ സഹായിക്കുന്ന ഉപാധിയാണ് ഡി.പി.ആര്.\nവരി 66: വരി 66:\n'''സ്ഥാപിതശേഷിയും ലോഡ് ഫാക്റ്ററും''' (Installed capacity and load factor). ജല വൈദ്യുത പദ്ധതികളെ സംബന്ധിച്ചിടത്തോളം സുപ്രധാനങ്ങളാണ് സ്ഥാപിതശേഷിയും ലോഡ് ഫാക്റ്ററും.\n[[ചിത്രം:Jala Ele 3.png|100px]]\n[[ചിത്രം:Jala ele 5.png|100px]]\nI. അണക്കെട്ട്. ഒരു കൃത്രിമ ജലാശയം രൂപപ്പെടുത്തുന്നതിനായി നദിക്കു കുറുകെ, അനുയോജ്യമായ സ്ഥാനത്ത് ഒരു അണക്കെട്ട് കെട്ടിപ്പടുക്കുന്നു. കോണ്‍ക്രീറ്റ് അണ ( concrete dam), കല്‍ക്കെട്ടണ (masonary dam), മണ്‍അണ (earthen dam), കല്ലുനിറച്ചുള്ള അണ (rockfill dam) എന്നിങ്ങനെ നിര്‍മാണവസ്തുക്കളുടെ അടിസ്ഥാനത്തില് അവയെ തരംതിരിക്കാം. ജലത്തള്ളലിനെ ചെറുക്കുന്ന രീതിയുടെ അടിസ്ഥാനത്തിലും അണക്കെട്ടുകളെ തരംതിരിക്കാം. ഉദാ. ഭാരപ്രതിരോധ അണ (gravity\nI. '''അണക്കെട്ട്.''' ഒരു കൃത്രിമ ജലാശയം രൂപപ്പെടുത്തുന്നതിനായി നദിക്കു കുറുകെ, അനുയോജ്യമായ സ്ഥാനത്ത് ഒരു അണക്കെട്ട് കെട്ടിപ്പടുക്കുന്നു. കോണ്‍ക്രീറ്റ് അണ ( concrete dam), കല്‍ക്കെട്ടണ (masonary dam), മണ്‍അണ (earthen dam), കല്ലുനിറച്ചുള്ള അണ (rockfill dam) എന്നിങ്ങനെ നിര്‍മാണവസ്തുക്കളുടെ അടിസ്ഥാനത്തില് അവയെ തരംതിരിക്കാം. ജലത്തള്ളലിനെ ചെറുക്കുന്ന രീതിയുടെ അടിസ്ഥാനത്തിലും അണക്കെട്ടുകളെ തരംതിരിക്കാം. ഉദാ. ഭാരപ്രതിരോധ അണ (gravity\ndam), ആര്‍ച്ച് അണ (arch dam) എന്നിവ.\n1. '''ഇന്‍ടേക്''' (Intake). അണ തടുത്തുനിര്‍ത്തുന്ന ജലത്തെ നിയന്ത്രണവിധേയമാക്കി വഹിച്ചുകൊണ്ടുപോയിട്ടാണ് ഉപയോഗപ്പെടുത്തുന്നത്. അതിനുവേണ്ടിയുള്ള ജലവാഹക വ്യൂഹത്തിന്റെ തുടക്കത്തിലാണ് ഇന്‍ടേക് സ്ഥാപിക്കുന്നത്. യന്ത്രങ്ങള്‍ക്കു കേടുപാടുകള് വരുത്താന് പോരുന്നതരം മരക്കഷണങ്ങളോ മറ്റ് ഉപരിപ്ളവ വസ്തുക്കളോ അരിച്ചു തള്ളുന്നതിനുള്ള ഒരു ട്രാഷ് റാക്കും (trash rack) ഒരു ഗേറ്റും (gate) ഇതിന്റെ ഭാഗങ്ങളാണ്. ഇന്‍ടേക് ചിലപ്പോള് അണക്കെട്ടില് തന്നെ സ്ഥാപിച്ചുവെന്നു വരാം. എന്നാല് പദ്ധതിയുടെ ഭാഗമായി പ്രത്യേക ശക്തി തുരങ്കം നിര്‍മിക്കുന്നുവെങ്കില് അതിന്റെ പ്രവേശനഭാഗത്താവും ഇന്‍ടേക്.\n2. '''സ്പില്‍വേ''' (Spillway). ഒരു അണക്കെട്ടിന്റെ സംരക്ഷണ വാല്‍വാണ് (safety valve) സ്പില്‍വേ. അതിനു പ്രളയജലം കടത്തിവിടുന്നതിനുള്ള കഴിവ് (capacity) ഉണ്ടായിരിക്കണം. എങ്കിലേ മുന്‍കൂട്ടി നിശ്ചയിച്ച പരമാവധി ജലനിരപ്പില് ജലാശയത്തെ നിയന്ത്രിച്ചു നിര്‍ത്താനാവൂ. അല്ലെങ്കില് ജലനിരപ്പ് ക്രമാതീതമായി വര്‍ധിച്ച് അണക്കെട്ടിന് അപകടം വരുത്തിവയ്ക്കും. സ്പില്‍വേക്ക് ഗേറ്റുകളുണ്ടെങ്കില് പ്രളയജലത്തെ യഥേഷ്ടം നിയന്ത്രിതമായി പുറന്തള്ളാന് കഴിയും.\nII. '''ജലസംഭരണി.''' ഒരു ജലവൈദ്യുത പദ്ധതിയുടെ സുദീര്‍ഘവും സമ്മിശ്രവുമായ അന്വേഷണപ്രക്രിയ ഏറിയകൂറും കേന്ദ്രീകരിക്കുന്നത് അണക്കെട്ടിനെയും അതുവഴി രൂപംകൊള്ളുന്ന ജലസംഭരണിയെയുമാണ്. പദ്ധതിയുടെ അടിസ്ഥാന പരിഗണനകള് ലഭ്യമാകുന്ന ജലത്തിന്റെ അളവും ജലശീര്‍ഷവുമാണ്. നദിയുടെ പ്രവാഹപഥത്തിലെ ഏതൊരു പ്രത്യേകസ്ഥാനമാണോ അണക്കെട്ടു സ്ഥാപിക്കാന് തെരഞ്ഞെടുക്കുന്നത് ആ സ്ഥാനം അതില് കല്പന ചെയ്യുന്നത്രയും വൃഷ്ടിദേശത്തു നിന്നുള്ള വര്‍ഷപാതത്തില് നിന്നുദ്ഭൂതമാകുന്ന നദിയൊഴുക്ക് (run off) ആയിരിക്കും സംഭരണിയിലെ ജലലഭ്യതയ്ക്കാധാരം. പ്രസ്തുത വൃഷ്ടിദേശത്തിലങ്ങിങ്ങായി സ്ഥാപിക്കപ്പെട്ടിട്ടുള്ള വര്‍ഷമാപിനികളും (rain guages) നദിക്കു കുറുകെ നിര്‍മിതമായിട്ടുള്ള മാപന വിയറും (gauging weir) നല്കുന്ന വിവരങ്ങളില് നിന്നാണ് പ്രതിവര്‍ഷ ജലലഭ്യത കണ്ടുപിടിക്കുന്നത്.\nവരി 97: വരി 97:\nIII. '''ജലവാഹക വ്യൂഹം''' ( Water conductor system). ഇന്‍ടേക് വഴി വരുന്ന ജലം വൈദ്യുതി നിലയത്തില് സ്ഥാപിതമായ ടര്‍ബൈനുകളിലെത്തിക്കുകയെന്നതാണ് ജലവാഹക വ്യൂഹത്തിന്റെ ജോലി. അതിന്റെ ഘടകങ്ങള് പരിശോധിക്കാം.\n1. '''ഹെഡ് റേസ്''' (Head race). ഒരു സര്‍ജ് ടാങ്കിലേക്കോ ഫോര്‍ബേയിലേക്കോ, നേരിട്ടു ടര്‍ബൈനിലേക്കോ ജലം വഹിച്ചുകൊണ്ടുപോകുന്ന ഒരു തുരങ്കമോ അഥവാ ചാനലോ ആണ് ഹെഡ് റേസ്.\n2. '''സര്‍ജ് ടാങ്ക്''' (Surge tank). മൂടിയില്ലാത്തതും സിലിണ്ടര് ആകൃതിയിലുള്ളതുമായ ഒരു സംഭരണ ടാങ്കാണിത്. ജലത്തിന്റെ പിന്നോട്ടുള്ള തള്ളിച്ചകൊണ്ടുണ്ടാകാവുന്ന ഉന്നത മര്‍ദപ്രതിഭാസം മൂലം പെന്‍സ്റ്റോക്കിനു കേടുപാടുണ്ടാകാതിരിക്കുന്നതിനുള്ള ഉപാധിയാണ് സര്‍ജ്. പെന്‍സ്റ്റോക്ക് പൈപ്പിനുള്ളില് മര്‍ദം അധികരിക്കുമ്പോള് പിന്‍തള്ളപ്പെടുന്ന ജലത്തെ സ്വീകരിച്ച് ശേഖരിച്ചു നിര്‍ത്തുകയും അതുപോലെ തന്നെ പെന്‍സ്റ്റോക്കില് മര്‍ദം കുറയുമ്പോള് അങ്ങോട്ടേക്കു കൂടുതല് ജലത്തെ പ്രവഹിപ്പിക്കുകയും ചെയ്യുന്നത് സര്‍ജ് ടാങ്കാണ്.\n3. '''പെന്‍സ്റ്റോക്ക്''' (Penstock). സര്‍ജിനും ടര്‍ബൈനെ ആവരണം ചെയ്തു നില്ക്കുന്ന സ്ക്രോള് കേസി (scroll case)നുമിടയിലെ ജലവാഹക കുഴലാണ് പെന്‍സ്റ്റോക്ക്. അധികബലമുള്ള മേല്‍ത്തരം സ്റ്റീല് പ്ളേറ്റുകളാണ് പെന്‍സ്റ്റോക്ക് നിര്‍മാണത്തിനുപയോഗിക്കുന്നത്. പെന്‍സ്റ്റോക്ക് പൈപ്പുലൈന് ഉറപ്പിച്ചു നിര്‍ത്തുന്നത് ആങ്കര് ബ്ളോക്ക് (anchor block) എന്ന വന് കോണ്‍ക്രീറ്റു കട്ടകളിലാണ്.\n4. '''ബട്ടര്‍ഫ്ളൈ വാല്‍വ്''' (Butterfly valve). ലൈനിന്റെ ഉള്‍ഭാഗം പരിശോധിക്കുവാനും റിപ്പയര് ചെയ്യുവാനുംവേണ്ടി പൈപ്പുലൈന് ജലവിമുക്തമാക്കുവാനാണ് ഈ വാല്‍വ്. തന്ത്രപ്രധാനമായ സ്ഥാനത്തുറപ്പിക്കുന്ന ഈ വാല്‍വ് വളരെ ഭദ്രമായി അടയ്ക്കാന് കഴിയുന്നതാണ്.\nIV. '''വൈദ്യുതിനിലയം''' (Power House). ഹൈഡ്രോളിക് യന്ത്രങ്ങളും വൈദ്യുതോത്പാദന യന്ത്രങ്ങളും സംസ്ഥാപിച്ചു സൂക്ഷിക്കുന്നതിനുവേണ്ടിയുള്ളതാണ് വൈദ്യുതിനിലയം. നിലയത്തിന് ഒരു അധോഭാഗവും ഉപരിഭാഗവുമുണ്ട്. ആദ്യത്തെതില് ഹൈഡ്രോളിക് വൈദ്യുതി യന്ത്രസംവിധാനവും ജലഗമന-ബഹിര്‍ഗമന ഉപാധികളുമാണ്. ഉപരിഭാഗത്ത് ക്രെയിന് സംവിധാനവും നിലയത്തിന്റെ സംരക്ഷണത്തിനുള്ള കെട്ടിടവും മേല്‍ക്കൂരയും.\n1.''' ടര്‍ബൈന്''' (Turbine). ജലമര്‍ദ(hydraulic) ഊര്‍ജം യാന്ത്രികോര്‍ജ (mechanical)മാക്കി മാറ്റുന്ന ഉപകരണമാണ് ടര്‍ബൈന് (ജലചക്രം). ഇവ രണ്ടുതരമുണ്ട്: ഇംപള്‍സ് ടര്‍ബൈന് (impulse turbine), റിയാക്ഷന് ടര്‍ബൈന് (reaction turbine). ആദ്യത്തെത് ജലം പ്രദാനം ചെയ്യുന്ന ഭാര-മര്‍ദ-പ്രവേഗ ഊര്‍ജം മുഴുവനായി യാന്ത്രിക ഊര്‍ജമാക്കി മാറ്റും. ഉദാ. പെല്‍ടണ് വീല്. എന്നാല് രണ്ടാമത്തേത് മേല്പറഞ്ഞ ഊര്‍ജത്തിന്റെ ഒരു ഭാഗം മാത്രമേ യാന്ത്രിക ഊര്‍ജമാക്കി മാറ്റുന്നുള്ളൂ. ഉദാ. ഫ്രാന്‍സിസ് ടര്‍ബൈന്, കപ്ലാന് ടര്‍ബൈന്.\n2. '''വൈദ്യുതോത്പാദന യന്ത്രം''' (Generator). യാന്ത്രികോര്‍ജം വൈദ്യുതോര്‍ജമാക്കി മാറ്റുന്ന ഒരു യന്ത്രമാണ് ജനറേറ്റര്. വൈദ്യുത-കാന്തിക നിവേശതത്ത്വ(electro-magnetic induction principle)ത്തില് അധിഷ്ഠിതമായാണ് ജനറേറ്റര് പ്രവര്‍ത്തിക്കുന്നത്.\n3. '''ഗവര്‍ണര്''' (Governor). ലോഡ് വ്യതിയാനങ്ങള് ബാധിക്കാതെ ഒരേ സ്പീഡില് പ്രവര്‍ത്തിക്കേണ്ട ഒന്നാണ് ജനറേറ്റര്. ഇത് സാധ്യമാക്കുന്നതിന് ടര്‍ബൈന് റണ്ണറിന്റെ സ്പീഡ് മാറ്റം കൂടാതെ നിര്‍ത്തേണ്ടതുണ്ട്. അതിനുള്ള ഉപാധിയാണ് ഗവര്‍ണര്.\nV. '''ടെയില് റേസ്''' (Tail race). ടര്‍ബൈനുകളില് നിന്ന് ബഹിഷ്കൃതമാകുന്ന ജലം വഹിച്ചുകൊണ്ടുപോകുന്ന നീര്‍ച്ചാലാണ് ടെയില് റേസ്. അത് സ്വീകരിക്കേണ്ടതായ അരുവി സമീപസ്ഥമെങ്കില്, ടെയില് റേസ് ജലം നേരിട്ട് അതിലേക്കൊഴുക്കാന് കഴിയും. അതല്ല, ദൂരെയാണെങ്കില് മറ്റൊരു തോട് അതിനായുണ്ടാക്കേണ്ടിവരും.\nVI. '''സ്വിച്ച് യാര്‍ഡ്''' (Switch yard). വൈദ്യുതി നിലയത്തിനു സമീപത്ത് വൈദ്യുത പ്രസരണത്തിനു വേണ്ടുന്ന ട്രാന്‍സ്ഫോര്‍മര് തുടങ്ങിയ സജ്ജീകരണങ്ങള് സൂക്ഷിക്കുന്ന സ്ഥലമാണ് സ്വിച്ച്യാര്‍ഡ്. വോള്‍ട്ടേജ് പ്രവൃദ്ധമാക്കുകയോ ക്ഷയിപ്പിക്കുകയോ (stepup or step down) ചെയ്യുക, സര്‍ക്യൂട്ടുകളുടെ ബന്ധനവും വേര്‍പെടുത്തലും നടത്തുക എന്നിവയാണ് നിര്‍വഹിക്കേണ്ടതായ ജോലി. കറന്റ് ട്രാന്‍സ്ഫോര്‍മര്, ലൈറ്റ്നിങ് അറസ്റ്റര്, വോള്‍ട്ടേജ് ട്രാന്‍സ്ഫോര്‍മര്, സര്‍ക്ക്യൂട്ട് ബ്രേക്കര് തുടങ്ങിയവയാണ് സ്വിച്ച് യാര്‍ഡിലെ സജ്ജീകരണങ്ങള്.\n15:49, 20 ഫെബ്രുവരി 2016-നു നിലവിലുണ്ടായിരുന്ന രൂപം


Monday 17 April 2017 9:30 pm IST\nകറുകച്ചാല്: മലയാളത്തിന്റെ പ്രിയപ്പെട്ട എഴുത്തുകാരന് തകഴി എസ്. ശിവശങ്കരപ്പിള്ളയുടെ 105-ാമതു വാര്‍ഷിക സമ്മേളനവും തകഴി കൃതികളെക്കുറിച്ചുള്ള ആസ്വാദനവും ചര്‍ച്ചയും നടന്നു. കറുകച്ചാല് ചമ്പക്കര ശ്രീരംഗം കെ. ഗോപിനാഥക്കുറുപ്പ് പബ്ലിക്ക് ലൈബ്രറിയുടെ ആഭിമുഖ്യത്തിലാണ് പരിപാടി സംഘടിപ്പിക്കപ്പെട്ടത്. ശ്രീരംഗം ലൈബ്രറി വൈസ് പ്രസിഡന്റ് നോവലിസ്റ്റ് സി.സി. ചമ്പക്കരയുടെ അദ്ധ്യക്ഷതയില് കൂടിയ യോഗത്തില് തകഴി കൃതികളെക്കുറിച്ചുള്ള ആസ്വാദനവും അനുസ്മരണ പ്രഭാഷണവും ചങ്ങനാശ്ശേരി താലൂക്ക് ലൈബ്രറി കൗണ്‍സില് വൈസ് പ്രസിഡന്റ് ജോസ് ചമ്പക്കര നടത്തി. ലൈബ്രറി സെക്രട്ടറി ജോയി അഗസ്റ്റിന്, രാധാകൃഷ്ണന് ഇടത്തറ എന്നിവര് പ്രസംഗിച്ചു.\nശ്രീരംഗം കെ.ഗോപിനാഥക്കുറുപ്പ് പബ്ലിക് ലൈബ്രറിയുടെ പുതിയ മന്ദിരം ഉദ്ഘാടനം ഇന്ന്\nചലച്ചിത്രമേളയും സാംസ്‌കാരിക സദസ്സും നടത്തി


ഇതല്ല അക്കിത്തത്തെ മുൻനിർത്തി രാഷ്ട്രീയ വിശകലനത്തിനുള്ള സമയം: സി. രാധാകൃഷ്ണൻ | Akkitham | manoramaonline\nഇതല്ല അക്കിത്തത്തെ മുൻനിർത്തി രാഷ്ട്രീയ വിശകലനത്തിനുള്ള സമയം: സി. രാധാകൃഷ്ണൻ\nമനോരമ ലേഖകൻ October 15, 2020 08:15 PM IST\nഅക്കിത്തം, സി. രാധാകൃഷ്ണൻ\nവലിയൊരു സംസ്കാരത്തിന്റെ അറുതിയാണ് അക്കിത്തത്തിന്റെ വിടവാങ്ങലിലൂടെ സംഭവിച്ചിരിക്കുന്നത്. വ്യക്തിപരമായി ഗുരുസ്ഥാനീയനായ, ജ്യേഷ്ഠതുല്യനായ ഒരാളെയാണ് നഷ്ടമായിരിക്കുന്നത്. ഈ അവസരത്തിൽ അദ്ദേഹത്തെ മുൻനിർത്തി രാഷ്ട്രീയ വിശകലനം നടത്തുന്നത് ശരിയല്ലെന്നാണ് എന്റെ അഭിപ്രായം. അദ്ദേഹത്തിന് പക്ഷഭേദങ്ങളുണ്ടായിരുന്നു, പക്ഷങ്ങളുണ്ടായിരുന്നു. അതൊക്കെ നമുക്കറിയാം. എന്നാൽ അതിനെക്കുറിച്ച് ചർച്ചചെയ്യേണ്ട സമയമല്ല ഇത്.\nഅക്കിത്തം അദ്ദേഹത്തെ രേഖപ്പെടുത്തിക്കഴിഞ്ഞു, അത് കാണുവാനുള്ള പ്രകാശം മലയാള നാടിന് ഉണ്ടാകട്ടെ: മധുസൂദനൻ നായർ\nഉപനിഷത്തുകളുടെ ജ്ഞാനത്തെ ആധുനിക ജീവിതവുമായി ബന്ധപ്പെടുത്തി പുനപ്പരിശോധിച്ച് മൂല്യനിർണയം നടത്തി ലോകത്തിനു വിശദീകരിക്കുക എന്നതാണ് അദ്ദേഹം പുലർത്തിപ്പോന്നിരുന്ന ഒരു പാരമ്പര്യം. ആ പരമ്പരയിൽ ഇനി അധികം ആളുകളില്ല എന്നത് എന്നെ വല്ലാതെ വിഷമിപ്പിക്കുന്നുണ്ട്.\nഒരു സ്നേഹചരനായ മനുഷ്യൻ എങ്ങനെ ലോകത്തെ കാണുന്നു എന്നതാണ് അദ്ദേഹത്തിന്റെ കാഴ്ചയുടെ സവിശേഷത. അതിനു പകരംവയ്ക്കാൻ നമുക്ക് മറ്റൊന്നില്ല എന്നതാണ് സത്യം.\nഒരു കവിക്ക് ഏറ്റവും ആവശ്യമായ രണ്ടു കാര്യങ്ങൾ ആത്മാർഥതയും സഹോദര സ്നേഹവുമാണെന്നാണ് എനിക്കു തോന്നിയിട്ടുള്ളത്.വാല്മീകി മുതലുള്ള കവികളിൽ നമുക്കു കാണാൻ കഴിയുന്ന ഒരു പാരമ്പര്യമാണത്. ‘അരുത് കാട്ടാളാ’ എന്ന കൽപനയുടെ പുറകില് ആ കിളിയോടുള്ള സഹതാപമുണ്ട്, അത് ആരോടും തുറന്നു പറയാനുള്ള ആത്മാർഥതയുമുണ്ട്. ഇത് രണ്ടുമുള്ള കവിയായിരുന്നു അക്കിത്തം അച്യുതൻ നമ്പൂതിരിപ്പാട്. അദ്ദേഹം ജീവിച്ചിരുന്ന കാലത്തോട് അദ്ദേഹം നിർവഹിച്ചത് ഇതേ കടമയാണ്.\nഈ നിമിഷത്തിൽ അദ്ദേഹത്തിന്റെ ആത്മാവിന് ശാന്തി നേരുക, അദ്ദേഹം ചെയ്യാൻ ബാക്കിവച്ചതെന്തെങ്കിലും ഉണ്ടെങ്കിൽ അതു പൂർത്തിയാക്കുക; ഇതാണ് നമ്മളിനി ചെയ്യേണ്ടത്.\nEnglish Summary: C. Radhakrishnan Remembering Akkitham Achuthan Namboothiri


ആറു മാസത്തിനിടയില് ബാങ്കു തട്ടിപ്പിലൂടെ നഷ്ടമായത് 1.13 ലക്ഷം കോടി രൂപ\n|28 Dec 2019 6:49 AM GMT\nനടപ്പ് സാമ്പത്തിക വര്‍ഷത്തിന്റെ ആദ്യ പകുതിയില് ബാങ്ക് തട്ടിപ്പ് കേസുകളില് സര്‍വകാല റെക്കോര്‍ഡ്. റിസര്‍വ് ബാങ്ക് ഓഫ് ഇന്ത്യയുടെ റിപ്പോര്‍ട്ട് പ്രകാരം 1.13 ലക്ഷം കോടി രൂപയുടെ തട്ടിപ്പാണ് രാജ്യത്ത് നടന്നത്.\nഇതില് 4412 കേസുകള് ഒരു ലക്ഷം രൂപയ്ക്ക് മുകളിലുള്ള തുകയുടേതാണ്. കഴിഞ്ഞ സാമ്പത്തിക വര്‍ഷം റിപ്പോര്‍ട്ട് ചെയ്തത് 6801 കേസുകളിലായി 71,543 കോടി രൂപയുടെ തട്ടിപ്പുകളാണ്.\n2019-20 സാമ്പത്തിക വര്‍ഷത്തെ ആദ്യ പകുതിയില് 50 കോടി രൂപയ്ക്ക് മേലെയുള്ള 398 കേസുകളാണ് ഉണ്ടായിട്ടുള്ളത്. ഏകദേശം 1.05 ലക്ഷം കോടി രൂപ വരുമിത്. ഇതില് 21 കേസുകള് ആയിരം കോടിക്ക് മുകളിലുള്ളതാണ്. ഇതിന്റെ മൂല്യം 44,951 കോടി വരും.\nബാങ്കിതര ധനകാര്യ സ്ഥാപനങ്ങളിലും സഹകരണ ബാങ്കുകളിലും നടന്ന തട്ടിപ്പുകളുടെ കൂടി കണക്കെടുക്കാനുള്ള തയാറെടുപ്പിലാണ് ആര്‍ബിഐ. അതു സംബന്ധിച്ച വിവരങ്ങള് കൂടി ലഭ്യമാകുന്നതോടെ തട്ടിപ്പുകള് കണ്ടെത്തുന്നതിനും തടയുന്നതിനുമുള്ള നടപടികള് എളുപ്പമാക്കുമെന്നാണ് കരുതപ്പെടുന്നത്.\nbank frauds bank hacking bank updates Banking news banking updates


malayattoor quarry blast: മലയാറ്റൂർ സ്ഫോടനത്തിൽ ദുരൂഹത; മജിസ്റ്റീരിയൽ അന്വേഷണത്തിന് ഉത്തരവിട്ട് കളക്ടർ, ക്വാറി ഉടമസ്ഥർക്കെതിരെ പ്രാഥമിക റിപ്പോർട്ട് - district collector's order for magisterial inquiry in malayattoor quarry blast | Samayam Malayalam\ndistrict collector's order for magisterial inquiry in malayattoor quarry blast\nമലയാറ്റൂർ സ്ഫോടനത്തിൽ ദുരൂഹത; മജിസ്റ്റീരിയൽ അന്വേഷണത്തിന് ഉത്തരവിട്ട് കളക്ടർ, ക്വാറി ഉടമസ്ഥർക്കെതിരെ പ്രാഥമിക റിപ്പോർട്ട്\nSamayam Desk | Lipi | Updated: 21 Sep 2020, 10:33:39 PM\nമലയാറ്റൂർ സ്ഫോടനത്തിൽ ജില്ലാ കളക്ടർ മജിസ്റ്റീരിയൽ അന്വേഷണത്തിന് ഉത്തരവിട്ടു. സംഭവം ജില്ലാ മജിസ്ട്രേറ്റ് അന്വേഷിക്കും. തിങ്കളാഴ്ച പുലർച്ചെയാണ് സ്ഫോടനത്തിൽ രണ്ടുപേർ കൊല്ലപ്പെട്ടത്.\nകൊച്ചി: മലയാറ്റൂർ ഇല്ലിത്തോട് തിങ്കളാഴ്ച പുലർച്ചെ സ്ഫോടനത്തിൽ കെട്ടിടം തകർന്ന് രണ്ട് അതിഥി തൊഴിലാളികൾ മരിക്കാനിടയായ സംഭവത്തിൽ മജിസ്റ്റീരിയൽ അന്വേഷണത്തിന് ജില്ലാ കളക്ടർ ഉത്തരവിട്ടു. അഡീഷണൽ ജില്ലാ മജിസ്ട്രേറ്റ് സ്ഫോടനത്തെക്കുറിച്ച് അന്വേഷിക്കും. തഹസീൽദാരുടെ പ്രാഥമിക റിപ്പോർട്ടിന്‍റെ അടിസ്ഥാനത്തിൽ എക്സ്പ്ളോസീവ്സ് ആക്റ്റ് വകുപ്പ്9പ്രകാരമാണ് അന്വേഷണം. ഫോർട്ട് കൊച്ചി സബ് കളക്ടർ ഡോ. ഹാരിസ് റഷീദ് സംഭവസ്ഥലം സന്ദർശിച്ചിരുന്നു.\nക്വാറി ഉടമസ്ഥർക്ക് വീഴ്ച്ച\nഇല്ലിത്തോട് വിജയ ക്വാറിക്ക് സമീപം സ്ഥാപിച്ചിരുന്ന കെട്ടിടത്തിലാണ് സ്ഫോടനമുണ്ടായത്. അനധികൃതമായും മതിയായ സുരക്ഷ ഇല്ലാതെയും കെട്ടിടത്തിൽ സ്ഫോടകവസ്തുക്കൾ സൂക്ഷിച്ചതിൽ ക്വാറി ഉടമസ്ഥർക്ക് വീഴ്ച്ച സംഭവിച്ചതായി പ്രാഥമിക റിപ്പോർട്ടിൽ പറയുന്നു. പുത്തേൻ ദേവസിക്കുട്ടി മകൻ ബെന്നി എന്നയാളുടെ ഉടമസ്ഥതയിലുള്ള സ്ഥലത്താണ് കെട്ടിടം സ്ഥിതി ചെയ്തിരുന്നത്. മഴയെത്തുടർന്ന് താലൂക്ക് ഓഫീസിൽ നിന്നുള്ള നിർദേശപ്രകാരം ക്വാറിയുടെ പ്രവർത്തനം നിർത്തിവെച്ചിരിക്കുകയായിരുന്നു.\nകളക്ടർ റിപ്പോർട്ട് തേടി\nക്വാറിക്കാവശ്യമായ സ്ഫോടക വസ്തുക്കൾ സൂക്ഷിച്ചിരുന്ന മാഗസിൻ, മൂന്ന് കിലോമീറ്റർ അകലെയുള്ള കണിമംഗലത്താണ് സ്ഥിതി ചെയ്യുന്നത്. ലൈസൻസോടെയാണ് ക്വാറി പ്രവർത്തിച്ചിരുന്നതെന്നും പ്രാഥമിക റിപ്പോർട്ടിൽ വ്യക്തമാക്കിയിട്ടുണ്ട്. സംഭവത്തെക്കുറിച്ച് പോലീസിൽ നിന്നും റിപ്പോർട്ട് തേടിയതായി ജില്ലാ കളക്ടർ അറിയിച്ചു.\nദുരൂഹത, അന്വേഷിക്കാൻ പ്രത്യേക പോലീസ് സംഘവും\nമലയാറ്റൂർ പാറമടയ്ക്ക് സമീപമുള്ള വീട്ടിൽ നടന്ന സ്ഫോടനം അന്വേഷിക്കാൻ പ്രത്യേക പോലീസ് സംഘത്തെ നിയോഗിച്ചതായി റൂറൽ ജില്ലാ പോലീസ് മേധാവി കെ കാർത്തിക് ഐപിഎസ് അറിയിച്ചു. പെരുമ്പാവൂർ ഡിവൈഎസ്പി ബിജുമോൻ്റെ നേതൃത്വത്തിലാണ് അന്വേഷണം. സംഭവസ്ഥലത്ത് ഉന്നത ഉദ്യോഗസ്ഥരെത്തി പ്രാഥമിക അന്വേഷണം നടത്തി. സൈൻ്റിഫിക് ടീമും, ഡോഗ് സ്ക്വാഡും സ്ഥലത്തെത്തി പരിശോധന നടത്തി. സ്ഫോടനത്തിനു പിന്നിലെ കാരണത്തെക്കുറിച്ചുള്ള അന്വേഷണം പുരോഗമിക്കുകയാണ്. സ്ഫോടനത്തിൽ തകർന്ന കെട്ടിടത്തിനുള്ളിൽ സ്ഫോടക വസ്തുക്കൾ സൂക്ഷിക്കാൻ അനുമതി ഉണ്ടായിരുന്നില്ലെന്നും പോലീസ് കണ്ടെത്തി.\nപുലർച്ചെ മൂന്നരയ്ക്ക് അപകടം, മരിച്ചത് കുടിയേറ്റ തൊഴിലാളികൾ\nപുലർച്ചെ ഉണ്ടായ സ്ഫോടനത്തിൽ രണ്ട് കുടിയേറ്റ തൊഴിലാളികളാണ് കൊല്ലപ്പെട്ടത്. കർണാടക ചാമരാജ് നഗർ സ്വദേശി ധനപാലൻ, തമിഴ്നാട് സേലം സ്വദേശി പെരിയണ്ണൻ എന്നിവരാണ് കൊല്ലപ്പെട്ടത്. 12 ദിവസങ്ങൾക്ക് മുൻപ് മലയാറ്റൂർ ഇല്ലിത്തോടുള്ള വിജയ ക്രഷർ എന്ന ക്വാറിയിലേക്ക് എത്തിയ ഇരുവരും ക്വാറിയുടെ മുൻവശത്തുള്ള ഉള്ള ഈ പഴയ കെട്ടിടത്തിൽ ക്വാറന്റൈനിൽ കഴിയുകയായിരുന്നു. പുലർച്ചെ മൂന്നരയോടെയാണ് സ്ഫോടക വസ്തുക്കൾ സൂക്ഷിച്ചിരുന്ന പഴയ കെട്ടിടത്തിൽ പൊട്ടിത്തെറി ഉണ്ടാക്കുന്നത്. ഇരുവരും സംഭവസ്ഥലത്തുവെച്ചുതന്നെ കൊല്ലപ്പെട്ടു. സ്ഫോടനത്തിൽ കോൺക്രീറ്റ് മേൽക്കൂരയുള്ള കെട്ടിടം പൂർണമായും തകർന്നു. കെട്ടിടത്തിൽ സൂക്ഷിച്ചിരുന്ന വെടിമരുന്നിന് തീ പിടിച്ചത് എങ്ങനെയെന്ന് ഇതുവരെയും വ്യക്തമായിട്ടില്ല. ഇതുസംബന്ധിച്ച് സ്ഫോടക വസ്തു വിദഗ്ധൻ ഉൾപ്പെടെയുള്ള വിവിധ വിഭാഗങ്ങൾ സ്ഥലത്തെത്തി പരിശോധന നടത്തി.\nകോതമംഗലത്ത് സിനിമാ സ്‌റ്റൈല് ഹണി ട്രാപ്പ് തട്ടിപ്പും ര...\nകേരള ചരിത്രം വരച്ച് ഒരു കൂട്ടം ടെക്കികൾ; പ്രദർനത്തിനൊരു...\nദിവാകരൻ നായരുടെ മരണത്തിൽ ദുരൂഹത; ചെരിപ്പ് കണ്ടെത്തിയത് ...\nഎറണാകുളത്തെ ഹണിട്രാപ്പ്; ഒടുവില് പോലീസുകാരും പെട്ടു, എ...\nഎറണാകുളത്ത് കൊവിഡ് രോഗികളുടെ എണ്ണം 3800 കടന്നു; തിങ്കളാഴ്ച 12 ആരോഗ്യപ്രവര്‍ത്തകര്‍ക്ക് കൂടി പോസിറ്റീവ് ആര്‍ട്ടിക്കിള് ഷോ\nമലയാറ്റൂർ സ്ഫോടനം മലയാറ്റൂർ ക്വാറി സ്ഫോടനം മലയാറ്റൂർ ക്വാറി സ്ഫോടനം എറണാകുളം Quarry Blast in Ernkaulam Malayattoor Quarry Blast Death malayattoor quarry blast Malayattoor News Malayattoor Blast News Malayattoor Blast Ernkaulam News Blast in Malayattoor\nWeb Title : district collector's order for magisterial inquiry in malayattoor quarry blast


ഗ്രീൻ ടീ അമിതവണ്ണം കുറയ്ക്കാൻ സഹായിക്കുമോ ?\nഅമിതവണ്ണം എപ്പോഴും എല്ലാവരുടെയും ഒരു പ്രശ്നമാണ്.പല മാർഗങ്ങൾ ഉപയോഗിച്ചെങ്കിലും ഫലപ്രാപ്തി ലഭിക്കാതെ നിരാശയായി ഇരിക്കുന്നവരാണ് നമ്മളിൽ കൂടുതൽ പേരും.അങ്ങനെ ഉള്ളവർക്ക് ഇതൊരു സന്തോഷ വാർത്തയാണ്. ഗ്രീൻ ടീ, കറ്റാർവാഴ ജ്യൂസ് തുടങ്ങിയ ആന്റി ഓക്സിഡന്റുകൾ ഭാരം കുറയാൻ സഹായിക്കുമെന്ന് പൊതുവേ പറയാറുണ്ട്. ഇവ എങ്ങനെയാണ് ശരീരഭാരം കുറയ്ക്കുന്നതെന്ന് അറിയേണ്ടേ...\nആന്റി ഓക്സിഡന്റ്സിന്റെ ഒരു ഭണ്ഡാരമാണു ഗ്രീൻ ടീ. ഗ്രീൻ ടീയിലെ കഫീൻ, കാറ്റെച്ചിൻ, തിയാനിൻ എന്നീ മൂന്നു ഘടകങ്ങൾ ഭാരനഷ്ടവുമായി ബന്ധപ്പെട്ടിരിക്കുന്നു. ഗ്രീൻ ടീയിലെ കഫീൻ മെറ്റബോളിസം വർധിപ്പിച്ച് ഉപാപചയപ്രവർത്തനത്തോടു സമാനമായ തെർമോജെനസിസ് സംജാതമാക്കുന്നു. അങ്ങനെ കൊഴുപ്പ് എരിഞ്ഞുതീരുന്നു.\nഅമിതവണ്ണത്തിനെതിരായി പ്രവർത്തിക്കുന്ന ഘടകമാണു കാറ്റെച്ചിൻ. ആഹാരത്തിലെ കൊഴുപ്പു വെളിയിൽ കളയാൻ ശരീരത്തെ അതു സഹായിക്കുന്നു. തിയാനിൻ നേരിട്ടു ഭാരക്കുറവിനു സഹായിക്കുന്നില്ല. പക്ഷേ, തിയാനിൻ ഉള്ളിൽ ചെന്നവർ ശാന്തരാകുന്നു. അങ്ങനെ സ്ട്രെസ് കൂടി ആഹാരം കൂടുതൽ കഴിക്കുന്നവർക്ക് ഈ ഘടകം കടിഞ്ഞാണായി വർത്തിക്കുന്നു.\nകുടൽ ശുദ്ധീകരിച്ചു വിഷാംശത്തെ പുറന്തള്ളുന്ന ഒന്നാണ് കറ്റാർവാഴ. ഇതു ശരീരത്തിലെ ഊർജത്തിന്റെ തോതുകൂട്ടി ഭാരക്കുറവിനു സഹായിക്കുന്നു.


അപവാദപ്രചാരണത്തില് മനംനൊന്ത യുവദമ്പതിമാര് ജീവനൊടുക്കി – Malanad Online\nWednesday, April 24, 2019 09:55:30\nഅപവാദപ്രചാരണത്തില് മനംനൊന്ത യുവദമ്പതിമാര് ജീവനൊടുക്കി\nചാവക്കാട്: അപവാദപ്രചാരണത്തില് മനംനൊന്ത യുവദമ്പതിമാര് കിടപ്പുമുറിയില് തൂങ്ങിമരിച്ചു. പൂഴിക്കള പുന്നൂക്കാവ് റോഡില് പാടുവീട്ടില് പരേതനായ വേലായുധന്റെ മകന് ഹരീഷ് (കണ്ണന്-23), ഭാര്യ അബിത (20) എന്നിവരെയാണ് മരിച്ചനിലയില് കണ്ടെത്തിയത്. ഇവരുടെ ആത്മഹത്യാക്കുറിപ്പ് കണ്ടെടുത്തു. നേരിട്ട മനോവിഷമത്തെക്കുറിച്ചും ആത്മഹത്യചെയ്യാനുണ്ടായ സാഹചര്യത്തെക്കുറിച്ചും കുറിപ്പിലുണ്ടെന്ന് പോലീസ് പറഞ്ഞു.\nഹരീഷ് എരുമപ്പെട്ടിയില് അലൂമിനിയം ഫാബ്രിക്കേഷന്‍സ് പണിക്കാരനാണ്. അബിത ആല്‍ത്തറയിലെ സ്വകാര്യസ്ഥാപനത്തില് കംപ്യൂട്ടര് വിദ്യാര്‍ഥിയാണ്. പ്രണയവിവാഹിതരായ ഇവര് ദലിത് കുടുംബാംഗങ്ങളാണ്. ആത്മഹത്യാപ്രേരണ നടന്നിട്ടുള്ളതായാണ് പ്രാഥമികനിഗമനമെന്ന് പോലീസ് പറഞ്ഞു.\nശനിയാഴ്ച രാവിലെ എട്ടോടെയാണ് വീട്ടുകാര് സംഭവം അറിയുന്നത്. ഹരീഷിന്റെ അമ്മ രജനിയും സഹോദരി ബിജിതയുമാണ് വീട്ടില് ഉണ്ടായിരുന്നത്. സഹോദരന് ജിഷ്ണു പണിക്ക് പോയിരുന്നു. മുറി തുറക്കാത്തതിനെത്തുടര്‍ന്ന് അയല്‍വാസികളും വീട്ടുകാരും ചേര്‍ന്ന് വാതില് തള്ളിത്തുറന്നപ്പോഴാണ് ഇരുവരെയും കെട്ടിത്തൂങ്ങിയനിലയില് കണ്ടത്. പുലര്‍ച്ചെ അഞ്ചോടെ അമ്മ ഹരീഷിനെ പുറത്തുകണ്ടിരുന്നു.\nമൂന്നുവര്‍ഷംമുന്‍പാണ് ഹരീഷും കൈപ്പമംഗലം വഴിയമ്പലം സ്വദേശി പേരത്ത് ആനന്ദന്റെ മകള് അബിതയും വിവാഹിതരായത്. പ്രണയത്തിലായിരുന്ന ഇരുവരും പ്രായപൂര്‍ത്തിയാകുംമുന്‍പുതന്നെ ക്ഷേത്രത്തില് താലികെട്ടി ഒരുമിച്ചുജീവിക്കുകയായിരുന്നു.\nകഴിഞ്ഞമാസം എട്ടിന് ഹരീഷുമായുണ്ടായ സൗന്ദര്യപ്പിണക്കത്തെത്തുടര്‍ന്ന് അബിത വീടുവിട്ടുപോയി. അബിതയെ കാണാതായെന്നു പറഞ്ഞ് ഹരീഷ് വടക്കേക്കാട് പോലീസില് പരാതി നല്‍കി. പിറ്റേന്ന് വൈകീട്ട് ഗുരുവായൂര് ക്ഷേത്രപരിസരത്ത് അബിതയെ കണ്ടെത്തി.\nവീട്ടില് തിരിച്ചെത്തിയ ഇവര് നല്ല സ്‌നേഹബന്ധത്തിലായിരുന്നെന്ന് ബന്ധുക്കള് പറയുന്നു. എന്നാല്, ഈ സംഭവത്തെത്തുടര്‍ന്ന് നാട്ടില് വ്യാജപ്രചാരണങ്ങളുണ്ടായി. ചിലര് ഇരുവരെയും പരിഹസിക്കുകയും ചെയ്തു. ഇതുമൂലം ഇവര് കടുത്ത മനോവിഷമത്തിലായിരുന്നെന്ന് സുഹൃത്തുക്കള് പറയുന്നു.\nചാവക്കാട് തഹസില്‍ദാര് കെ.വി. ആംബ്രോസ് എത്തിയാണ് മൃതദേഹങ്ങള് മാറ്റിയത്. ഡിവൈ.എസ്.പി പി. വിശ്വംഭരനാണ് അന്വേഷണച്ചുമതല. ജില്ലാ സയന്റിഫിക് വിഭാഗം ഓഫീസര് ഡോ. അനി വി. പരിശോധന നടത്തി. മൃതദേഹങ്ങള് പോസ്റ്റ്‌മോര്‍ട്ടത്തിനായി മെഡിക്കല് കോളേജിലേക്ക് കൊണ്ടുപോയി. ഇരുവരെയും ഞായറാഴ്ച 10ന് ഹരീഷിന്റെ വീട്ടുവളപ്പില് സംസ്‌കരിക്കും.\n#suicide Kerala, Latest News, News No Comments » Print this News\n« ബെംഗളൂരു നമ്മമെട്രോ രാഷ്ട്രപതി രാജ്യത്തിനു സമര്‍പ്പിച്ചു (Previous)\n(Next) കേരളത്തില് സ്ത്രീകള്‍ക്കും കുട്ടികള്‍ക്കുമെതിരെയുള്ള അതിക്രമങ്ങള് വര്‍ദ്ധിക്കുന്നു; തിരുവനന്തപുരം മുന്നില് »


UUKMA News ജയലളിതയുടെ മരണത്തില് സംശയം പ്രകടിപ്പിച്ച് മദ്രാസ് ഹൈക്കോടതി; ചികിത്സാ വിവരങ്ങള് പുറത്ത് വിടണമെന്നാവശ്യപ്പെട്ട് സര്‍ക്കാരിന് നോട്ടീസ് - UUKMA News ജയലളിതയുടെ മരണത്തില് സംശയം പ്രകടിപ്പിച്ച് മദ്രാസ് ഹൈക്കോടതി; ചികിത്സാ വിവരങ്ങള് പുറത്ത് വിടണമെന്നാവശ്യപ്പെട്ട് സര്‍ക്കാരിന് നോട്ടീസ് - UUKMA News\nചെന്നൈ: അന്തരിച്ച തമിഴ്‌നാട് മുന്‍മുഖ്യമന്ത്രി ജയലളിതയുടെ മരണത്തില് സംശയമുണ്ടെന്ന് മദ്രാസ് ഹൈക്കോടതി. ജയലളിതയുടെ മരണത്തെക്കുറിച്ച് അന്വേഷിക്കണമെന്ന ചെന്നൈ സ്വദേശി പിഎ ജോസഫിന്റെ ഹര്‍ജി പരിഗണിക്കവെയാണ് ജസ്റ്റിസ് എസ് വൈദ്യലിംഗം, ജസ്റ്റിസ് പാര്‍ഥിപന് എന്നിവരുള്‍പ്പെട്ട ബഞ്ചിന്റെ പരാമര്‍ശം. ജയലളിതയുടെ മരണത്തെക്കുറിച്ച് മാധ്യമങ്ങള് നിരവധി സംശയങ്ങള് ഉയര്‍ത്തിയിട്ടുണ്ട്. അതുപോലെ തങ്ങള്‍ക്കും ചില സംശയങ്ങളുണ്ടെന്നും കോടതി പറഞ്ഞു.\nജയലളിത ആശുപത്രിയില് പ്രവേശിപ്പിക്കപ്പെട്ടതിന് ശേഷം അവര് ആരോഗ്യവതിയാണെന്നായിരുന്നു റിപ്പോര്‍ട്ടുകള്. എന്നാല് അവരുടെ മരണശേഷമെങ്കിലും സത്യം വെളിപ്പെടേണ്ടതുണ്ട്.കോടതി ആവശ്യപ്പെട്ടു. ജയലളിതയുടെ മൃതദേഹം ദഹിപ്പിക്കാത്തത് എന്തുകൊണ്ടാണെന്ന് ചോദിച്ച കോടതി അവരുടെ മൃതശരീരം ആര്‍ഡിഒ കണ്ടിട്ടില്ലെന്നും ചൂണ്ടിക്കാട്ടി.\nമൃതദേഹം പുറത്തെടുത്ത് പരിശോധിച്ചാല് എല്ലാം വ്യക്തമാകില്ലേ എന്ന് ആരാഞ്ഞ കോടതി ജയലളിതയുടെ ചികിത്സാ വിവരങ്ങള് പുറത്തുവിടണമെന്ന കാര്യത്തില് പ്രധാനമന്ത്രിക്കും കേന്ദ്ര, സംസ്ഥാന സര്‍ക്കാരുകള്‍ക്കും നോട്ടീസ് അയക്കാനും ഉത്തരവിട്ടു. മുമ്പ് എംജിആര് ചികിത്സയിലായിരുന്നപ്പോള് സര്‍ക്കാര് അദ്ദേഹത്തിന്റെ വീഡിയോ പുറത്തുവിട്ട കാര്യവും കോടതി ഓര്‍മിപ്പിച്ചു.\nഇതേവിഷയത്തില് മറ്റ് ബഞ്ചുകളിലും സുപ്രീം കോടതിയിലും ഹര്‍ജികളുണ്ടെന്ന് അഡ്വക്കേറ്റ് ജനറല് ചൂണ്ടിക്കാട്ടിയതിനെത്തുടര്‍ന്ന് ഹര്‍ജി ജനുവരി ഒമ്പതിലേക്ക് കോടതി മാറ്റിവെച്ചു. കേന്ദ്രസര്‍ക്കാരിന് വേണ്ടി അഭിഭാഷകനായ മദന് ഗോപാല് റാവു നോട്ടീസ് കൈപ്പറ്റി. ജയലളിതയുടെ മരണത്തെക്കുറിച്ച് വിരമിച്ച മൂന്ന് സുപ്രീംകോടതി ജഡ്ജിമാരുള്‍പ്പെട്ട സമിതി അന്വേഷിക്കണമെന്നാവശ്യപ്പെട്ടാണ് എഐഎഡിഎംകെ പ്രവര്‍ത്തകനായ പിഎ ജോസഫ് ഹര്‍ജി നല്‍കിയത്.


You are here:HomeSTORY – MALAYALAM - 15രാഘവന്‍റെ സദാചാരം – George Alexander\nരാഘവന്‍റെ സദാചാരം – George Alexander\n2\t60 Vote\nEmail Author : George Alexander\nCompany : Tata Elxsi Ltd.\nEmail : george2323@gmail.com (georgea@tataelxsi.co.in)\nകേരളത്തിന്‍റെ വടക്കേയറ്റത്തുള്ള ഒരു ഗ്രാമം. തറവാടിന്‍റെ ഉമ്മറത്ത് കാര്‍ന്നോരൊന്നു മയങ്ങി തുടങ്ങിയതെയുണ്ടായിരുന്നുള്ളൂ. മുറ്റത്തൊരു കാലനക്കം കേട്ടാണ് ഞെട്ടിയെണീറ്റത്.\n“അല്ലാ ഇതാര് രാഘവനോ..? എന്താ ഇപ്പൊ ഈ വഴിക്കൊക്കെ..? നിന്‍റെ തള്ള ദീനം വന്ന് ചത്തപ്പോ അത്രടം വരെ ഒന്ന് വരാന്നോര്‍ത്തതാ. വയ്യാര്‍ന്നു, തീരെ വയ്യാര്‍ന്നു. പണ്ടീവീട്ടില് എത്ര പറ നെല്ലാ നിന്‍റെ തള്ളേം തന്തേം ഉണക്കിതന്നേക്കണത്.”\n“കഴിഞ്ഞ ദിവസം ഇവിടുള്ളോര് കുറച്ചു കോഴിക്കുഞ്ഞുങ്ങളെ മേടിച്ചെന്നുകേട്ടു..?”\n“ഉവ്വ്..കഴിഞ്ഞീസം പനങ്ങാട്ട് ചന്തേല് പോയപ്പോ നല്ല ഒന്നാന്തരം കോഴിക്കുഞ്ഞുങ്ങള്… കായ് സ്വല്പം കൂടുതലാണേലും ഒന്നാന്തരം ഒരു പെടയും അതിന് പറ്റിയ ഒരു പൂവനേം മേടിച്ചു..ന്താ രാഘവാ ചോദിച്ചേ..? നീയും മേടിച്ചുവോ…?”\n“എന്നിട്ടീ പെടയെയും പൂവനെയും ഒരു കൂട്ടിലാണോ ഇടാറ്..? പകല് ഒരുമിച്ചഴിച്ചുവിടുമായിരിക്കും”\n“ഹയീ ഇത് നല്ല കഥ…പിന്നെ ഓരോന്നൊരോന്നിനെയായിട്ടഴിച്ചുവിടാന് പറ്റ്വോ..? നീയെന്താപ്പോ ഇങ്ങനനോക്കെ ചോദിക്കണേ..?”\n“കാര്‍ന്നോരെ അതൊക്കെ പണ്ട്… ഇപ്പൊ ഈ നാട്ടില് പുതിയ വ്യവസ്ഥിതികളാണ്. മുട്ടയിടാന് പ്രായമാവാത്ത കോഴിക്കുഞ്ഞിനെ ഈ പൂവന്‍കോഴിയുടെ കൂടെ ഇങ്ങനെ രാത്രിയിലും പകലും വിടാന് ഞങ്ങള് സമ്മതിക്കില്ല.”\n“ശിവ ശിവ..പിന്നെ ന്വാം എന്തു വേണേന്നാ നിങ്ങള് പറയണത്..?”\n” കോഴിക്കൂട് ഒന്നൂടെ പണിയണം. ഒന്നില് പിട, മറ്റേതില് പൂവന്. രണ്ടും തമ്മില് പകല് കാണാനോ ഒന്നിച്ച് ഇര പിടിക്കനോ പാടില്ല… പിട മുട്ടയിടാറാവുമ്പോ വേലികെട്ടിത്തിരിച്ച് രണ്ടിനേം ഇടണം… പുറത്ത് വിടുന്ന നേരത്ത് അതുങ്ങടെ മേല് എപ്പോഴും ഒരു കണ്ണുവേണം..”\n“ഇതെന്ത് വിഡ്ഢിത്താണ് രാഘവാ നീയിയെഴുന്നള്ളിക്കണത്..? നമ്മളെന്തിനാ ഇതിന്‍റെയൊക്കെ പുറകെ നടക്കുന്നത്..? എന്ത് വേണമെന്നും എപ്പോ വേണമെന്നുമൊക്കെ അതുങ്ങക്കറിയാന്‍മേലെ..?”\n“അവരിപ്പോ അങ്ങനറിയണ്ടാ.. പറഞ്ഞപോലെ ചെയ്തില്ലെങ്കില് ഈ മുക്കാലിഞ്ച് കോഴിക്കൂട് ഞങ്ങള് തല്ലിപ്പൊളിക്കും..മനുഷ്യനായാലും കോഴിയായാലും പ്രായപൂര്‍ത്തിയാവുന്നതിനു മുന്‍പ് തമ്മില് കാണുന്നതും സംസാരിക്കുന്നതും ഭാരത സംസ്കാരത്തിന് ചേര്‍ന്നതല്ല”\n“എന്ത് തെമ്മാടിത്തരമാണെടാ നീ പുലമ്പുന്നത്…? ആണും പെണ്ണും ഒന്നിച്ച് കാണാന് മേലത്രേ. മൂവന്തിനേരത്ത് കെട്ട്യോന് ചത്ത വടക്കേലെ ശന്തേടെ വീട്ടില് നീ പൂവറുണ്ടെന്ന് ഇവിടുത്തെ വാല്യക്കാര് പറയാറുണ്ട്…എന്നിട്ടവന് ഈ തറവാടിന്‍റെ ഉമ്മറത്തുവന്നു നിന്ന് സദാചാരം പ്രസംഗിക്കുന്നു. പൊക്കോണം ഇവിടുന്ന് അല്ലെങ്കില് ന്‍റെ ഊന്നുവടീടെ ചൂട് നീയറിയും.”\n“എടൊ പരട്ട കാര്‍ന്നോരെ, ശന്തേടെ വീട്ടില് പോണോ വേണ്ടയോ എന്നുള്ളതൊക്കെ എന്‍റെയിഷ്ടമാണ്…. അതിലൊരുത്തനും ഇടപെടണ്ടാ.. ഇപ്പറയണ ശാന്ത കാര്‍ന്നോരുടെ പെങ്ങളൊന്നുമല്ലല്ലോ..”\n“നിയ്ക്യും അത് തന്നെയാ നിന്നോടും ചോദിക്കാനുള്ളത്… ഈ കിടക്കണ പെടക്കൊഴിനെ നിന്‍റെ വീട്ടിന്ന് കൊണ്ടുവന്നതോന്നുമാല്യാലോ..? വന്ന് വന്ന് കോഴിക്കുപോലും പുറത്തിറങ്ങി നടക്കാന് വയ്യാതായല്ലോ ന്‍റെ ഭഗവതി.. ഏതേലും ഒരാണും പെണ്ണും ഒന്നിച്ച് കണ്ടാ നിനക്കൊക്കെയെന്തിനാട ഇത്ര ചൊറിച്ചില്..? വല്യ സദാചാരക്കാര് വന്നിരിക്കുന്നു… എറങ്ങിക്കോണം ഇപ്പൊ എന്‍റെ മുറ്റത്തൂന്ന്..”\nപിറ്റേന്ന് രാവിലെ കോഴിക്കൂടും കുഞ്ഞുങ്ങളും ഒരു പിടി (സദാ)ചാരമായിതീര്‍ന്നിരുന്നു. ശാന്തേടെ വീട്ടില് പോകുംവഴിയാണ് രാഘവന് കൂട് കത്തിച്ചതെന്ന് ഒരു കൂട്ടരും, എന്നാല് തിരിച്ച് പോവുന്ന നേരത്താണ് കത്തിച്ചതെന്ന് മറ്റൊരു കൂട്ടരും വാദിച്ചു. ആ രാത്രീലും അയാള് ശാന്തേടെ വീട്ടില് പോണത് കണ്ടതായി ഇരുകൂട്ടരും ഒരുപോലെ സമ്മതിച്ചു.


ന്യൂസിലാന്റിനെയും തകര്‍ത്തെറിഞ്ഞ് ഇന്ത്യ; ആതിഥേയര് 157 ന് പുറത്ത് - The Newsrupt\nന്യൂസിലാന്റിനെയും തകര്‍ത്തെറിഞ്ഞ് ഇന്ത്യ; ആതിഥേയര് 157 ന് പുറത്ത്\nPosted 23 Jan 2019 at 5:48 AM\nഇന്ത്യക്കെതിരായ ഒന്നാം ഏകദിനത്തില് ന്യൂസിലാന്റ് 157 റണ്‍സിന് പുറത്ത്. ടോസ് നേടി ബാറ്റിങിനിറങ്ങിയ ആതിഥേയര് 38 ഓവറില് പുറത്തായി. ഇന്ത്യക്ക് വിജയലക്ഷ്യം 158 റണ്‍സ്. മറുപടി ബാറ്റിങ്ങിനിറങ്ങിയ ഇന്ത്യ വിക്കറ്റൊന്നും പോകാതെ 41 റണ്‍സ് എടുത്തിട്ടുണ്ട്. രോഹിത് ശര്‍മ്മയും ശിഖര് ധവാനുമാണ് ക്രീസില്.\nനാലു വിക്കറ്റ് എടുത്ത കുല്‍ദീപ് യാദവും, മൂന്ന് വിക്കറ്റ് നേടിയ മുഹമ്മദ് ഷമിയുമാണ് ന്യൂസിലാന്റിനെ തകര്‍ത്തെറിഞ്ഞത്. യൂസ്‌വേന്ദ്ര ചാഹല് രണ്ടു വിക്കറ്റ് വീഴ്ത്തി.\nഅര്‍ധ സെഞ്ച്വറി നേടിയ ന്യൂസിലാന്റ് ക്യാപ്റ്റന് കെയ്ന് വില്യംസണ് മാത്രമാണ് ഇന്ത്യന് ബൗളര്‍മാര്‍ക്ക് മുന്നില് പിടിച്ചു നിന്നത്. 64 റണ്‍സ് നേടിയ കെയ്‌നെ കുല്‍ദ്വീപ് യാദവാണ് വിക്കറ്റിന് മുന്നില് കുരുക്കിയത്. ഫെര്‍ഗൂസണ്, ഡഗ് ബ്രെയ്‌സ് വെല് എന്നിവരെയും കുല്‍ദ്വീപ് പുറത്താക്കി.\nഏകദിന മത്സരങ്ങളില് ഏറ്റവും വേഗത്തില് 100 വിക്കറ്റ് നേടുന്ന ഇന്ത്യന് താരമെന്ന റെക്കോര്‍ഡ് മുഹമ്മദ് ഷമി സ്വന്തമാക്കി. 56 മത്സരങ്ങളില് നിന്നാണ് ഷമിയുടെ നേട്ടം. 59 ഏകദിനങ്ങളില് നിന്ന് 100 വിക്കറ്റ് നേടിയിരുന്ന ഇര്‍ഫാന്റെ റെക്കോര്‍ഡാണ് ഷമി മറികടന്നത്. ന്യൂസിലാന്റിനെതിരായ മത്സരത്തില് മൂന്ന് വിക്കറ്റ് നേടിയ ഷമിയുടെ വിക്കറ്റ് നേട്ടം ഇതോടെ 102 ആയി.


18 April, 2019 09:08:02 AM\nമുളന്തുരുത്തി : വേനൽമഴക്കൊപ്പം വന്ന ഇടിമിന്നലേറ്റ് മരിച്ച വെട്ടിക്കൽ പാമ്ബ്ര മണ്ടോത്തുംകുഴിയിൽ ജോണിയുടെ ഭാര്യ ലിസി (49) ജോണിയുടെ സഹോദരിയുടെ മകൻ അനക്സ് (15) എന്നിവരുടെ സംസ്കാരം ഇന്ന് ഉച്ച കഴിഞ്ഞ് നടക്കും. ലിസിയുടെ സംസ്കാരം ഇന്ന് ഉച്ചകഴിഞ്ഞ് മൂന്നിന് വെട്ടിക്കൽ കർമ്മേൽകുന്ന് പള്ളിയിലും അനക്സിന്റെ സംസ്കാരം ഇന്ന് ഉച്ചകഴിഞ്ഞ് മൂന്നിന് കടമറ്റം സെന്റ് ജോർജ് യാക്കോബായ പള്ളിയിലും നടക്കും. വടവ് കോട് രാജർഷി മെമ്മോറിയൽ ഹൈസ്കൂളിൽ ഈ വർഷം എസ് എസ് എൽസി പരീക്ഷ എഴുതിയിരിക്കുകയായിരുന്നു അനക്സ്.\nഇടിമിന്നലിൽ പരിക്കേറ്റ ജോണിയുടെ മകൾ ആദിയ ജോൺ (ചിന്നു -13) നെ വിദഗ്ധ ചികിത്സക്കായി കോലഞ്ചേരി മെഡിക്കൽ കോളേജിൽ പ്രവേശിപ്പിച്ചിരിക്കുകയാണ്. ഇന്നലെ വൈകിട്ട് അഞ്ചിനാണ് നാടിനെ നടുക്കിയ സംഭവം. വെട്ടിക്കൽ കവലയിൽ ചെരുക്കുംകുഴിയിൽ സാജുവിന്റെ വീട്ടിൽ ഒരു വർഷമായി ഇവർ വാടകക്ക് താമസിച്ചു വരികയായിരുന്നു . അടുക്കള ഭാഗത്തുള്ള തുറസായ സ്ഥലത്ത് മൂവരും നിൽക്കുമ്പോഴാണ് ശക്തമായ മിന്നലും ഇടിയും ഉണ്ടായത്. ഇടിമിന്നലേറ്റ ഉടനെ ലിസിയും അനക്സും മുറ്റത്തേക്ക് തെറിച്ച് വീണു.\nമിന്നലിന്റെ ആഘാതത്തിൽ പൊള്ളലേറ്റ ആദിയ (ചിന്നു) നിലവിളിച്ചു കൊണ്ട് അയൽവാസിയായ പൊന്നമ്മയോട് വിവരം പറഞ്ഞു.ഇവർ ഓടി ചെല്ലുമ്പോൾ ലിസിയും അനക്സും അനക്കമറ്റ നിലയിൽ കിടക്കുവായിരുന്നു. ഇവരുടെ കൂട്ട നിലവിളി കേട്ട് എത്തിയവർ വെട്ടിക്കൽ കവലയിലുള്ള വാഹനത്തിൽ കയറ്റി മൂവരേയും ആരക്കുന്നം എ പി വർക്കി മിഷൻ ആശുപത്രിയിലെത്തിച്ചെങ്കിലും ഇരുവരും മരണമടഞ്ഞു. മൃതദേഹം പിറവം ജെഎം പി ആശുപത്രി മോർച്ചറിയിൽ സൂക്ഷിച്ചിരിക്കുകയാണ്.\nപരിക്കേറ്റ ആദിയ വെട്ടിക്കൽ സെന്റ് എഫ്രേം സ്കൂൾ എട്ടാം ക്ലാസ് വിദ്യാർത്ഥിനിയും ജോണി ഇതേ സ്കൂളിലെ ബസ് ഡ്രൈവറുമാണ്. അനക്സിന്റെ പിതാവ് പെരുവംമൂഴിയിൽ ബിജു രണ്ട് വർഷം മുമ്പ് വാഹനാപകടത്തിൽ മരണമടഞ്ഞിരുന്നു. മാതാവ് സാലി അർബുദം ബാധിച്ച് അഞ്ച് വർഷം മുമ്പാണ് മരിച്ചത്.അനക്സിന്റെ സഹോദരി അന്ന കിഴക്കമ്പലം ബേത് ലഹേം ദയറാസ്കൂളിൽ ഏഴാം ക്ലാസ് വിദ്യാർത്ഥിനിയാണ്.


അനുസ്മരിക്കാനല്ല, ജിഷ്ണുവിനെ ആഘോഷിക്കാനാണ് എനിക്കിഷ്ടം: സിദ്ധാര്‍ഥ് | IFFI 2016\nവലിയ സുഹൃത്തുക്കളായിരുന്നു ഞങ്ങള്. ഞാന് സിനിമ വിട്ട് സംവിധായകനായപ്പോള് ജിഷ്ണുവാണ് വലിയ പിന്തുണ നല്‍കിയത്.\nPublished: Dec 11, 2016, 10:05 PM IST\nഒന്നിച്ച്, ഒരു സിനിമയില് വന്നവരാണ് ജിഷ്ണുവും സിദ്ദാര്‍ഥും. പഴയകാല നടന്റെയും സംവിധായകന്റെയും മക്കളായി രംഗപ്രവേശം ചെയ്തവര് സിനിമയിലെപ്പോലെ ജീവിതത്തിലും വലിയ സുഹൃത്തുക്കളാകുന്നതാണ് പിന്നെ കണ്ടത്. ജിഷ്ണുവിന്റെ അകാല വിയോഗത്തില് ചലച്ചിത്രലോകത്ത് മറ്റാരേക്കാളും അധികം വേദനിച്ചു സിദ്ധാര്‍ഥും. എന്നാല്, ജിഷ്ണുവിനെ അനുസ്മരിക്കാനല്ല, ജിഷ്ണു എന്ന സുഹൃത്തിനെ, മനുഷ്യസ്‌നേഹിയെ ആഘോഷിക്കാനാണ് തനിക്ക് ഇഷ്ടമെന്ന് സിദ്ധാര്‍ഥ് പറഞ്ഞു. രാജ്യാന്തര ചലച്ചിത്രോത്സവവേദിയില്, പിന്‍നിലാവ് എന്ന സ്മരണാഞ്ജലി പരിപാടിയില് ജിഷ്ണുവിനെ അനുസ്മരിച്ച് സംസാരിക്കുകയായിരുന്നു സിദ്ധാര്‍ഥ്.\nവലിയ സുഹൃത്തുക്കളായിരുന്നു ഞങ്ങള്. ഞാന് സിനിമ വിട്ട് സംവിധായകനായപ്പോള് ജിഷ്ണുവാണ് വലിയ പിന്തുണ നല്‍കിയത്. വലിയൊരു മനുഷ്യസ്‌നേഹിയായിരുന്നു ജിഷ്ണു. നിറയെ പോസറ്റീവ് എനര്‍ജിയുള്ള ഒരു കൂട്ടുകാരന്. ഞാന് അപകടം പറ്റി കിടക്കുമ്പോള് എല്ലാം വേഗം ഭേദമാകും പെട്ടന്ന് തിരിച്ചുവരാനാകും എന്നു പറഞ്ഞ് ധൈര്യം തന്നത് ജിഷ്ണുവായിരുന്നു-സിദ്ധാര്‍ഥ് പറഞ്ഞു.


ഗംഗ ശ്രീകാന്ത് November 26, 2021 01:35 PM IST\nതെറ്റായ ഭക്ഷണ ശീലം അമിതവണ്ണത്തിന്റെ അളവുയര്‍ത്തുന്നു. ആരോഗ്യകരമായ ഭക്ഷണക്രമവും വ്യായാമങ്ങളും ആരുടെയും പൊണ്ണത്തടി കുറയ്ക്കും. തടി കുറയ്ക്കാൻ ആഗ്രഹിക്കുന്നവർക്കും പ്രമേഹരോഗികൾക്കും കൊളസ്ട്രോൾ കൂടുതലുള്ളവർക്കും കഴിക്കാൻ പറ്റിയ ഒരു സൂപ്പർ മിൽക്ക് ഷേക്ക്. ഇത് പ്രഭാതഭക്ഷണമായി കഴിക്കാം. വെറും ഒരു മിനിറ്റിനുള്ളിൽ തയാറാക്കി എടുക്കാൻ പറ്റും.\nബദാം - 25\nഓട്സ് -3ടേബിൾ സ്പൂൺ\nഈന്തപ്പഴം -4എണ്ണം\nആപ്പിൾ - ആവശ്യത്തിന്\nബദാം എട്ടു മുതൽ പത്തു മണിക്കൂർ വരെ കുതിർത്തുവയ്ക്കുക. നന്നായി കുതിർന്നതിന് ശേഷം തൊലി കളഞ്ഞ് വയ്ക്കുക.\nഓട്സും ചെറുതായി അരിഞ്ഞ ഈന്തപ്പഴവും ഒരു കപ്പ് വെള്ളവും ചേർത്ത് തിളപ്പിക്കുക.\nഒരു മിക്സിയുടെ ജാറിൽ തൊലികളഞ്ഞ ബദാമും ചൂടാറിയ ഓട്സും ഈന്തപ്പഴവും ആവശ്യത്തിന് വെള്ളവും ചേർത്ത് നന്നായി അടിച്ചെടുക്കുക. (കുട്ടികൾക്ക് കൊടുക്കുമ്പോൾ വെള്ളത്തിന് പകരം പാൽ ചേർക്കാം)\nചെറുതായി അരിഞ്ഞ ആപ്പിൾ വച്ച് അലങ്കരിക്കാം\nഈന്തപ്പഴത്തിനു പകരം ഞാലിപ്പൂവൻ പഴം ഉപയോഗിക്കാം.\nEnglish Summary : Weight loss Milkshake, Healthy Breakfast.\nകഞ്ഞിയുടെ കൂടെ കഴിക്കാൻ ഒരു കിടിലൻ ഉള്ളി ഉപ്പിലിട്ടത്\nഞൊടിയിടയില് രുചികരമായ എഗ് മലായി\nഫിഷ് മസാല, വേറിട്ട രുചിയും വ്യത്യസ്ത ചേരുവകളും\nവെള്ളയപ്പം ഈ രീതിയിൽ തയാറാക്കി നോക്കൂ, സൂപ്പർ ടേസ്റ്റ്\nഞൊടിയിടയിലൊരു സൂപ്പര് ടേസ്റ്റി സാന്‍ഡ്‌വിച്ച്!\nനുറുക്ക് ഗോതമ്പ് നെയ്യപ്പം, ഉഗ്രൻ രുചി


പരിശീലകര് വാഴാത്ത സൂപ്പര് ലീഗ് | ISL 2019-20\nപരിശീലകര് വാഴാത്ത സൂപ്പര് ലീഗ്\nFeb 12, 2020, 10:50 AM IST\nസ്വന്തം ശൈലികളും ഗെയിംപ്ലാനുമൊക്കെ മാറ്റിവെച്ച് മെച്ചപ്പെട്ട ഫലത്തിനുവേണ്ടി മാത്രം ടീമിനെ ഇറക്കാന് പരിശീലകര് നിര്‍ബന്ധിതരാകുന്നുണ്ട്\nറോബര്‍ട്ട് ജാര്‍മി, ജോണ് ഗ്രിഗറി, ഫില് ബ്രൗണ്, ലൊബേറ എന്നിവര് | Image Courtesy: ISL\nഇന്ത്യന് സൂപ്പര്‍ലീഗ് ഫുട്ബോള് അവസാനഘട്ടത്തിലേക്ക് എത്തുമ്പോള് നാലാം പരിശീലകനും വീണു. മോശം പ്രകടനത്തെത്തുടര്‍ന്ന് നോര്‍ത്ത് ഈസ്റ്റ് യുണൈറ്റഡ് ക്രൊയേഷ്യന് പരിശീലകന് റോബര്‍ട്ട് ജാര്‍നിയെ പുറത്താക്കിയതാണ് അവസാനത്തെ സംഭവം. ഇതോടെ ഐ.എസ്.എല്ലിന്റെ ചരിത്രത്തില് ഏറ്റവും കൂടുതല് പരിശീലകര് പുറത്താക്കപ്പെടുന്ന സീസണെന്ന അപഖ്യാതി കൂടി ഇത്തവണ സ്വന്തമായി.\nമുന് ചാമ്പ്യന്‍മാരായ ചെന്നൈയിന് എഫ്.സി.യാണ് പരിശീലകരെ പുറത്താക്കുന്നതിന് തുടക്കമിട്ടത്. 2017-18 സീസണില് ടീമിനെ കിരീടനേട്ടത്തിലേക്ക് നയിച്ച ഇംഗ്ലീഷ് പരിശീലകന് ജോണ് ഗ്രിഗറിയെ കഴിഞ്ഞ നവംബറില് അവര് പുറത്താക്കി. ജനുവരിയില് ഹൈദരാബാദിന്റെ ഇംഗ്ലീഷ് പരിശീലകന് ഫില് ബ്രൗണും പുറത്തായി.\nഫെബ്രുവരിയില് എഫ്.സി. ഗോവ സെര്‍ജി ലോബേറയെ പുറത്താക്കി ഇന്ത്യന് ഫൂട്ബോളിനെത്തന്നെ ഞെട്ടിച്ചു. ഒടുവില് ജാര്‍നിയും പുറത്തേക്ക്. ഇവര്‍ക്ക് പുറമെ, കേരള ബ്ലാസ്റ്റേഴ്സ് പരിശീലകന് എല്‍കോ ഷട്ടോറി, ജംഷേദ്പുര് എഫ്.സിയുടെ അന്റോണിയോ ഇറിയോന്‍ഡോ എന്നിവരുടെ സ്ഥാനവും തുലാസിലാണ്. കിരീടം നിലനിര്‍ത്തിയില്ലെങ്കില് ബെംഗളൂരു എഫ്.സി.യുടെ സ്പാനിഷ് പരിശീലകന് കാള്‍സ് ക്വഡ്രാറ്റിനും ഭീഷണിയുണ്ട്.\nസ്‌കോട്ടിഷ് പരിശീലകന് ഓവന് കോയലിനെ കൊണ്ടുവന്ന ചെന്നൈയിന് നില മെച്ചപ്പെടുത്തി. ഗോവ മുന് ഇന്ത്യന് പരിശീലകന് ഡെറിക് പെരേരയെ ചുമതല ഏല്‍പ്പിച്ചു. ഹൈദരാബാദ് അടുത്ത സീസണിലേക്ക് ബെംഗളൂരു എഫ്.സി. മുന് പരിശീലകന് അല്‍ബര്‍ട്ട് റോക്കയെ കണ്ടെത്തി. നോര്‍ത്ത് ഈസ്റ്റ് സഹപരിശീലകന് ഖാലിദ് ജമീലിന് താത്കാലിക ചുമതല നല്‍കി.\n2017-18 സീസണില് മൂന്ന് പരിശീലകര് പുറത്താക്കപ്പെടുകയും ഒരു താത്കാലിക പരിശീലകന് രാജിവെക്കുകയും ചെയ്തിരുന്നു. ലീഗിലെ കടുത്ത പോരാട്ടങ്ങളെക്കാള് ക്ലബ്ബുകള്‍ക്ക് പ്രൊഫഷണലിസം കുറയുന്നതാണ് പരിശീലകര്‍ക്ക് നിലയുറപ്പിക്കാന് കഴിയാതെപോകുന്നത്. സൂപ്പര് ലീഗിനെ ഇന്ത്യയിലെ ഒന്നാം ലീഗായി അവരോധിച്ചെങ്കിലും അതിന്റെ പക്വത ക്ലബ്ബുകളിലേക്ക് എത്തിയിട്ടില്ല.\nതങ്ങളുടെ ശൈലിക്കും താത്പര്യത്തിനുമുള്ള കളിക്കാരെ പല പരിശീലകര്‍ക്കും ലഭിക്കുന്നില്ല. ക്ലബ്ബ് മാനേജ്മെന്റ് തിരഞ്ഞെടുക്കുന്ന കളിക്കാരെയാണ് പരിശീലകര്‍ക്ക് ലഭിക്കുന്നത്. ഇതോടെ സ്വന്തം ശൈലികളും ഗെയിംപ്ലാനുമൊക്കെ മാറ്റിവെച്ച് മെച്ചപ്പെട്ട ഫലത്തിനുവേണ്ടി മാത്രം ടീമിനെ ഇറക്കാന് പരിശീലകര് നിര്‍ബന്ധിതരാകുന്നുണ്ട്. എ.ടി.കെ.യുടെ അന്റോണിയോ ഹെബാസ്, സെര്‍ജി ലോബേറോ പോലെ അപൂര്‍വം പരിശീലകര്‍ക്ക് മാത്രമാണ് അവര് അഗ്രഹിക്കുംപോലെ ടീം ലഭിക്കുന്നത്.\nകളിക്കാരുടെ പരിക്ക് ഇത്തവണ എല്ലാ ടീമുകളെയും വലച്ചിട്ടുണ്ട്. ഇന്ത്യന് സാഹചര്യങ്ങളിലേക്ക് അനുയോജ്യരായ കളിക്കാരെ തിരഞ്ഞെടുക്കുന്നതിലും ഇവിടുത്തെ അന്തരീക്ഷത്തില് കളിക്കാന് കഴിയുംവിധം ശാരീരികക്ഷമത നിലനിര്‍ത്തുന്നതിലും പരിശീലകസംഘങ്ങള്‍ക്ക് പരാജയം സംഭവിച്ചിട്ടുണ്ട്. ഇതും ടീമിന്റെ പ്രകടനങ്ങളെ ബാധിച്ചു. ഗോവയില് കളിക്കാരുമായുള്ള പ്രശ്‌നങ്ങളാണ് ലോബേറയ്ക്ക് തിരിച്ചടിയായത്.\nContent Highlights: ISL 2019-20 teams sacks coaches


സമരങ്ങളും പ്രതിഷേധങ്ങളും ഇന്ന് ലോകവ്യാപകമാണ്. അട്ടഹസിച്ചും തല്ലിത്തകര്‍ത്തും സമരങ്ങള് നടത്തുമ്പോള് ഇവിടെ വ്യത്യസ്ഥ രീതിയില് സമരം നടത്തുകയാണ് ദക്ഷിണ കൊറിയയിലൊരു 61 കാരന്. കഴിഞ്ഞ ഒരു വര്‍ഷത്തോളമായി ഇയ്യാള് ഒരു ടവറിന്റെ മുകളില് താമസം തുടങ്ങിയിട്ടു. ദക്ഷിണ കൊറിയയുടെ തലസ്ഥാനമായ സോളില് നഗരത്തിന്റെ ഒത്ത നടുക്കായി സ്ഥാപിച്ചിരിക്കുന്ന ട്രാഫിക് ടവറിന്റെ മുകളില് ഈ മനുഷ്യന് താമസം ഉറപ്പിച്ചിട്ടു ഒരു വര്‍ഷമാകുന്നു. ഏകദേശം 150 സെന്റീമീറ്റര് വിസ്തീര്‍ണ്ണം മാത്രമേ ടവറിന്റെ മുകള് പരപ്പിന് ഉള്ളൂ. ടവറിന് 180 സെന്റിമീറ്റര് ഉയരമുണ്ട്. എല്ലാ ദിവസവും ഈ മനുഷ്യന് ടവറിനു മുകളില് വലിഞ്ഞു കയറി കൂനിക്കൂടിയിരിക്കും.\nകിം യോംഗ്-ഹീ എന്ന ഈ 61കാരന് വീടില്ലാത്തതു കൊണ്ടല്ല ഈ സാഹസത്തിന് മുതിര്‍ന്നത്. ഇത് അദ്ദേഹത്തിന്റെ പ്രതിഷേധം ആണ്, പോരാട്ടമാണ്. ദക്ഷിണ കൊറിയയിലെ ടെക് ഭീമനായ സാംസങ് മൊബൈല് കമ്പനിയിലെ ഒരു ജീവനക്കാരനായിരുന്നു കിം യോങ് ഷീ. 30 വര്‍ഷങ്ങള്‍ക്ക് മുന്‍പ് കിമ്മിനെ കമ്പനി പിരിച്ചു വിട്ടു. തൊഴിലാളികളുടെ അവകാശങ്ങള്‍ക്ക് വേണ്ടി സംസാരിക്കാന് ഒരു ട്രേഡ് യൂണിയന് രൂപീകരിക്കാന് ശ്രമിച്ചതിനാണ് കിമ്മിന് ജോലി നഷ്ടമായത്. അന്ന് 32 വയസ്സ് മാത്രമുണ്ടായിരുന്ന കിമ്മിന് തന്റെ രണ്ട് മക്കളെയും വളര്‍ത്താന് തുടര്‍ന്ന് നന്നേ കഷ്ടപ്പെടേണ്ടി വന്നു.\n“എനിക്കിപ്പോള് ചിന്താശേഷി നന്നേ കുറഞ്ഞിരിക്കുന്നു. നിരാഹാര സമരം എന്റെ ബുദ്ധിയുടെ പ്രവര്‍ത്തനത്തെ സാരമായി ബാധിച്ചിട്ടുണ്ട്. ഞാന് എപ്പോഴും വളരെ ബുദ്ധികൂര്‍മ്മതയുള്ള വ്യക്തിയായിരുന്നു. എന്നാല് ഇപ്പോള് ആകെ തളര്‍ന്നിരിക്കുന്നു.” കിം പറയുന്നു.\n“ഞങ്ങള് ആരംഭിച്ച ട്രേഡ് യൂണിയന്റെ ആദ്യത്തെ സമ്മേളനം നടന്ന കെട്ടിടത്തിലേക്ക് പൊലീസ് പാഞ്ഞുകയറുകയായിരുന്നു. എന്നെ പൊലീസ് അറസ്റ്റ് ചെയ്തു. തുടര്‍ന്ന് കമ്പനി ജോലിയില് നിന്ന് പിരിച്ചുവിടുകയും ചെയ്തു. ഒരാഴ്ചയോളം എനിക്ക് ഉറങ്ങാന് കഴിഞ്ഞില്ല. അന്ന് മുതല് തുടങ്ങിയ സമരമാണ്. ഞാന് തോല്‍ക്കുമായിരിക്കും എന്നാലും ഈ സമരം ഉപേക്ഷിക്കാന് ഞാന് തയ്യാറല്ല.” കിമ്മിന്റെ വാക്കുകളില് നിശ്ചയദാര്‍ഢ്യം.\nകിമ്മിനെ പിന്തുണച്ചുകൊണ്ട് സാംസങ്ങിന്റെ മുന് ജീവനക്കാരടക്കമുള്ളവര് ഈ ടവറിന്റെ താഴെ വന്ന് പ്രസംഗിക്കാറുണ്ട്. “കൂട്ടിലടയ്ക്കപ്പെട്ട മൃഗത്തേക്കാള് കഷ്ടമാണ് ഈ മനുഷ്യന്റെ അവസ്ഥ. നമുക്ക് ഒരുമിച്ച് നിന്ന് ഈ മനുഷ്യന് വേണ്ടി പോരാടാം.” അവര് വിളിച്ച് പറയും.\nമറ്റൊരു ജീവനക്കാരനായിരുന്ന വൈ യോങ് യില്ലിനും കമ്പനിയില് നിന്നുണ്ടായത് സമാനമായ അനുഭവമാണ്. അദ്ദേഹം പറയുന്നു…”ദക്ഷിണ കൊറിയയിലെ ഓരോ പൗരനും ട്രേഡ് യൂണിയന് ആരംഭിക്കാനുള്ള അവകാശമുണ്ട്. സാംസങ്ങുമായുള്ള കേസില് കമ്പനി സമര്‍പ്പിച്ച രേഖകളില് വാദത്തിനായി പറഞ്ഞിരിക്കുന്നത്, ഞാന് കമ്പനിയില് ചാരപ്പണി ചെയ്യുകയായിരുന്നെന്നും അതിനാല് ഏറെ നാളായി കമ്പനി എന്നെ നിരീക്ഷിച്ചുവരികയാണെന്നുമാണ്. ഇത് കേട്ട് ഞാന് ശരിക്കും ഞെട്ടിപ്പോയി.”\nകഴിഞ്ഞ വര്‍ഷം തന്നെ നിരവധി ജീവനക്കാരെയാണ് തൊഴില് അവകാശങ്ങള്‍ക്ക് വേണ്ടി വാദിച്ചതിന് കമ്പനി ജോലിയില് നിന്ന് പിരിച്ച് വിട്ടത്. സംഭവം വിവാദമായതോടെ സാംസങ് വൈസ് ചെയര്‍മാന് ലീ ജെയ് യോങ് പരസ്യമായി ക്ഷമാപണം നടത്തുകയുണ്ടായി. തൊഴിലാളികളുടെ അവകാശങ്ങള് സംരക്ഷിക്കുമെന്നും തൊഴില് നിയമങ്ങള് പാലിക്കുമെന്നും കമ്പനി ഉറപ്പ് നല്‍കി.\nകിമ്മിന്റെ പ്രതിഷേധത്തെക്കുറിച്ച് കമ്പനി പ്രതികരിച്ചത് ഇങ്ങിനെ… “കിമ്മിന്റെ സുരക്ഷ ഞങ്ങള് ഏറ്റവും വിലമതിക്കുന്ന കാര്യമാണ്. ഞങ്ങള് നിരവധി മധ്യസ്ഥ ചര്‍ച്ചകള് നടത്തിയിട്ടുണ്ട്. ആരോപണങ്ങളില് ഉന്നയിക്കുന്നത് പോലെയല്ല, കമ്പനിയുടെ ചട്ടങ്ങളും നിയമങ്ങളും അനുസരിച്ചാണ് കിമ്മിനെ പിരിച്ചുവിട്ടത്. ഇപ്പോഴത്തെ സ്ഥിതിഗതികളില് കമ്പനി ഖേദം പ്രകടിപ്പിക്കുന്നു. ഈ പ്രശ്‌നം പരിഹരിക്കാന് ശ്രമിച്ചുകൊണ്ടിരിക്കുകയാണ്.”\nഎന്നാല് ഈ ക്ഷമാപണവും ഉറപ്പും പൊള്ളയാണെന്ന് കിം യോങ് ഷീ പറയുന്നു. “ക്ഷമാപണം ഹൃദയത്തില് നിന്നും വരേണ്ടതാണ്. കഴിഞ്ഞ 80 വര്‍ഷമായി സാംസങ് കമ്പനിയ്ക്ക് യൂണിയന് നയമില്ല. അതിനെതിരെയുള്ള പോരാട്ടങ്ങള് ഇപ്പോഴും നടക്കുന്നു. ആ പോരാട്ടങ്ങളുടെ ചിഹ്നമാണ് ഞാന്.” കിം പറയുന്നു.\nസാംസങ് ആപ്പിളിന് നഷ്ട പരിഹാരമായി 53.9 കോടി ഡോളര് നല്‍കണമെന്ന് യു.എസ്. ഡിസ്ട്രിക്റ്റ് കോടതിയുടെ വിധി\nദക്ഷിണ കൊറിയന് ടെക് ഭീമന് സംസങ്ങ് ഇന്ത്യയില് വന് നിക്ഷേപത്തിനൊരുങ്ങുന്നു; നോയിഡയില് നിര്‍മ്മാണ യൂണിറ്റ് തുടങ്ങാന് 4,915 കോടി രൂപയുടെ നിക്ഷേപം\nഎല്ലാ ഇന്ത്യക്കാരും ഹിന്ദുക്കള്: ആര്.എസ്.എസ്\nജയ്ക്ക് സി. തോമസ് എസ്.എഫ്.ഐ സംസ്ഥാന പ്രസിഡന്റ്\nആറ്റിങ്ങല് മണ്ഡലത്തിലേക്ക് ബിന്ദു കൃഷ്ണയുടെ സ്ഥാനാര്‍ത്ഥി പത്രിക സ്വീകരിച്ചു


ചില യാത്രകൾ: സ്വിസ്സര്‍ലാന്‍ഡ് (5) - ബേണ്\nസ്വിസ്സ് യാത്രയുടെ 1, 2, 3, 4, ഭാഗങ്ങള്‍ക്കായി നമ്പറുകളില് ക്ലിക്ക് ചെയ്യൂ.\nമൂന്നാം ദിവസം നേരം പുലര്‍ന്ന ഉടനെ, കഴിഞ്ഞ രണ്ടുദിവസങ്ങളായി മനോഹരമായ ദൃശ്യങ്ങളും, യാത്രകളുമൊക്കെ സമ്മാനിച്ച ഇന്റര്‍ലേക്കണിനോട് യാത്ര പറഞ്ഞ് പിരിയാനാണ് ഉദ്ദേശിച്ചിരുന്നത്. ഏഴുമണിയോടെ ഹോട്ടലില് നിന്ന് ചെക്കൌട്ട് ചെയ്ത് റെയില്‍വേ സ്റ്റേഷനിലെത്തി. ഹോട്ടലില് ചെക്കിന് ചെയ്തപ്പോള് ലോക്കല് ബസ്സുകളില് സഞ്ചരിക്കുന്നതിന് കൌണ്ടറില് നിന്ന് തന്നിരുന്ന രണ്ട് സൌജന്യ പാസ്സുകള് ഇതുവരെ ഉപയോഗിക്കേണ്ടി വന്നില്ല എന്നത് അപ്പോളാണ് ഓര്‍ത്തത്. തീവണ്ടി, ബോട്ട് , ബസ്സ്, ട്രാം എന്നിങ്ങനെ എല്ലാവിധ യാത്രാസൌകര്യങ്ങളും സ്വിസ്സ് പാസ്സ് വഴി ലഭ്യമാകുന്നതിനിടയ്ക്ക് മറ്റൊരു ബസ്സ് പാസ്സിന്റെ ആവശ്യം ഉണ്ടാകുന്നതേയില്ല.\nസ്വിസ്സര്‍ലാന്‍ഡിന്റെ ക്യാപ്പിറ്റലായ ബേണിനെ(Bern) ലക്ഷ്യമാക്കിയായിരുന്നു അടുത്ത യാത്ര. Speiz എന്ന സ്റ്റേഷനില് ഇറങ്ങി ബേണിലേക്കുള്ള തീവണ്ടി മാറിക്കയറി. മൂന്നാം ദിവസത്തിന്റെ യാ‍ത്രയ്ക്ക് ഒരു പ്രത്യേകതയുണ്ട്. ഹോട്ടലില് നിന്ന് ചെക്കൌട്ട് ചെയ്ത്, കയ്യിലുള്ള ബാഗുകള് തൂക്കിവേണം ഉച്ചവരെയുള്ള സഞ്ചാരമൊക്കെ നടത്താന്. ഇക്കാര്യം യാത്ര തുടങ്ങുന്നതിനു മുന്‍പേ തന്നെ മനസ്സിലാക്കിയിരുന്നതുകൊണ്ട് ഈ ആവശ്യത്തിലേക്കായി സൌകര്യപ്രദമായ ബാക്ക് പാക്കുകള് വാങ്ങിയിരുന്നെങ്കിലും, ഇന്റര്‍ലേക്കണില് നിന്ന് വാങ്ങിക്കൂട്ടിയ കുക്കു ക്ലോക്ക്, സ്വിസ്സ് ചോക്കളേറ്റുകള്, പശുവിന്റെ കഴുത്തില് കെട്ടുന്ന മണി, സുഹൃത്തുക്കള്‍ക്ക് കൊടുക്കാനുള്ള കൊച്ചുകൊച്ചു സോവനീറുകള് എന്നിങ്ങനെയുള്ള ആക്രി സാധനങ്ങളൊക്കെ അകത്ത് കയറിയപ്പോള് ബാഗിന് നല്ല ഭാരമുണ്ടായിരുന്നു.\nഉച്ചവരെ ബേണിലെ നഗരക്കാഴ്ച്ചകള് കണ്ടുനടന്ന് അടുത്ത ലക്ഷ്യത്തിലേക്ക് നീങ്ങുക എന്നല്ലാതെ തലസ്ഥാന നഗരിയില് തങ്ങാന് ഞങ്ങള്‍ക്ക് പദ്ധതിയില്ലായിരുന്നു.\nക്യാപ്പിറ്റലായതുകൊണ്ടാവണം ബേണ് സ്റ്റേഷനില് മറ്റ് സ്റ്റേഷനുകളെ അപേക്ഷിച്ച് കൂടുതല് തിരക്ക് തോന്നിപ്പിച്ചു. എന്നിരുന്നാലും നല്ല ഒതുക്കവും അടക്കവുമുള്ള തിരക്ക്. തിരക്കിനിടയില് തിക്കിത്തിരക്ക് എന്ന സംഭവം തീരെയില്ല. സ്റ്റേഷനില് നിന്നുതന്നെ പട്ടണത്തിന്റെ ഒരു മാപ്പ് സംഘടിപ്പിച്ച് പുറത്തേക്ക് കടന്നു. ഇതുവരെയുള്ള യാത്രകളില് വഴികളൊന്നും ആരോടും ചോദിച്ച് മനസ്സിലാക്കേണ്ട ആവശ്യം കാര്യമായിട്ടുണ്ടായിരുന്നില്ല. പക്ഷെ ഇനി മുതല് അങ്ങനെയല്ല. പരസഹായമില്ലാതെ ശരിയായ വഴികള് കണ്ടുപിടിച്ച് മുന്നോട്ട് നീങ്ങുക എന്നത് ബുദ്ധിമുട്ടുള്ള കാര്യമാണ്. പരസഹായം എന്നുപറയുമ്പോള് ഭാഷ ഒരു വലിയ പ്രശ്നം തന്നെയാണ്. ഇംഗ്ലീഷ് സംസാരിക്കുന്നവര് കമ്മിയാണ് ഈ നഗരത്തില്. സ്വിസ്സ്-ജര്‍മ്മനാണ് ഇവിടത്തെ പ്രധാന ഭാഷ. സ്റ്റേഷന്റെ പുറത്തുള്ള ഒരു പൂക്കടയില് ചെന്ന് വഴി ചോദിച്ച് മനസ്സിലാക്കാന് ശ്രമിച്ചപ്പോള്‍ത്തന്നെ ഭാഷാപ്രശ്നം ഞങ്ങള് മനസ്സിലാക്കി. തട്ടിമുട്ടിയുള്ള ഇംഗ്ലീഷും, കലാമണ്ഡലം കലകളുടെയുമൊക്കെ സഹായത്തോടെ ചില വഴികളൊക്കെ മനസ്സിലാക്കി.\n12 ആം നൂറ്റാണ്ടിലുണ്ടാക്കിയ ഒരു ക്ലോക്ക് ടവറായിരുന്നു ആദ്യത്തെ ലക്ഷ്യം.9മണിക്ക് മുന്‍പ് അതിന്റെ മുന്നിലെത്തണം. മണിയടിക്കുന്നതിന്4മിനിട്ട് മുന്‍പുതന്നെ ക്ലോക്കിലെ കലാപരിപാടികള് ആരംഭിക്കുമെന്നുള്ളതാണ് ആ ക്ലോക്കിന്റെ പ്രത്യേകത. മാപ്പിന്റെ സഹായത്തോടെ ക്ലോ‍ക്ക് ടവറിന്റെ മുന്നിലെത്താന് അധികം ബുദ്ധിമുട്ടൊന്നുമുണ്ടായില്ലെങ്കിലും ഒന്നുരണ്ട് കവലകളില് കാ‍ല്‍നടക്കാരോട് വഴി ചോദിച്ച് (ഭാഷ കലാമണ്ഡലം തന്നെ)ഉറപ്പാക്കിക്കൊണ്ടിരുന്നു.\nഗോത്തിക്ക് മാതൃകയില് പണികഴിപ്പിച്ചിട്ടുള്ള കെട്ടിടങ്ങളാണ് ബേണിലുള്ളത്. അവയ്ക്കിടയിലൂടെ ബാഗ് പുറത്ത് തൂക്കിയും, ഇടയ്ക്കിടയ്ക്ക് മൂട്ടിലുള്ള ചക്രങ്ങളുടെ സഹായത്തോടെ വലിച്ചുമൊക്കെ ക്ലോക്ക് ടവറിന്റെ മുന്നിലേക്ക് നടക്കുമ്പോള് ദൂരെനിന്നുതന്നെ ക്ലോക്കിന്റെ സംഗീതം കേള്‍ക്കുന്നുണ്ടായിരുന്നു. ബാക്കിയുള്ള സംഗീതവും ക്ലോക്കിലുള്ള ബൊമ്മകളുടെ കലാപ്രകടനമൊക്കെ കഴിഞ്ഞതോടെ സ്വര്‍ണ്ണനിറം പൂശിയ ആള്‍രൂപത്തിലുള്ള ബൊമ്മ കയ്യിലുള്ള ദണ്ഡുകൊണ്ട് മണിയില്9പ്രാവശ്യം അടിച്ച് ശബ്ദമുണ്ടാക്കി.\nബേണിലെ ഒഴിവാക്കാനാവാത്ത ഒരു ആകര്‍ഷണമാണ് പുരാതനമായ ഈ അസ്‌ട്രോണമിക്കല് ക്ലോക്ക്. സമയത്തിന് പുറമെ ദിവസവും, ഗ്രഹങ്ങളുടെ സ്ഥാനവും, സോഡിയാക് ചിഹ്നങ്ങളുമൊക്കെ കാണിക്കുന്ന അത്തരമൊരു ഭീമന് ക്ലോക്ക് ജീവിതത്തിലാദ്യമായി കാണുകയായിരുന്നു.\nക്ലോക്ക് ടവറിനോട് ചേര്‍ന്നു നില്‍ക്കുന്ന കെട്ടിടത്തിന് ഒരു പ്രത്യേകതയുണ്ട്. പഴയകാലത്ത് സ്ത്രീകളെ തടവില് പാര്‍പ്പിച്ചിരുന്ന ഒരു ജയിലാണത്. അവിടത്തെ തടവുപുള്ളികള്‍ക്ക് ഈ ക്ലോക്കിന്റെ മണിയടി കേട്ട് കേട്ട് മടുത്തുകാണുമായിരിക്കും.\nഅടുത്ത ലക്ഷ്യം 15 ആം നൂറ്റാണ്ടില് നിര്‍മ്മിക്കപ്പെട്ട പ്രശസ്തമായ സെന്റ് വിന്‍സെന്റ് കത്തീഡ്രലായിരുന്നു. മാപ്പിലെ വഴികള് ഇതിനകം പരിചയമായിക്കഴിഞ്ഞിരുന്നു. അധികം ബുദ്ധിമുട്ടാതെ തന്നെ ഗോത്തിക് ശൈലിയില് നിര്‍മ്മിച്ചിട്ടുള്ള കത്തീഡ്രലിനരുകിലെത്തി.\nഅവിടെ ചില മിനുക്കുപണികള് നടക്കുന്നതുകാരണം അകത്ത് കയറി മനോഹരമായ ഗ്ലാസ്സ് പെയിന്റിങ്ങുകളും മറ്റും കാണാനായില്ല. ബേണിലെ തന്നെ ഏറ്റവും ഉയര്‍ന്ന ഗോപുരം 1421 ല് ഉണ്ടാക്കപ്പെട്ട ഈ കത്തീഡ്രലിന്റേതാണ്. ആ ഗോപുരത്തില്‍ക്കയറിനിന്ന് നോക്കിയാല് പട്ടണത്തിന്റെ ഒരു ആകാശക്കാഴ്ച്ച കാണാമെന്നുള്ള മോഹവും നടന്നില്ല.\nഅതിന്റെയൊക്കെ വിഷമം തീര്‍ക്കാനും, ബാഗും തൂക്കിയുള്ള നടത്തത്തിന്റെ ക്ഷീണം തീര്‍ക്കാനുമായി കത്തീഡ്രലിന്റെ വലത്തുവശത്തുള്ള വിശാലമാ‍യ അങ്കണത്തില് കുറേ സമയം ചിലവഴിച്ചു. ദൂരെയായി ആരെ(Aare)നദിക്ക് കുറുകെയുള്ള വലിയ ഇരുമ്പുപാലത്തിലൂടെ തീവണ്ടിയും മറ്റ് വാഹനങ്ങളുമൊക്കെ കടന്നുപോകുന്നതുകാണാം. ബേണ് നഗരത്തെ മൂന്നുവശത്തുകൂടെയും ചുറ്റിയാണ് ആരെ(Aare) നദി കടന്നുപോകുന്നത്.\nഫൌണ്ടനുകള്‍ക്ക് പേരുകേട്ട ഒരു നഗരമാണ് ബേണ്. വീഥികളുടെ നടുവിലൊക്കെ മനോഹരമായ ഫൊണ്ടനുകള് കാണാം. ഫൌണ്ടന് എന്നുപറയുമ്പോള് വെള്ളം വീഴുന്നതിന്റെ ഭംഗിയേക്കാള് ഫൌണ്ടന്റെ ശില്‍പ്പഭംഗിക്കാണ് കൂടുതല് ആകര്‍ഷണമുള്ളത്.\nഇത്തരം ഭംഗിയുള്ള ഫൌണ്ടനുകള് വഴിയുടെ നടുവിലെന്നപോലെ വഴിയരുകിലുള്ള കെട്ടിടങ്ങളുടെ ചുമരിലുമൊക്കെ ഒരു സാധാരണ കാഴ്ച്ച മാത്രമാണ് ബേണില്.\nപൊതുസ്ഥലങ്ങളിലൊക്കെ ഇത്തരം ഫൌണ്ടനുകളും , ശില്‍പ്പങ്ങളുമൊക്കെ സംരക്ഷിച്ച് പോരുന്നത് എങ്ങനെയാണെന്ന് മാതൃകയാക്കാന് പറ്റിയ ഒരു രാജ്യമാണിത്.\nഅടുത്തലക്ഷ്യം പാര്‍ലിമെന്റ് ഹൌസും, സിസ്സ് ബാങ്കുകളുമൊക്കെയാ‍യിരുന്നു. വഴി കണ്ടുപിടിക്കാന് ഭൂപടം തന്നെയായിരുന്നു തുണ. നടത്തത്തിന്റെ വേഗത കുറഞ്ഞുതുടങ്ങിയതിന്റെ കാരണം പുറത്ത് തൂങ്ങുന്ന ബാക്ക് പാക്ക് തന്നെ. തെരുവിലെ കാഴ്ച്ചകള് കണ്ട് മെല്ലെ നടക്കുന്നതിനിടയില് ശ്രദ്ധിക്കപ്പെട്ട പ്രധാന സംഗതികളില് ചിലത് ട്രാമുകളും , അതുപോലെ തന്നെ വിദ്യുച്ഛക്തി ഉപയോഗിച്ച് നീങ്ങുന്ന ബസ്സുകളുമാണ്.\nതെരുവിലെ കെട്ടിടങ്ങള്‍ക്ക് മുകളിലായി തലങ്ങും വിലങ്ങും വലിച്ചുകെട്ടിയിട്ടുള്ള വൈദ്യുത കമ്പികള് എങ്ങും കാണാം. സാധാരണ ഇലക്‍ട്രിക്ക് ട്രെയിനുകളുടെ പ്രവര്‍ത്തനരീതിയില്, റോഡിലുള്ള പാളങ്ങളിലൂടെയാണ് ട്രാമുകളുടെ സഞ്ചാരമെങ്കില് അതില്‍നിന്ന് അല്‍പ്പം വ്യത്യാസമുണ്ട് ബസ്സുകളുടെ സഞ്ചാരരീതിയ്ക്ക്.\nബസ്സുകള്‍ക്ക് ട്രാമിന്റെ പോ‍ലെ പാളമൊന്നുമില്ല. ബസ്സിന്റെ മുകള്‍വശത്ത് നീണ്ടുനില്‍ക്കുന്ന ലോഹദണ്ഡിലൂടെയാണ് ബസ്സിലേക്കാവശ്യമായ വൈദ്യുതി പ്രവഹിക്കുന്നത്.4മീറ്ററോളം നീളമുള്ള ആ ലോഹദണ്ഡിനെ മാത്രം വൈദ്യതക്കമ്പികളില് മുട്ടിച്ചുകൊണ്ട് ബസ്സ് റോഡിന്റെ ഇരുവശങ്ങളിലേയ്ക്കും നീങ്ങുന്നതും വളവുള്ള റോഡുകളിലൂടെ തിരിയുന്നതുമൊക്കെ പുതുമയുള്ള കാഴ്ച്ചതന്നെയായിരുന്നു.\nചുരുക്കിപ്പറഞ്ഞാല് ഇതുപോലൊക്കെയുള്ള വാഹനങ്ങളൊക്കെ ഓടിക്കൊണ്ടിരുന്നിട്ടും ശബ്ദമലിനീകരണവും കരിപ്പുകകൊണ്ടുള്ള അന്തരീ‍ക്ഷ മലിനീകരണമൊന്നുമില്ലാത്ത വീഥികളാണ് എല്ലായിടത്തും. പുറകില് നിന്നുവരുന്ന ട്രാമിന്റെയോ ബസ്സിന്റേയോ ശബ്ദം കേള്‍ക്കുന്നത്, അതൊക്കെ വളരെ അടുത്തെത്തുമ്പോള് മാത്രമാണ്.\nപാര്‍ലിമെന്റ് കെട്ടിടത്തിന്റെ മുന്നില് എത്തുന്നതിന് മുന്‍പുതന്നെ തെരുവോരത്തുനിന്ന് ഉച്ചഭക്ഷണം വാങ്ങി ബാഗിലാക്കി. ഉച്ചയ്ക്ക് തീവണ്ടിയിലിരുന്ന് ഭക്ഷണം അകത്താക്കിയാല് അത്രയും സമയം ലാഭിക്കാമല്ലോ ?\nതുറസ്സായ മാര്‍ക്കറ്റ് പ്രദേശത്തേക്ക് കടന്നപ്പോള്‍ത്തന്നെ പാര്‍ലിമെന്റ് കെട്ടിടത്തിന്റെ മുകള്‍ഭാഗം കാണാറായി. മാര്‍ക്കറ്റിലെ കാഴ്ച്ചകള്‍ക്കെല്ലാം പുതുമയും, വൃത്തിയും, വെടിപ്പുമൊക്കെയുണ്ട്.\nമാര്‍ക്കറ്റ് മുറിച്ചുകടന്ന് തുറസ്സായ വലിയൊരു സ്ഥലത്ത് എത്തിച്ചേര്‍ന്നപ്പോള് നേരെ മുന്നിലായി 1902 ല് നിര്‍മ്മിച്ച പാര്‍ലിമെന്റ് കെട്ടിടം പ്രൊഢിയോടെ തലയുയര്‍ത്തി നില്‍ക്കുന്നു. സ്വിസ്സര്‍ലാന്‍ഡില് ലഭ്യമായിട്ടുള്ള കെട്ടിടനിര്‍മ്മാണസാമഗ്രികള് മാത്രം ഉപയോഗിച്ചാണ് Bundeshaus എന്നുവിളിക്കപ്പെടുന്ന ഈ കെട്ടിടം ഇതിന്റെ ആര്‍ക്കിടെക്‍റ്റായ Hans Wilhelm Auer അക്കാലത്ത് ഡിസൈന് ചെയ്തെടുത്തത് എന്നുള്ളതാണ് ഈ കെട്ടിടത്തിന്റെ എടുത്ത് പറയേണ്ട ഒരു പ്രത്യേകത. സമ്മേളനം ഇല്ലാത്ത ദിവസമായതുകൊണ്ട് പാര്‍ലിമെന്റിനകത്തേക്കും പ്രവേശനം തരമായില്ല.\nപാര്‍ലിമെന്റ് കെട്ടിടത്തിന് വലത്തുവശത്തായി നാഷണല് സ്വിസ്സ് ബാങ്ക് കെട്ടിടമാണ്. ജീവിതത്തിലൊരിക്കലും അവിടെയൊരു അക്കൊണ്ട് തുറക്കാന് പറ്റില്ലെന്ന് നന്നായിട്ടറിയാമായിരുന്നതുകൊണ്ട്, ഉണക്കമീന് കൊണ്ട് അടികൊണ്ട പൂച്ചയെപ്പോലെ ആ പരിസരത്തൊക്കെ കുറേനേരം വട്ടമിട്ട് കറങ്ങിനടന്ന് പൂതി തീര്‍ത്തതിനുശേഷമാണ് സ്ഥലം കാലിയാക്കിയത്.\nസ്റ്റേഷനിലേക്ക് തിരിച്ചുനടക്കാന് മാപ്പിന്റെ ആവശ്യം വേണ്ടിവന്നില്ല. ഒന്നുരണ്ടുപ്രാവശ്യം കയറി ഇറങ്ങിയപ്പോള് വഴികളെല്ലാം സുപരിചിതമായതുപോലെ. പഴയ കെട്ടിടങ്ങള്‍ക്കിടയില് നിലകൊള്ളുന്ന,  സുതാര്യമായ ആധുനിക മേല്‍ക്കൂരയുള്ള ബസ്സ് സ്റ്റാന്‍ഡിനുവരെ ഒരു പ്രത്യേകഭംഗിയുള്ളതായി തോന്നി.\nബസ്സ് സ്റ്റാന്‍ഡ് മുറിച്ച് കടക്കുന്നത് റെയില്‍വേ സ്റ്റേഷനിലേക്കാണ്. സ്റ്റേഷനകത്ത് പ്ലാറ്റ്ഫോം തിരഞ്ഞുനടക്കുന്നതിനിടയില് യൂണിവേഴ്‌സിറ്റി എന്ന ഒരു ബോര്‍ഡ് കണ്ടപ്പോള് അതെന്താണെന്ന് ഒരു അന്വേഷിക്കണമെന്ന് തോന്നി. സൂറിക്കിലേക്കുള്ള വണ്ടിവരാന് കുറച്ചുകൂടെ സമയമുണ്ട്. അന്വേഷണം ചെന്നെത്തിയത് സ്റ്റേഷന് ലിഫ്‌റ്റിന്റെ അടുത്താണ്. ലിഫ്റ്റിനകത്തുകടന്നപ്പോള് മുകളിലേക്കാണ് യൂണിവേഴ്‌സിറ്റിയുടെ അടയാളം കാണിക്കുന്നത്. ശരിക്കുള്ള വഴിയാണോ എന്ന് സംശയം തോന്നിയെങ്കിലും ലിഫ്റ്റില് സ്റ്റേഷന് കെട്ടിടത്തിന്റെ നാലാമത്തെയും അവസാനത്തേതുമായ നിലയില്‍ച്ചെന്നിറങ്ങി. അവിടന്ന് താഴേക്ക് നോക്കിയാല് പാര്‍ലിമെന്റ് കെട്ടിടത്തിന്റേയും, സെന്റ് വിന്‍സന്റ് കത്തീഡ്രലിന്റേയുമൊക്കെ ഉയര്‍ന്നുനില്‍ക്കുന്ന ഗോപുരങ്ങള് അടക്കമുള്ള ബേണ് നഗരത്തിന്റെ ഒരു ചെറിയ ആകാശക്കാഴ്ച്ച തരമാകുന്നുണ്ട്. പുറകോട്ട് തിരിഞ്ഞ് നോക്കിയാല് കാണുന്നത് യൂണിവേഴ്‌സിറ്റി കെട്ടിടവും കാമ്പസുമാണ്. 1834ല് സ്ഥാപിതമായതും, ജര്‍മ്മന് ഭാഷ സംസാരിക്കുന്നതുമായ യൂണിവേഴ്‌സിറ്റി കാമ്പസ് പരിസരത്ത് പത്തുപതിനഞ്ച് മിനിറ്റ് ചിലവഴിച്ചു.\nസൂറിക്കിലേക്കുള്ള തീവണ്ടിക്ക് സമയമാകുന്നു. സമയം കൃത്യമായി പാലിച്ചേ പറ്റൂ. അല്ലെങ്കില് പദ്ധതികളെല്ലാം കുഴഞ്ഞുമറിയും. ലിഫ്റ്റ് വഴി തിരിച്ച് സ്റ്റേഷനിലെത്തി തീവണ്ടിക്കകത്തുകടന്നപ്പോഴേക്കും വിശപ്പിന്റെ വിളി വന്നുകഴിഞ്ഞിരുന്നു. പാസ്‌തയും, നോണ്-വെജ് സാലഡും അകത്താക്കിയപ്പോള് കുറച്ചൊരാശ്വാസമായി.\nവണ്ടി അപ്പോഴേക്കും സൂറിക്കിനെ ലക്ഷ്യമാക്കി കുതിച്ചുതുടങ്ങിയിരുന്നു.\nആറാം ഭാഗം വായിക്കാന് ഇവിടെ ക്ലിക്ക് ചെയ്യുക\nലേഖകൻ :- നിരക്ഷരൻ at 03:23\nചാണക്യന് 25 February 2009 at 04:28\nചങ്കരന് 25 February 2009 at 05:02\nമുന്നില് ഒരാളുനിന്നതുകാരണം അവസാനത്തെ പടം ശരിക്കുകാണാന് പറ്റിയില്ല :)\nവിവരണം എന്നെത്തേയും പോലെ അതിഗംഭീരം.\nമാണിക്യം 25 February 2009 at 05:53\nകൊക്കില് കൊള്ളാത്ത സഹിത്യം ചേരാത്തിടത്ത് ചേര്‍ത്ത് അകെ അരസികമാക്കിയുള്ളതാണ്, എത്ര വിജ്ഞാനപ്രദം എന്ന് പറഞ്ഞാലും കുറച്ചു നേരം വായിക്കുമ്പോള് ഒരു മടുപ്പ് തോന്നും[എന്റെ കാര്യമാണേ] അതിന് വിത്യാസം വന്നത് നീരുന്റെബ്ലോഗില് എത്തിയപ്പോഴാണ് ...\nയാത്ര ചെയ്തപ്പോള് കണ്ടതും കേട്ടതും ഒരു സ്വകര്യം പറയും പോലുള്ള ഈ രചന എത്ര വായിച്ചാലും മതിയാവുന്നിലന്ന് മത്രമല്ല ബേണിലെ നഗരക്കാഴ്ച്ചകളും,\nപാര്‍ലിമെന്റ് കെട്ടിടവും ഒക്കെ ഒരു പക്ഷെ നേരില് കണ്ടാല് പോലും ഇത്രയും മനസ്സില് പതിയില്ല.\nസുരക്ഷിതമായി യാത്രകള് തുടരൂ ഈശ്വരന്റെ സംരക്ഷണം എന്നും എപ്പോഴും തുണയാവട്ടെ എന്ന പ്രാര്‍ത്ഥനയോടെ സസ്നേഹം മാണിക്യം.\nപൊറാടത്ത് 25 February 2009 at 07:33\nനേരിയ നർമ്മത്തിൽ ചാലിച്ചെഴുതിയ ഈ എപ്പിസോഡും ഇഷ്ടപ്പെട്ടു. വളരെ നന്ദി.\n“ഇതുപോലൊക്കെയുള്ള വാഹനങ്ങളൊക്കെ ഓടിക്കൊണ്ടിരുന്നിട്ടും ശബ്ദമലിനീകരണവും കരിപ്പുകകൊണ്ടുള്ള അന്തരീ‍ക്ഷ മലിനീകരണമൊന്നുമില്ലാത്ത..”\nഇതങ്ങനെ തന്നെയാണോ ഉദ്ധേശിച്ചത്??\nമയൂര 25 February 2009 at 08:10\nരണ്ടുമുതലഞ്ചുവരെ ഇന്നാണ് വായിക്കാനായത്.\nഎന്റെ സ്വസ്സ് ഫ്രണ്ടിനെ തട്ടാന് ഞാ‍ന് തീരുമാനിച്ചു. അവിടെയൊന്നും ഒന്നുമില്ലാ ഒന്നുമില്ലാ എന്ന വിളിയാണ് ഇപ്പോഴെല്ലെയെല്ലാം മനസിലായത്, അങ്ങോട്ടെങ്ങാനം ചെല്ലുമെന്ന് പേടിച്ചാകും ;)\nബാക്കിയെ പോരട്ടെ :)\nsiva // ശിവ 25 February 2009 at 09:59\nലൂസേണിനെ ലക്ഷ്യമാക്കി കുതിച്ചുതുടങ്ങിയ ആ തീവണ്ടിയില് ഞാനുമുണ്ടേ!!\nപ്രയാണ് 25 February 2009 at 10:45\nഒരു യാത്ര കഴിഞ്ഞു വന്ന സുഖം.....\nAnonymous 25 February 2009 at 12:09\nതാങ്ങള് എന്നെ കുറച്ചു വര്‍ഷങ്ങള് പിന്നിലേക്കു കൊണ്ടുപോയി ......\nഎന്റെ വിവാഹവും ഒരു വര്ഷം സ്വിസ് - ല് honeymoonum ........ (കമ്പനി ചിലവില് .............)\n(തീര്‍ച്ചയായും BASIL ല് പോകാന് മറക്കരുത്..............GENEVE യും ...............ഒക്കുവാനെങ്ങില് ഓസ്ട്രിയ ല് ഒരു സൌണ്ട് ഓഫ് മ്യൂസിക് CONDUCTED TOURUM .................)\nജീവിതത്തില് ഒരിക്കലും മറക്കില്ല ഇതൊന്നും .........\nപകല്‍കിനാവന് | daYdreaMer 25 February 2009 at 13:35\nവണ്ടി അടുത്ത ഭാഗത്തെ ലക്ഷ്യം വെച്ച് കുതിച്ചു പാഞ്ഞു വരുന്നുണ്ടേ... വേഗം പോസ്റ്...!\nBindhu Unny 25 February 2009 at 13:45\nഎന്നെങ്കിലും സ്വിസ്റ്റര്‍ലാന്‍ഡില് പോവാണമെന്ന മോഹത്തിന് ശക്തി കൂടുന്നു. :-)\nAshly 25 February 2009 at 15:10\nVery nice writing!! Waiting for the next part... :)\nUnknown 25 February 2009 at 15:40\nമനോഹരമായ ഒരു യാത്രയുടെ ഓർമ്മപെടുത്തലുകൽ\nചാണക്യന് 25 February 2009 at 16:42\nഒന്നല്ല പല തവണ വായിച്ചു .....എന്നിട്ട് കണ്ണടച്ചിരുന്ന് പോസ്റ്റിലെ ചിത്രങ്ങളും വിവരണങ്ങളും മനസ്സില് കണ്ട് സാങ്കല്‍പ്പിക രഥത്തില് സ്വിസ്സര്‍ലാന്‍ഡില് എത്താന് ശ്രമിച്ചു നോക്കി..നോ രക്ഷ....\nഎന്റെ പിടുത്തം ആകെ വിട്ടിരിക്കുകയാണ്..നീരുവിന്റെ പോസ്റ്റ് വായിച്ച് ഹാലിളകി കടുംകയ്യ് വല്ലതും ചെയ്യുമോ എന്ന് എനിക്ക് തന്നെ നിശ്ചയമില്ല....\nസ്വിസ്സര്‍ലാന്‍ഡ് കാണണമെന്ന അതിമോഹവുമായി ഞാന് കള്ളവണ്ടി കയറാന് ശ്രമിച്ച് പിടിയിലായാല് അതിനു ഉത്തരവാദികള് നീരുവും നീരുവിന്റെ പോസ്റ്റുമായിരിക്കും എന്നുള്ള കാര്യം ഇവിടെ വ്യക്തമാക്കുന്നു..:):):):):)\nബിന്ദു കെ പി 25 February 2009 at 16:53\nചില പൊട്ടത്തരങ്ങൾ ചോദിക്കട്ടെ:\n“1834ല് സ്ഥാപിതമായതും, ജര്‍മ്മന് ഭാഷ സംസാരിക്കുന്നതുമായ യൂണിവേഴ്‌സിറ്റി കാമ്പസ് പരിസരത്ത് പത്തുപതിനഞ്ച് മിനിറ്റ് ചിലവഴിച്ചു ”\n-ഈ ഭാഗത്ത് എന്തോ ഒരു അവ്യക്തത തോന്നി. (എനിയ്ക്ക് മനസ്സിലാവാത്തതുകൊണ്ടാവാം). ലിഫ്റ്റിലൂടെ നാലാം നിലയിലെത്തി എന്നാണല്ലോ പറായുന്നത്. പിന്നെ യൂണിവേഴ്സിറ്റി കാമ്പസ് പരിസരത്ത് കുറച്ചുനേരം ചിലവഴിച്ചുവെന്നും. അതാണ് കൺഫ്യൂഷൻ.\n“തെരുവിലെ കെട്ടിടങ്ങള്‍ക്ക് മുകളിലായി തലങ്ങും വിലങ്ങും വലിച്ചുകെട്ടിയിട്ടുള്ള വൈദ്യുത കമ്പികള് എങ്ങും കാണാം”\n-ഈ കമ്പികൾ ട്രാമുകളെ/ബസ്സുകളെ പ്രവർത്തിപ്പിക്കാനുള്ളതാണോ..?\nക്ലോക്ക് ടവറിന്റെ ചിത്രം മനോഹരം. ക്ലോക്കിൽ നാലു സൂചികൾ കാണുന്നുണ്ടല്ലോ...അതോ സെക്കന്റ് സൂചിയ്ക്ക് നീളം കൂടിയപ്പോൾ അങ്ങിനെ തോന്നുന്നതാണോ?\nനിരക്ഷരൻ 25 February 2009 at 19:49\nബിന്ദു കെ.പി. - ചോദ്യങ്ങള് ന്യായം. പൊട്ടത്തരങ്ങള് ഒന്നുമില്ലതില്. എന്റെ നിരക്ഷരത്ത്വം ഉണ്ടാക്കിയ പ്രശ്നമാണ് മുഴുവന് :)\nഉത്തരം 1:- റെയില്‍വേ സ്റ്റേഷനില് നിന്ന് ലിഫ്റ്റ് കയറി 4ആം നിലയില് ഇറങ്ങി പുറത്തുകടന്നാല് നാം ചെന്നെത്തുന്നത് നിരപ്പായ ഒരു പ്രതലത്തിലേക്കാണ്. ചുരുക്കിപ്പറഞ്ഞാല് ഒരു മലയുടെ മുകളില്. തീവണ്ടിയാപ്പീസ് ഈ മല അല്ലെങ്കില് യൂണിവേഴ്‌സിറ്റി നിലചെയ്യുന്ന നിരപ്പായ പ്രതലത്തിന്റെ താഴെയുള്ള പ്രദേശമാണ്. രണ്ട് തട്ടുകളില് നില്‍ക്കുന്ന പ്രദേശമാണിത്. ഭൂമിശാസ്ത്രം വിശദീകരിക്കുന്നതില് ഞാന് പരാജയപ്പെട്ടതാണ് ഈ കണ്‍ഫ്യൂഷന് കാരണം. ക്ഷമിക്കുമല്ലോ ? :)ഇപ്പോള് മനസ്സിലായെന്ന് കരുതുന്നു.\nഉത്തരം 2:-അതെ ഈ കമ്പികളിലൂടെയാണ് ട്രാമുകള്‍ക്കും ബസ്സുകള്‍ക്കുമുള്ള വൈദ്യുതി പ്രവഹിക്കുന്നത്. വാഹനങ്ങള് ആ വഴി കടന്നുപോകുമ്പോള് അത് നമുക്ക് കൃത്യമായി മനസ്സിലാകും. ഞാന് കണ്ട കാഴ്ച്ച വരികളിലേക്ക് പകര്‍ത്തുന്നതില് ഇവിടേയും ഞാന് പരാജയപ്പെട്ടിരിക്കുന്നു. പക്ഷെ, ആ ചിത്രങ്ങളിലൊന്ന് (ട്രാമിന്റേയും, ബസ്സിന്റേയും)നോക്കിയാല് കുറേയൊക്കെ വ്യക്തമാകും കാര്യങ്ങള്.\nഉത്തരം 3:- ക്ലോക്കിലുള്ളത്4സൂചി അല്ല.2സൂചി തന്നെയാണ്. ഓരോ സൂചിയും മുന്നിലേക്കെന്നപോലെ പിന്നിലേക്കും നീണ്ടുനില്‍ക്കുന്നുണ്ട്. സൂചികള്‍ക്ക് രണ്ടിനും അമ്പുകളുടെ ആകൃതി ശ്രദ്ധിച്ചില്ലേ ? അമ്പിന്റെ കൂര്‍ത്തവശം ചൂണ്ടിനില്‍ക്കുന്ന ഭാഗത്തുള്ള അക്കമാണ് സമയത്തെ സൂചിപ്പിക്കുന്നത്. ക്ലോക്കില് കാണുന്നത്9മണിയാണ്. ഇനി ആ പടമൊന്ന് വലുതാക്കി നോക്കൂ. കുറേയൊക്കെ സംശയം മാറിക്കിട്ടും.\nവിശദമായി വായിച്ചതിനും, സംശയമൊക്കെ തുറന്ന് ചോദിച്ചതിനും വളരെ നന്ദി.\nബേണ് കാണാനെത്തിയ എല്ലാ സഞ്ചാരികള്‍ക്കും പ്രത്യേകം പ്രത്യേകം നന്ദി രേഖപ്പെടുത്തുന്നു.\nഅല്ഫോന്‍സക്കുട്ടി 25 February 2009 at 22:40\nസഞ്ചാരസാഹിത്യത്തിനുള്ള അവാര്‍ഡ് ഇപ്രാവശ്യവും അടിച്ചെടുക്കാനുള്ള പ്ലാനിലാണല്ലേ :)\nഫ്രീയായി ഞങ്ങളെ ഇങ്ങനെ ഓരോ സ്ഥലവും ചുറ്റിനടന്നു കാണിച്ചു തരുന്നതിന് പ്രത്യേകം നന്ദി.\nManikandan 26 February 2009 at 00:05\nഅങ്ങനെ സ്വിസ്സ് യാത്രയുടെ അഞ്ചാം ഭാഗവും വായിച്ചു. ഒരിക്കലും മടുപ്പുതോന്നിപ്പിക്കാത്ത ഈ എഴുത്തിനും മനോഹരമായ ചിത്രങ്ങൾക്കും അഭിനന്ദനങ്ങൾ.\n“ഇന്റര്‍ലേക്കണില് നിന്ന് വാങ്ങിക്കൂട്ടിയ കുക്കു ക്ലോക്ക്, സ്വിസ്സ് ചോക്കളേറ്റുകള്, പശുവിന്റെ കഴുത്തില് കെട്ടുന്ന മണി, സുഹൃത്തുക്കള്‍ക്ക് കൊടുക്കാനുള്ള കൊച്ചുകൊച്ചു സോവനീറുകള് എന്നിങ്ങനെയുള്ള ആക്രി സാധനങ്ങളൊക്കെ അകത്ത് കയറിയപ്പോള് ബാഗിന് നല്ല ഭാരമുണ്ടായിരുന്നു. “\nഅതെന്താ ഈ പശുവിന്റെ കഴുത്തിൽ കെട്ടുന്ന മണി.:(\nUnknown 26 February 2009 at 01:28\nഹായ് മാഷേ, കിടിലം പോസ്റ്റ്.. ബേണിൽ ഒരിക്കൽ കൂടി പോയത് പോലെ തോന്നി..\nഒരു വിവരം കൂടെ.. ബേണിൽ താമസിച്ചിരുന്ന കാലത്ത് ആണു് ഐന്സ്റ്റീന് ആപേക്ഷികതാ സിദ്ധാന്തം ഒക്കെ കണ്ടു പിടിക്കുന്നത്.. അന്ന് ഐന്സ്റ്റീന് താമസിച്ചിരുന്ന വീടൊക്കെ ഇപ്പോഴും അത് പോലെ സൂക്ഷിച്ചിട്ടുണ്ട്.. ആ ക്ലോക്ക് ടവർ ഒക്കെ ഉള്ള അതേ തെരുവിൽ തന്നെ\nഡോണാ, ആ സ്വിസ് ഫ്രണ്ട് യാത്ര ഭയങ്കര ഇഷ്ടമാണെന്നൊക്കെ പറയുമെങ്കിലും എങ്ങോട്ടും ഇറങ്ങാറില്ലാ.. ഭയങ്കര മടിയാണു് :) ധൈര്യമായി പോരേ..\nസഞ്ചാരി 26 February 2009 at 09:10\nathu kollam mashe...ningal kalakki....\nPongummoodan 28 February 2009 at 16:12\nതുടരുക. ജീവിതത്തിലൊരിക്കലും ഈ രാജ്യം എനിക്ക് കാണാൻ കഴിയില്ലെന്ന ഉറച്ച വിശ്വാസം എന്നിലുണ്ട്. എങ്കിലും ഇതുവരെ ഞാനും മനസ്സുകൊണ്ട് താങ്കളുടെ കൂടെ ഉണ്ടായിരുന്നു എന്നെനിക്ക് തോന്നുന്നു. അത് താങ്കളുടെ വിവരണത്തിന്റെ ശക്തി. സന്തോഷം. ഇനിയുള്ള യാത്രകളിൽ ഞാനുമുണ്ടാവും കൂടെ. :)\nSathees Makkoth | Asha Revamma 1 March 2009 at 16:13\nഅഞ്ച് എപ്പിഡോസും ഒറ്റ ഇരുപ്പിൽ വായിച്ചു.അസ്സലായി.ഇനിയിപ്പോ ഞാൻ സ്വിസ്സിലോട്ടൊന്നും പോകേണ്ടന്നും തീരുമാനിച്ചു.എല്ലായിടത്തും പോയിവന്നൊരു പ്രതീതി.\nsunilfaizal@gmail.com 1 March 2009 at 22:34\nസന്തോഷം..ഞങ്ങള്‍ക്ക് സ്വപ്നം മാത്രമായ വഴികള് കണ് മുന്‍പില് തുറന്നു തരുന്നതില് സന്തോഷം\nUnknown 14 March 2009 at 16:34\nനല്ല രസം ഇങ്ങനെ യാത്ര ചെയ്യാന് അല്ലെ ?\nബിന്ദു ചേച്ചി ചോദിച്ച സംശയങ്ങള് ഒക്കെ എനിക്കും\nതോന്ന്യിരുന്നു എല്ലാം തീര്‍ത്തു കൊടുത്തല്ലോ ?\nകുതിച്ചു പായുന്ന വണ്ടിയില് ഞാനും കയറി കേട്ടോ\nnext ilekku potte


മധുവിന് കലാലോകത്തിന്റെ ഐക്യദാര്‍ഢ്യം; കളിമണ് ശില്‍പവുമായി ഡാവിഞ്ചി സുരേഷ് | Avatar Today\nമധുവിന് കലാലോകത്തിന്റെ ഐക്യദാര്‍ഢ്യം; കളിമണ് ശില്‍പവുമായി ഡാവിഞ്ചി സുരേഷ്\nമോഷണക്കുറ്റം ആരോപിച്ച് ആള്‍ക്കൂട്ടമര്‍ദ്ദനത്തില് കൊല്ലപ്പെട്ട മധുവിനെ ശില്‍പത്തിലൂടെ പുനര്‍നിര്‍മിച്ച് ഡാവിഞ്ചി സുരേഷ്. മധുവിനെ വിവസ്ത്രനാക്കി കൈകള് ബന്ധിച്ച് പ്രതികള് പകര്‍ത്തിയ ചിത്രത്തിന്റെ സമാനമായ രൂപമാണ് ശില്‍പത്തിലൂടെ പുനസൃഷ്ടിച്ചത്. കാര്‍ട്ടൂണ്, കാരിക്കേച്ചര്, പെയ്ന്റിങ്, ശില്‍പ്പ നിര്‍മ്മാണം എന്നിങ്ങനെ നിരവധി മേഖലകളില് മികവ് തെളിയിച്ച കലാകാരനാണ് ഡാവിഞ്ചി സുരേഷ്.\nഅട്ടപ്പാടിയിലെ ആള്‍ക്കൂട്ട മര്‍ദ്ദനത്തില് ആദിവാസി യുവാവ് കൊല്ലപ്പെടുന്നതിന് മുമ്പ് ആള്‍ക്കൂട്ടം കൈ കൂട്ടി കെട്ടി നിര്‍ത്തിയിരിക്കുന്ന യുവാവിന്റെ രൂപമാണ് പ്രതിഷേധമെന്നോണം സുരേഷ് നിര്‍മിച്ചത്. ശില്‍പത്തിന്റെ നിര്‍മാണ ദൃശ്യങ്ങളും സുരേഷ് സമൂഹ്യമാധ്യമങ്ങളില് പങ്കുവെച്ചിട്ടുണ്ട്. നിമിഷങ്ങള്‍ക്കകം ആയിരത്തിലധികം പേര് ചിത്രങ്ങള് കണ്ടുകഴിഞ്ഞു. ”ദൈവത്തിന്റെ സ്വന്തം നാട്ടില് നിന്നെയിനി പുന:സൃഷ്ടിക്കാന് കഴിയില്ലല്ലോ സഹോദരാ” എന്ന കുറിപ്പോടെയാണ് സുരേഷ് പോസ്റ്റ് ചെയ്തിരിക്കുന്നത്. ശില്‍പം മധുവിന്റെ സ്മാരകമാക്കണമെന്നുള്ള ആവശ്യം വരെ പ്രതികരണമായി വന്നിട്ടുണ്ട്\nPrevious Postമധുവിന്റെ കൊലപാതകത്തില് വനം മന്ത്രിയുടെ ഇടപെടല്; ‘വനം വകുപ്പ് ഉദ്യോഗസ്ഥര്‍ക്കെതിരെ അന്വേഷണംNext Postരജനികാന്ത് ചിത്രം കാലയുടെ ടീസറിന്റെ റിലീസിങ് ഡേറ്റ് പുറത്തുവിട്ട് ധനുഷ്


പുകഞ്ഞ് കത്തി ന്യൂസിലാന്‍റിലെ വൈറ്റ് ഐലൻഡ് ദ്വീപ് ; കാണാം ചിത്രങ്ങള്\nFirst Published 10, Dec 2019, 12:56 PM\nന്യൂസിലൻഡിലെ വൈറ്റ് ഐലൻഡ് ദ്വീപിലുണ്ടായ അഗ്നിപർവ്വത വിസ്ഫോടനത്തിൽ അഞ്ച് പേർ മരിച്ചതായി റിപ്പോ‌ർട്ട്. പ്രാദേശിക സമയം 2:11 നാണ് അഗ്നിപർവ്വതം പൊട്ടിത്തെറിച്ചത്. വിനോദ സഞ്ചാരികളുൾപ്പെടെ നിരവധി പേരെ കാണാനില്ലെന്നും റിപ്പോര്‍ട്ട് ഉണ്ട്. പ്രദേശത്ത് നിന്ന് 23 പേരെ രക്ഷിച്ചതായി ന്യൂസിലൻഡ് പൊലീസ് അറിയിച്ചു. ഏതാണ്ട് 50 -ഓളം പേര് ഈ സമയം ദ്വീപിലുണ്ടായിരുന്നുതായി പൊലീസ് പറയുന്നു. എന്നാൽ സാഹചര്യങ്ങൾ അനുകൂലമല്ലാത്തതിനാൽ രക്ഷാപ്രവർത്തനം പൂ‌ർണ്ണതോതിൽ നടത്താനാകുന്നില്ലെന്നും പൊലീസ് പറയുന്നു. ന്യൂസിലൻഡ് പട്ടാളവും ഇപ്പോൾ സ്ഥലത്തെത്തിയിട്ടുണ്ട്.\nവക്കാരി എന്ന് കൂടി അറിയിപ്പെടുന്ന വൈറ്റ് ഐലൻഡ് ന്യൂസിലാൻഡിലെ സജീവ അഗ്നിപർവ്വതങ്ങളിൽ ഒന്നാണ്.\nസ്വകാര്യ ഉടമസ്ഥതയിലുള്ള ഈ ദ്വീപ് വിനോദസഞ്ചാര മേഖലയാണ്.\nന്യൂസിലാന്‍റുകാരും വിദേശികളുമായി നിരവധി വിനോദസഞ്ചാരികൾ ദ്വീപിലുണ്ടായിരുന്നതായി പ്രധാനമന്ത്രി ജസിൻഡ ആൻഡേഴ്സൺ പറഞ്ഞു.\nഅഗ്നിപർവ്വത വിസ്ഫോടനം നടക്കുമ്പോൾ എത്രപേർ ദ്വീപിലുണ്ടായിരുന്നു എന്നതിൽ വ്യക്തത വന്നിട്ടില്ല.\nപൊലീസ് രക്ഷാപ്രവർത്തനം ആരംഭിച്ചിട്ടുണ്ടെന്ന് പറഞ്ഞ പ്രധാനമന്ത്രി ചാരം വീണുകൊണ്ടിരിക്കുന്നത് രക്ഷാപ്രവർത്തനെ പ്രതികൂലമായി ബാധിക്കുന്നുണ്ടെന്നും അറിയിച്ചു.\nന്യൂസിലാന്‍റിലെ വൈറ്റ് ഐലന്‍ഡില് കഴിഞ്ഞ തിങ്കളാഴ്ചയാണ് അഗ്നിനിപര്‍വ്വതം പൊട്ടിത്തെറിച്ച് നിരവധി പേര്‍ക്ക് പരിക്കേറ്റത്.\nന്യൂസിലാന്‍റിലെ ഏറ്റവും സജീവമായ അഗ്‌നിപര്‍വ്വതങ്ങളിലൊന്നാണ് വൈറ്റ് ഐലന്‍ഡ് അഗ്‌നിപര്‍വ്വതം\nന്യൂസിലാന്റിലെ നോര്‍ത്ത് ദ്വീപില് സ്ഥിതി ചെയുന്ന അഗ്‌നിപര്‍വ്വതം തിങ്കളാഴ്ച ഉച്ചയ്ക്ക് 2:11 ഓടെയാണ് പെട്ടെന്ന് പൊട്ടിത്തെറിച്ചത്.\nആയിരക്കണക്കിന് അടി മുകളിലേക്ക് പുകയും പൊടിപടലവും ഉയര്‍ന്നു. പൊട്ടിത്തെറിക്ക് നിമിഷങ്ങള്‍ക്ക് മുമ്പ് ഗര്‍ത്തത്തിന്‍റെ അരികില് നിരവധി പേരെ കണ്ടിരുന്നതായി റിപ്പോര്‍ട്ടുണ്ട്.\nഹെലികോപ്റ്ററുകളും മറ്റ് വിമാനങ്ങളും ഉപയോഗിച്ചുള്ള രക്ഷാപ്രവര്‍ത്തനം നടത്തിയതിന് ശേഷം വൈറ്റ് ഐലന്‍ഡില് കൂടുതല് ജീവന് നിലനില്കുന്നില്ലെന്ന് സംശയിക്കുന്നതായി പൊലീസ് പറഞ്ഞു.\nവൈറ്റ് ഐലന്‍ഡില് എത്താന് രക്ഷാപ്രവര്‍ത്തകര്‍ക്ക് കഴിയുന്നില്ല, സ്ഥിതി വളരെ അപകടകരമാണ്. ന്യൂസിലാന്‍റ് സയന്‍സ് ഏജന്‍സിയായ ജിയോനെറ്റിന്‍റെ ഉടമസ്ഥതയിലുള്ള ക്യാമറ, ഗര്‍ത്തത്തിനുള്ളിലെ വരമ്പിലേക്ക് അങ്ങോട്ടും ഇങ്ങോട്ടും ആളുകള് നടക്കുന്നത്തിന്‍റെ വീഡിയോ റെക്കോര്‍ഡ് ചെയ്തിട്ടുണ്ട്.\nഅഗ്നിപര്‍വ്വത ഗര്‍ത്തത്തില് നിന്ന് പൊട്ടിത്തെറിക്കുന്ന മണിക്കൂറികളില് വെളുത്ത നീരാവി പുറത്തുവരുന്നുണ്ടായിരുന്നുവെന്നും എന്നാല് ആളുകള് ആ പ്രദേശത്തുകൂടി നടക്കുന്നുണ്ടായിരുന്നുവെന്നുമാണ് ദൃക്സാക്ഷി വിവരണം.\nവൈറ്റ് ഐലന്‍ഡിലെ അഗ്‌നിപര്‍വ്വതം സന്ദര്‍ശിക്കാന് ദൈനംദിന ടൂര് ഗ്രൂപ്പുകളെ കൊണ്ടുവരുന്നത് വളരെ അപകടകരമാണെന്ന് തനിക്ക് എല്ലായ്‌പ്പോഴും തോന്നിയിട്ടുണ്ടെന്ന് മോനാഷ് സര്‍വകലാശാലയിലെ പ്രൊഫസര് എമെറിറ്റസ് റേ കാസ് പറഞ്ഞു.\nവൈറ്റ് ഐലന്‍റ് വര്‍ഷങ്ങളായി സംഭവിക്കാന് കാത്തിരിക്കുന്ന ഒരു ദുരന്തമാണ്. രണ്ടുതവണ ഞാന് അവിടം സന്ദര്‍ശിച്ചിട്ടുമുണ്ടെന്നും അത് ജനവാസയോഗ്യമായ ദ്വീപ് അല്ലെന്നും അദ്ദേഹം കൂട്ടിച്ചേര്‍ത്തു.


കൊട്ടാരക്കയിലെ സ്വകാര്യ ആശുപത്രിയിൽ ആംബുലൻസ് ഡ്രൈവർമാർ തമ്മിൽ കൂട്ടത്തല്ലും കത്തിക്കുത്തും; ഇരുപതോളം പേർ തമ്മിൽ നടന്ന ഏറ്റുമുട്ടലിൽ മൂന്ന് പേർക്ക് പരിക്ക്; ഒരാളുടെ നിലഗുരുതരം ⋆ Third Eye News Live\nകൊട്ടാരക്കയിലെ സ്വകാര്യ ആശുപത്രിയിൽ ആംബുലൻസ് ഡ്രൈവർമാർ തമ്മിൽ കൂട്ടത്തല്ലും കത്തിക്കുത്തും; ഇരുപതോളം പേർ തമ്മിൽ നടന്ന ഏറ്റുമുട്ടലിൽ മൂന്ന് പേർക്ക് പരിക്ക്; ഒരാളുടെ നിലഗുരുതരം\nകൊല്ലം: കൊട്ടാരക്കയിലെ സ്വകാര്യ ആശുപത്രിയിൽ ആംബുലൻസ് ഡ്രൈവർമാർ തമ്മിൽ നടന്ന കൂട്ടത്തല്ലിലും കത്തിക്കുത്തിലും മൂന്ന് പേർക്ക് കുത്തേറ്റു. ഒരാളുടെ നിലഗുരുതരം.\nകൊട്ടാരക്കര പുലമണിലെ സ്വകാര്യ ആശുപത്രിക്ക് സമീപമാണ് സംഘർഷം അരങ്ങേറിയത്. ആശുപത്രിക്ക് സമീപം പാർക്ക് ചെയത് സർവീസ് നടത്തുന്ന ആംബുലൻസിന്റെ ഡ്രൈവർമാർ തമ്മിലുള്ള മുൻവൈരാഗ്യമാണ് സംഘർഷത്തിലെത്തിയത്. പിന്നീട് ഇരുപതോളം പേർ തമ്മിൽ ഏറ്റുമുട്ടി.\nകത്തിയും കല്ലും ഇരുമ്പ് കമ്പികളുമുപയോഗിച്ച് നടന്ന ആക്രമണത്തിൽ ആശുപത്രിക്ക് നേരേയും കല്ലേറും ആക്രമണമുണ്ടായി. ആംബുലൻസ് ഡ്രൈവർമാറും സഹോദരൻമാരുമായ കുന്നിക്കോട് സ്വദേശികളായ വിനീത് ശിവൻ, വിഷ്ണുശിവൻ, രാഹുൽ എന്നിവർക്കാണ് പരുക്കേറ്റത്. കഴുത്തിനും വയറിനും കുത്തേറ്റ രാഹുൽ കൊല്ലത്തെ സ്വകാര്യ ആശുപത്രിയിൽ ചികിത്സയിലാണ്.\nവിനീതിനേയും വിഷ്ണുവിനേയും തിരുവനന്തപുരം മെഡിക്കൽ കോളജ് ആശുപത്രിയിൽ പ്രവേശിപ്പിച്ചു. കുത്തേറ്റ രാഹുൽ പ്രാണരക്ഷാർത്ഥം ആശുപത്രിക്കുള്ളിലേക്ക് ഓടിക്കയറി. ഇവിടെ വെച്ചും പിന്നാലെ എത്തിയ സംഘം ആക്രമിച്ചു. കത്തിയും ഇരുമ്പ് ദണ്ഡും കല്ലുകളുമായി സംഘം ഓപറേഷൻ തിയേറ്ററിനുള്ളിൽ ഓടിക്കയറിയ രാഹുലിനെ ആക്രമിക്കാനെത്തി. വിവവരമറിഞ്ഞെത്തിയ പൊലീസാണ് കുത്തേറ്റവരെ ആശുപത്രിയിലെത്തിച്ചത്.\nഎം.ജി ശ്രീകുമാറിന്റെ കഴക്കൂട്ടം സരിഗമ സ്കൂൾ ഓഫ് മ്യൂസിക്\nക്രിസ്മസ്-പുതുവത്സര ബാച്ചിലേക്ക് അഡ്മിഷൻ രജിസ്‌ട്രേഷൻ ആരംഭിച്ചു. (online/offline ) കർണാടക സംഗീതം, ഫിലിം സോങ്സ്, ഹിന്ദുസ്ഥാനി,വീണ, തബല, ഹാർമോണിയം, ഗിത്താർ, പിയാനോ, വയലിൻ)\nPrevious articleസംസ്ഥാനത്ത് ഇന്ന് ബാങ്ക് പണിമുടക്ക്\nNext articleദുരഭിമാനത്താല് കുഞ്ഞിനെ തന്റെ മാതാപിതാക്കള് കടത്തി കൊണ്ടുപോയി; ശിശുക്ഷേമസമിതിയും സി.ഡബ്ല്യു.സിയും കൂട്ടുനിന്നു; അനുപമയുടെ പരാതിയില് കേസെടുത്ത് വനിതാ കമ്മീഷന്\nഇരുപതുകാരനൊപ്പം പത്തൊൻപതുകാരി പ്രണയിച്ച് ഒളിച്ചോടി വിവാഹം ചെയ്തതിന് പ്രതികാരം; അമ്മ മകളെ പിടിച്ചുവച്ചു, സഹോദരൻ കഴുത്തറുത്തു; വെട്ടിയെടുത്ത തല വീടിന് ഉമ്മറത്തെത്തി വീശിയെറിഞ്ഞു; തലയറ്റ മൃതദേഹത്തിനൊപ്പം സെൽഫിയും\nചിത്രകലാ വിദ്യാലയത്തിൽ താൽക്കാലിക ജീവനക്കാരിയെ പ്രിൻസിപ്പൽ പീഡിപ്പിച്ച കേസ്; പ്രിൻസിപ്പൽ എ രവീന്ദ്രൻ അടക്കം ഒമ്പത് പേർക്കെതിരേ പോലീസ് കേസ്\nതയ്യൽക്കാരനായ ഭർത്താവ് ഇഷ്ടാനുസരണം ബ്ലൗസ് തയ്ച്ച് കൊടുത്തില്ല; യുവതി ആത്മഹത്യ ചെയ്തു\nസ്വന്തമായൊരു വീടെന്ന സ്വപ്‌നവുമായി വാടക വീടുകളിലും തകര ഷീറ്റുകളിലും താമസിക്കുന്ന 35 കുടുംബങ്ങൾ; രണ്ടു മുതൽ മൂന്നുലക്ഷം രൂപവരെ നൽകിയാൽ അടച്ചുറപ്പുള്ള വീട് നിർമ്മിച്ച് നൽകാമെന്ന് വാഗ്‌ദാനം; ലക്ഷങ്ങളുടെ തട്ടിപ്പ് നടത്തിയ...\nതിരുനക്കര ക്ഷേത്ര മൈതാനത്തെ ആഭാസ ഫോട്ടോഷൂട്ട് നിരോധിച്ചു; തേർഡ് ഐ ന്യൂസ് വാർത്ത പ്രസിദ്ധീകരിച്ച് ഒറ്റ മണിക്കൂറിനകം നടപടി\nബസ്സും, ആപ്പേ ഗുഡ്സ് മിനിലോറിയും കൂട്ടിയിടിച്ച് വിദ്യാർത്ഥി മരിച്ചു\nFollow us on Instagram @thirdeyenewslive


സഞ്ജീവ് ഭട്ടിനു നീതി: പിന്തുണതേടി ഭാര്യയും മകനും കേരളത്തിൽ | Jailed Cop Sanjiv Bhatt's Wife Meets Pinarayi| Assured Support\nതിരുവനന്തപുരം: ഗുജറാത്ത് ജയിലിൽ കഴിയുന്ന എ.എസ്.പി. സഞ്ജീവ് ഭട്ടിന് നീതിലഭിക്കാനുള്ള പോരാട്ടത്തിൽ പിന്തുണതേടി അദ്ദേഹത്തിന്റെ ഭാര്യ ശ്വേതാ ഭട്ടും മകൻ ശാന്തനു ഭട്ടും കേരളത്തിലെത്തി. മുഖ്യമന്ത്രി പിണറായി വിജയൻ, പ്രതിപക്ഷനേതാവ് രമേശ് ചെന്നിത്തല, സി.പി.എം. സംസ്ഥാന സെക്രട്ടറി കോടിയേരി ബാലകൃഷ്ണൻ എന്നിവരെ നേരിട്ടുകണ്ട് സഹായം തേടി.\nസത്യസന്ധമായി ജോലിചെയ്ത സഞ്ജിവ് ഭട്ടിനെ ചെയ്യാത്ത തെറ്റിന്റെ പേരിലാണ് ജയിലിലടച്ചതെന്ന് ഭാര്യ പറഞ്ഞു. 30 വർഷം മുമ്പുനടന്ന കസ്റ്റഡിമരണത്തിന്റെ പേരിലാണ് അറസ്റ്റുചെയ്തത്. എൽ.കെ. അദ്വാനിയുടെ രഥയാത്ര തടഞ്ഞതുമായി ബന്ധപ്പെട്ടുനടന്ന ബന്ദിന്റെയും തുടർന്നുണ്ടായ കലാപത്തിന്റെയും പേരിൽ അറസ്റ്റുചെയ്തയാൾ കസ്റ്റഡിയിൽ മരിച്ചുവെന്നാണ് പരാതി.\nസഞ്ജീവ് ഭട്ട് ഇദ്ദേഹത്തെ അറസ്റ്റുചെയ്യുകയോ ചോദ്യംചെയ്യുകയോ ഉണ്ടായിട്ടില്ല. ജാമ്യത്തിലിറങ്ങി 18-ാം ദിവസമാണ് അയാൾ മരിക്കുന്നത്. ഒരു സാക്ഷിമൊഴിപോലും സഞ്ജീവിനെതിരേ ഉണ്ടായിട്ടില്ല. ഗുജറാത്ത് കലാപത്തെക്കുറിച്ച് അന്വേഷിച്ച നാനാവതി കമ്മിഷനുമുന്നിൽ സർക്കാരിന്റെ വീഴ്ചയെക്കുറിച്ച് മൊഴിനൽകിയതാണ് ഭട്ടിനു വിനയായതെന്നും ശ്വേത പറഞ്ഞു.\nഇതിനുശേഷമാണ് പഴയ സംഭവത്തിന്റെപേരിൽ സ്വകാര്യ അന്യായം ഫയൽചെയ്ത്, സഞ്ജീവ് ഭട്ടിനെതിരേ കേസെടുക്കുന്നത്. സംഘപരിവാർ സംഘടനകൾ അദ്ദേഹത്തിന്റെ വീട് തകർത്തു. കണ്ടെയ്‌നർ വാഹനം ഇടിച്ച് അപായപ്പെടുത്താൻ ശ്രമംനടന്നു. നീതിക്കുവേണ്ടിയുള്ള പോരാട്ടം കേരളത്തിൽനിന്നു തുടങ്ങും. മുഖ്യമന്ത്രിയെ കാണുന്നത് ഇതിനുള്ള സഹായം തേടാനാണെന്നും അവർ പറഞ്ഞു.\nശ്വേതാ ഭട്ടിന് എല്ലാ സഹായങ്ങളും നൽകുമെന്ന് മുഖ്യമന്ത്രി ഉറപ്പുനൽകി. സമാനമനസ്കരായ മുഖ്യമന്ത്രിമാരുമായും രാഷ്ട്രീയനേതാക്കളുമായും ഇക്കാര്യം ചർച്ചചെയ്യും. ഡൽഹി മുഖ്യമന്ത്രി അരവിന്ദ് കെജ്‌രിവാൾ, എച്ച്.ഡി. ദേവഗൗഡ, എം.കെ. സ്റ്റാലിൻ എന്നിവരുമായി ബന്ധപ്പെടും. കേരളത്തിലെ എം.പി.മാരെ ഒന്നിപ്പിച്ച് പാർലമെന്റിൽ ഇടപെടും.\nനിയമസഭാ സമ്മേളനത്തിൽ പ്രമേയം അവതരിപ്പിക്കുന്നകാര്യം പരിശോധിക്കുമെന്നും മുഖ്യമന്ത്രി ഉറപ്പുനൽകി. ഡി.വൈ.എഫ്.ഐ. അഖിലേന്ത്യാ പ്രസിഡന്റ് പി.എ. മുഹമ്മദ് റിയാസ്, സംസ്ഥാന സെക്രട്ടറി എ.എ. റഹീം, പ്രസിഡന്റ് എസ്. സതീഷ് തുടങ്ങിയവർക്കൊപ്പമാണ് ശ്വേത മുഖ്യമന്ത്രിയെ കണ്ടത്.\nകോൺഗ്രസിന്റെ പിന്തുണതേടിയാണ് പ്രതിപക്ഷനേതാവ് രമേശ് ചെന്നിത്തലയെ കണ്ടത്. പാർലമെന്റിലുൾപ്പെടെ ഇക്കാര്യത്തിൽ കോൺഗ്രസിന്റെ എല്ലാ സഹായവും ചെന്നിത്തല ഉറപ്പുനൽകി. ഇടതുപക്ഷത്തിന്റെ പിന്തുണ കോടിയേരി ബാലകൃഷ്ണനും വാഗ്ദാനം ചെയ്തു.\ncontent highlights: Jailed Cop Sanjiv Bhatt's Wife Meets Pinarayi, Assured Support


വാഹന രജിസ്‌ട്രേഷന് നികുതി വെട്ടിപ്പ് ; അമലാ പോളിനേയും ഫഹദ് ഫാസിലിനേയും കേസില് നിന്നൊഴിവാക്കി; സുരേഷ് ഗോപിക്കെതിരായ കേസ് തുടരും | DoolNews\nWednesday, 28th August 2019, 10:13 am\nതിരുവനന്തപുരം: പുതുച്ചേരി വാഹന രജിസ്‌ട്രേഷന് നികുതി വെട്ടിപ്പ് കേസില് നിന്ന് സിനിമാ താരങ്ങളായ അമലാ പോൡനേയും ഫഹദ് ഫാസിലിനേയും ഒഴിവാക്കി.\nഇരുവര്‍ക്കുമെതിരെ നടപടി എടുക്കാനാവില്ലെന്ന് ക്രൈംബ്രാഞ്ച് കോടതിയില് റിപ്പോര്‍ട്ട് നല്‍കി. എന്നാല് നടനും എം.പിയുമായ സുരേഷ് ഗോപിക്കെതിരെ കേസ് തുടരും. സുരേഷ് ഗോപിക്കെതിരെ വ്യാജരേഖ ചമയ്ക്കല്, വഞ്ചനാ കുറ്റം എന്നീ വകുപ്പുകള് പ്രകാരമാണ് കേസ്.\n‘ഏറ്റവും അപകടകരമായ സാഹചര്യം’; ആധാര്-വോട്ടര് ഐ.ഡി ബന്ധിപ്പിക്കല് നിയമം വേണമെന്ന ആവശ്യത്തിനെതിരെ ജസ്റ്റിസ് ശ്രീകൃഷ്ണ\nഫഹദ് ഫാസില് പിഴയടച്ചെന്ന് ക്രൈംബ്രാഞ്ച് കോടതിയില് അറിയിച്ചു. പുതുച്ചേരിയില് വാങ്ങിയ വാഹനം കേരളത്തില് എത്തിച്ചിട്ടില്ലാത്തതിനാല് അമല പോളിനെതിരെ നടപടി എടുക്കേണ്ടത് പുതുച്ചേരി ഗതാഗത വകുപ്പാണെന്നും റിപ്പോര്‍ട്ടില് പറയുന്നു.\nഅമലാ പോളിന്റേത് വ്യാജ രേഖ ഉപയോഗിച്ചുള്ള രജിസ്‌ട്രേഷനാണെന്ന് കണ്ടെത്തിയെങ്കിലും ഇടപാട് നടന്നത് കേരളത്തിന് പുറത്തായതിനാല് കേസ് നിലനില്‍ക്കില്ലെന്നാണ് നിഗമനം. രജിസ്‌ട്രേഷന് തട്ടിപ്പില് നടപടി ആവശ്യപ്പെട്ട് പുതുച്ചേരി ഗതാഗത വകുപ്പിന് കത്ത് നല്‍കിയിട്ടുണ്ട്.


4malayalees - ഖത്തറില് കമ്പനികളുടെ എണ്ണത്തില് വന് വര്‍ദ്ധന, കഴിഞ്ഞമാസം രജിസ്റ്റര് ചെയ്തത് 2429 ക്മ്പനികള്\nഖത്തറില് കമ്പനികളുടെ എണ്ണത്തില് വന് വര്‍ദ്ധന, കഴിഞ്ഞമാസം രജിസ്റ്റര് ചെയ്തത് 2429 ക്മ്പനികള്\n2017-12-08/ 4m Reporter\nദോഹ: നവംബറില് രാജ്യത്ത് 2,429 കമ്പനികള് രജിസ്റ്റര്‍ചെയ്തതായി സാമ്പത്തിക വാണിജ്യ മന്ത്രാലയം. പ്രധാനപ്പെട്ട പുതിയ 1,787 കമ്പനികളും പുതിയ അനുബന്ധസ്ഥാപനങ്ങള് തുടങ്ങാന് 642 കമ്പനികളുമാണ് രജിസ്റ്റര്‍ചെയ്തത്.\nപ്രധാന ബിസിനസുകളില് ലിമിറ്റഡ് ലയബിലിറ്റി കമ്പനികളാണ് 62 ശതമാനവും. ഏക ഉടമസ്ഥതയിലുള്ള ലിമിറ്റഡ് ലയബിലിറ്റി കമ്പനികള് 27 ശതമാനവും വ്യക്തിഗത സ്ഥാപനങ്ങള് പത്ത് ശതമാനവുമാണ് പുതുതായുള്ളത്.\nനിര്‍മാണമേഖലയിലാണ് കൂടുതല് കമ്പനികളും രജിസ്റ്റര്‍ചെയ്തിരിക്കുന്നത്. 1,225 എണ്ണം നിര്‍മാണമേഖലയിലും 864 എണ്ണം ഗ്രോസറിവിതരണ മേഖലയിലും 980 എണ്ണം ഭക്ഷണശാലകഫറ്റീരിയ വിഭാഗത്തിലും ഐസ് ക്രീം വില്‍പ്പനശാലകള്‍ക്കുമാണ് അനുവദിച്ചിരിക്കുന്നത്. നിര്‍മാണസാമഗ്രികളുടെ വ്യാപാരത്തിനായി 750 എണ്ണവും അനുവദിച്ചിട്ടുണ്ട്. നവംബറില് പുതിയതോ അല്ലെങ്കില് നവീകരിച്ചതോ പുതുക്കിയതോ ആയ 9,536 വാണിജ്യ ലൈസന്‍സുകളാണ് നല്‍കിയിരിക്കുന്നത്. പുതിയ ലൈസന്‍സുകള് 1,712ഉം ഭേദഗതി ചെയ്തവ 1,019ഉം പുതുക്കിയത് 6,805 ലൈസന്‍സുമാണ്.\n309 കമ്പനികളാണ് നവംബറില് പൂട്ടിയത്. മന്ത്രാലയത്തിന്റെ വിവിധശാഖകളില് നവംബറില് 33,576 ഇടപാടുകളാണ് നടത്തിയത്. 59 പുതിയ പേറ്റന്റ് അപേക്ഷകളാണ് ലഭിച്ചത്. 181 എണ്ണം പുതുക്കി, 4,448 പുതിയ വാണിജ്യമുദ്രകള് രജിസ്റ്റര്‍ചെയ്തു. പതിന്നാല് പകര്‍പ്പവകാശ സര്‍ട്ടിഫിക്കറ്റുകളും വിതരണം ചെയ്തു.